
SUMMARIUM. 


Die Bemiihungen um die Lčsung der Frage nach Sinn und Wesen 
der Religion stehen im Zeichen der Bipolaritt von einseitig rationalem 
Denken, das namentlich durch die Aufstellung einer sogenannten Ver- 
nunftreligion zum  Verneiner jeder Offenbarung wird, und einseitig 
theologischem Denken, wie es beispielsweise in der dialektischen Theo- 
logie zur Aufhebung aller natirlichen Aussagen iiber den Menschen 
der Naturordnung und dessen Religion fiihrt.  Echtes religionsphiloso- 
phisches Denken ist wesentlich vermittelndes Denken zwischen 
Vernunft und Offenbarung, zwischen Philosophie und Theologie, und 
zwar als solches einđeutig bedingt und bestimmt durch den »homo na- 
turaliter religiosus« in seiner Hčrigkeit fir eine mčgliche Offenbarung 
Gottes nach freiem Ratschluss, selbst wenn in der Geschichte der 
Menschheit ein Schweigen Gotltes festzustellen w&re. — Koepgens 
>Gnosis des Christentums« stellt ein dringendes Anliegen der jiingeren 
Theologengeneration zur Diskussion, bedauerlicherweise in einer Form, 
die nicht selten sauberes Denken vermissen ldsst und infolgedessen die 
Sache wenig f6rdert. Dringend notwendig w&re eine nihere Klirung 
und Richtigstellung der Begriffe von theologischer Existenz, ausserlo- 
gischer Denkform, Symbolsprache, Dogma, dann die Heraushebung der 
Intuition in ihrer verschiedenartigen Gegeniiberstellung zu anderen 
Denkweisen, vor allem aber die scharfe Trennung der Probleme um die 
Glaubensbegriindung und um die spekulative Durchdringung des Dog- 
mas. Vermutlich liessen sich dann die ungliicklichen Formulierungen 
umgehen, durch die sich Koepgen in theologische Schwierigkeiten ver- 
strickt und trotz aller Einschrinkungsversuche zum Vatikanischen Kon- 
zil in Gegensatz bringt. — Anschliessend wird auf das berechtigte 
Anliegen der »Verkiindigungstheologie« hingewiesen. 


Filozofija religije kao razumsko opravdanje one naročite 
duhovne tvorbe, koju nazivamo religijom, nekako stoji u sre- 
dini između filozofije i teologije, između razuma i objave. U 
dugotrajnoj borbi oko njenog prava na opstanak unutar gra- 
nica sistematskog znanja njena sudbina stoji u znaku filozofsko- 
teološkog »bipolariteta«. Racionalistički sistemi po 
svojim načelima dolaze do takvog shvaćanja religije, koje samo 

po sebi prelazi u negaciju objave, a dosljedno i teologije. Tako- 
zvana dijalektička teologija, obratno, po osnovnoj 
tezi protestantizma o potpunoj pokvarenosti ljudske naravi 
poslije istočnog grijeha isključivo brani nadnaravni značaj reli- 
gije, a svojom tvrdnjom o nespoznatljivosti moralnog dobra u 
čisto naravnom redu prelazi u negaciju svakog razumskog 
znanja o religiji. Promašeno je i jedno i drugo stanovište. Istina 
je u sredini, kako ćemo u slijedećem pokazati. 

Čovjek može kauzalno misliti. To ga mišljenje vodi do 
spoznaje vlastite ograničenosti i nedostatnosti. Barem načelno 
na taj način nastaje pitanje o smislu zadnjih suvislosti bitka. 
Za filozofsko mišljenje uostalom nije odlučno, da li se svaki 
čovjek stvarno i bavi tim problemima, da bi pronašao smisao 
i vrijednost svog života. Važno je samo to, da u tom pravcu 
treba tražiti metodički postupak, kojim se na objektivno mje- 
rodavan i pouzdan način može opravdati čovjekov bitak kao 
i svako kozmičko zbivanje obzirom na njihov zadnji razlog. 
To naročito vrijedi o spoznaji Boga uzročnim promatranjem 
svijeta. Sve ono, do čega se može doći iskustvom, najedanput 
je čovjeku problematično, i to zato, jer se ono ne prikazuje 
mišljenju kao zatvoren krug, već obratno kao nešto što je bitno 
»otvoreno«, uvjetovano, ovisno. Ono uvijek traži nadopunu 
svog smisla po nečem, što je izvan njega. Kod takvog proma- 
tranja i razmišljanja najvažniju ulogu igra kauzalno mišljenje. 
Mišljenje naime nastoji, da vremenski utvrdi odvijanje svih 
tih različitih događaja, koji stoje u nekom međusobnom odnosu, 
a naročito nastoji, da pronađe i razjasni njihove međusobne 
veze. Pri tome se pokazuje, da su takozvane uzročne veze naj- 
važnije. No sad se čini, da i samo mišljenje prestaje biti kom- 
petentno. S jedne se strane naime ukazuje potreba, da se za 
pronađeni uzrok traži novi uzrok, a s druge strane mišljenje 
očito ima tendenciju, da se zaustavi kod jednog zadnjeg uzroka. 
Ova se antinomija rješava time, što se priznaje egzistencija 
jednog najvišeg uzroka, koji ima razlog svog egzistiranja u 
samom sebi. 

Ovaj zadnji uzrok kao pravrelo svakog bitka, kako koz- 
mičkog zbivanja tako i svih osobnih bića, mora i sam biti 
osobni nosilac bitka, to jest osobni uzrok. Ovako stečeni 
pojmovi, nužni bitak i osobni bitak, od osnovnog su značenja 

za filozofsko mišljenje. U njima, odnosno u njihovoj sintezi, 
imamo već pravi teistički pojam o Bogu, koji može poslužiti 
kao temelj jedne teističke filozofije religije. Znati za ovaj 
zadnji razlog svega bitka, koji nužno od sebe i po sebi egzistira 
i koji stoga ni pod kojim uvjetom ne može ne egzistirati, a koji 
je k tomu osobne naravi, to znanje dostaje čovjeku da spozna 
svoju obvezu, da stupi u odnos prema Bogu. 

U ovom traženju Boga, koje se osniva na činjenici da je 
čovjek stvor Božji, vidimo u metafizičkom pogledu prvi početak 
religioznog odnosa. To nije traženje iz radoznalosti, koje je po 
svom »osobnom stavu« načelno indiferentno prema odgovoru, 
koje naime ili priznaje taj odgovor ili ga blazirano zabacuje. 
Ne, to je već neko poklonstveno pokoravanje, bezuvjetna pri- 
pravnost za priznavanje činjenica u onom smislu, u kojem se 
one prikazuju našoj spoznaji. Baš zato, jer je čovjek egzisten- 
cijalno ovisan o Bogu, jer ga svojstvenost njegove osobnosti 
obvezuje da stupi u odnos prema Bogu, zato i Božji odgovor 
za njega ima obvezatni značaj. Nije više čovjeku prepušteno, 
da na Božji odgovor reagira ili ne. Gdje čovjek nije spreman 
da se pokorava Božjoj odredbi, Božjoj volji, tamo uopće ne 
može biti govora o religiji. Ali se obratno ipak mora reći, da i 
u takvim slučajevima, u kojima čovjek načelno nije spreman 
da se pokorava Bogu, Božji odgovor može čovjeku biti jasan, 
a ta ga jasna spoznaja obvezuje. 

Da će Bog na traženje čovjeka nekako odgovoriti, o tom 
možemo biti sigurni na osnovi Božje dobrote. Već ovaj stvoreni 
svijet nije ništa drugo, nego jedna manifestacija Božje dobrote, 
dar iz čiste dobrote. Stoga bi bilo protiv Božje dobrote, a uto- 
liko i protiv Božje naravi, kad bi Bog čovjeka ostavio u trajnoj 
neizvjesnosti. Iz toga doduše ne slijedi, da bi se Bog morao u 
svakom slučaju objaviti, nego slijedi samo to, da Božja volja 
mora biti čovjeku u dovoljnoj mjeri spoznatljiva. Tu mjeru 
naravski ne možemo točno odrediti. Možda ćemo najzgodnije 
i najispravnije reći, da je Božja volja u toj mjeri spoznatljiva, 
koliko je to čovjeku potrebno, da može u opravdanoj nadi i 
sigurnosti očekivati ispunjavanje svojih bitnih ljudskih aspira- 
cija. Inače ljudski život ne bi imao smisla. Time je ujedno re- 
čeno, da naš Bog ne može biti »deistički« Bog, iako bismo 
možda imali samo naravnu spoznaju Boga i naravnu spoznaju 

naših ćudorednih dužnosti. I u pretpostavci, da nema pozitivne 
objave Božje, znali bismo za Božju dobrotu i pravednost, za 
njegovo  sveznanje, za njegovu svemogućnost i mudrost. 
Ukratko, znali bismo za svoju dužnost da ljubimo Boga i da 
ispunimo svoje dužnosti prema njemu, a to bi značilo reli- 
gioznost. 


Kakav god bio Božji odgovor na ovo traženje čovjekovo, 
bitno je da se njime takoreći spušta određeni kompleks istina 
(dogme!) na čovjeka. To drugim riječima znači, da svaka reli- 
gija mora biti normirana prema svom objektu, Bogu, Iz toga 
ujedno slijedi, da religijska zajednica s istinama, u koje vje- 
ruje, ne može nikad biti potpuno izložena ljudskoj slobodi, nego 
da ljudska sloboda mora poštivati objektivne norme, Nema 
religije, koja bi se mogla osnivati na ljudskoj autonomiji. Kao 
što se religiozna zajednica ne može osnivati na čisto imanentno- 
ljudskim činiocima, tako se ni religija ne može smatrati čisto 
ljudskom ustanovom. 


Važno je dakle znati, što je Bog u svom odgovoru odredio. 
To vrijedi apsolutno, bezuvjetno i isključivo. U slučaju, da se 
Bog pozitivno objavio, određeno je tom objavom kakva mora 
biti religiozna zajednica između čovjeka i Boga. Tim nikako 
nije rečeno, da filozofsko mišljenje u pitanju religije nije kom- 
petentno, nego samo toliko, da je ono u naročitom smislu hipo- 
tetičkog značaja. Ne kao da njegovi rezultati imaju strogo 
hipotetičko značenje, nego se želi samo istaknuti, da se nje- 
govi rezultati mogu nadopuniti i upotpuniti u novu, višu, ali 
jedinstvenu cjelinu. Tu se otvara vidik na problem naravi i 
nadnaravi. 


Sa stanovišta ovog gledanja »odozgo«, sa stanovišta 
Boga, vidimo da je religiji imanentan zahtjev isključivosti. U 
čisto dogmatskom smislu razumijeva se ta isključivost o dog- 
mama i o ćudorednom zakonu; prema tome se dvije konfesije 
međusobno isključuju, ukoliko su njihove dogme ili njihovi 
moralni zakoni protivurječni. U historijsko-dogmatskom smislu 
treba ovu isključivost shvatiti u strožem smislu. Ovdje nije 
dosta, da se nauka i zakoni u materijalnom smislu slažu, nego 
je potrebno da su historijski istog podrijetla. Ovom značaju 
isključivosti odgovara neki bezuvjetni »totalitarni« stav, barem. 


Religija i »vanlogički« oblik mišljenja. 293 


u tora smislu, što Božji odgovor, naročito u slučaju objave, 
mora ostati najviša apsolutna norma. 

Preostaje sad, da uočimo značaj ovog totalitarnog stava 
anovišta čovjeka. W. Mundle (Die religišsen Erlebnisse, 
Leipzig 1921, str. 30) primjećuje, da je stav intenzivno reli- 
gioznih ljudi entuzijastički, upravljen na apsolutno. Slično i 
8. Willwoll u članku »Uber die Struktur des religičsen Er- 
lebens« (Scholastik 14, 1939, str. 11) tvrdi, da je u religioznom 
doživljavanju »cijela duhovna duša« otvorena prema Bogu kao 
najozbiljnijoj stvarnosti i nadvrijednosti svih vrijednosti, i to 
u jednom totalitarnom držanju, na koje nailazimo samo u re- 
ligiji. Do sličnih formula dolaze različiti mislioci i sa stanovišta 
nove filozofije vrednota. S kojeg god stanovišta promatrali 
religiozno doživljavanje, ono nam se uvijek prikazuje kao neki 
totalitarni poklonstveni stav. Po svojoj prvotnoj tendenciji 
treba da ono bude sveobuhvatno skladno razumijevanje svijeta. 
Po svom metafizičkom značenju religija znači naročito zaokru- 
živanje svih vrednota. Zato se čovjek osobito u trenucima in- 
tenzivnog religioznog oduševljenja osjeća u takvom totalitar- 
nom odnosu prema Bogu, da sve zemaljske vrijednosti takoreći 
iščezavaju. Za pravog religioznog čovjeka, koji posve ozbiljno 
shvaća i proživljava svoju religioznost, uopće nema profanog 
područja u strogom smislu riječi. On svagdje i u svako vrijeme 
zna za svoje dužnosti prema Bogu. On zna, da po čitavoj svojoj 
egzistenciji i po čitavom svom djelovanju mora biti i ostati 
upravljen na Boga. Kao što je čovjek stvoren kao izraz punine 
bitka, tako njegova religioznost u zadnjem smislu znači svijesno 
vraćanje punini (cjelini). Prava je religioznost zato po svojoj 
biti totalitarna, i to objektivno i subjektivno. Drugim riječima: 
prava je religioznost teocentrička totalitarnost. 

Okrenemo li sad pitanje o smislu religije u »konkretno- 
historijsko« i pitamo, gdje je ostvaren ovaj totalitarni stav, 
onda dobijemo slijedeći odgovor: Božjom pozitivnom i slo- 
bodnom objavom osnovana je jedna nadnaravna zajednica iz- 
među Boga i čovjeka, koja sa strane Boga ima zahtjev isklju- 
čivosti (jedino prava religija!) i totalitarnosti (najviša norma!). 
Ovaj nadnaravni svijet treba sad da je onaj duhovni prostor, 
u kojem će čovjek u svim mogućim dimenzijama doživljavati 
i proživljavati svoju vlastitu bit. No može se odmah pitati, da 

li je u povijesti ostvarena sa m o nadnaravna religija ili možda 
ima — ili barem može biti — također naravne zajednice iz- 
među čovjeka i Boga. Na to pitanje treba sasvim odlučno od- 
govoriti, da stvarno postoji samo nadnaravni religiozni život, 
kod čega ne smijemo zaboraviti, da taj život može imati ne- 
gativan predznak. Tim diramo u jedan od najtežih problema 
kršćanstva. 

Dosta je nejasnoća u tom pitanju skrivila sama religijska 
znanost. I to zato, jer se često razlikuju takozvane primitivne, 
naravne (prirodne) i duhovne religije. Zatim također zato, jer 
se sve nekršćanske religije često nazivaju naravnim religijama. 
Najzad neki mislioci insistiraju na različnim filozofskim razlo- 
zima, prema kojima bi navodno trebalo reći, da ima naravnih 
religija. Ti su razlozi otprilike slijedeći: čovjek može samo 
onda živjeti nadnaravnim religioznim životom, kad uistinu zna 
za Božju objavu; postoji naravni ćudoredni zakon, prema tome 
također jedno naravno ispunjavanje tog zakona, dakle naravna 
religioznost; milost pretpostavlja naravni red. Ako dakle čo- 
vjek bez svoje krivnje nema milosti, onda njegov religiozni 
život u tom slučaju znači naravnu religiju itd, Neki se čak 
pozivaju na mišljenje teologa, da je grešnik i bez pomoći mi- 
losti sposoban za izvjesna naravno-dobra djela. Iz toga oni sad 
izvode zaključak, da za one ljude, koji ne znaju za Božju ob- 
javu, mora biti moguća naravno-dobra religija. 

Racionalistički deizam propagirao je naravnu religiju 
(Vernunftreligion) kao naročitu konkretnu konfesiju. Dogmat- 
ski se sadržaj ove religije sastoji u onim istinama različitih 
konkretnih konfesija, koje se mogu opravdati samim razumom. 
Za ovu religiju rekao je Sabatier, da je ona uvijek bila samo: 
apstrakcija, a to znači da nije nikakva religija. 

U ovom teškom pitanju trebalo bi prije svega imati točno 
određene pojmove.  Naravna religija najbolje označuje onaj: 
uzajamni odnos, koji bi odgovarao čisto naravnom redu (status 
naturae purae). Nadnaravna religija naprotiv najbolje označuje: 
onu zajednicu između čovjeka i Boga, koja je ostvarena milošću 
(status justitiae originalis). Konkretno historijski znamo za 
jedan treći red: status naturae lapsae. Ono što čovjek čini ili 
može činiti u stanju istočnoga grijeha nije ono isto, što bi čovjek 
činio ili mogao činiti u stanju čiste naravi, jer stanje istočnog. 

grijeha nije status justitiae originalis minus gratia. Dobro bi 
bilo tako razlikovati naravnu religiju od nadnaravne, da se ne 
govori o »naravnim«, već o krivim religijama. Ovakav način 
izražavanja možda nezgodno zvuči, ali sigurno nije neopravdan. 
Tim nije rečeno, da bi se konkretno moralo raditi o sasvim 
krivim religijama, jer se konkretne konfesije mogu u različnom 
pogledu slagati s istinama nadnaravne religije. No ukoliko po- 
jedine religije kao cjeline nisu istovjetne s nadnaravnom reli- 
gijom, moglo bi se baš u pogledu cjeline govoriti o krivim 
religijama. 

Nesigurnost i neodređenost oko pojma naravne religije 
osniva se po svoj prilici na tom, što nije sasvim jasan princip, 
po kojem treba razlikovati naravnu i nadnaravnu religiju. 
Obično se takvim principom uzima izvor spoznaje. Re- 
ligija se zove naravna, kad se isključivo temelji na razumu, na 
razumskoj spoznaji; nadnaravna je onda, ako se formalno 
osniva na objavi. Međutim možemo kao princip razlikovanja 
uzeti sam onaj red, u kojem je naša religija konkretno ostva- 
rena. Prema tom principu morat će se reći, da redu čiste na- 
ravi odgovara naravna religija, a redu milosti nadnaravna 
religija. Kod toga se opet ne smije zaboraviti, da gubitak milosti 
ne znači vraćanje u red čiste naravi, nego da on unosi neki 
negativum u nadnaravni red. 

Promatramo li stvar sa stanovišta čovjeka (»odozdo«), 
onda se preporučuje, da se čovjek ravna po prvom principu 
razlikovanja (izvor spoznaje). Prema tome bi trebalo reći, da 
poganin, koji zna za Boga kao stvoritelja i zadnju svrhu čo- 
vjekovu isključivo na osnovi razumske spoznaje, ima naravni 
religiozni odnos prema Bogu. Međutim promatranje sa stano- 
višta Boga (»odozgo«) vodi do drugog rezultata. U konkretnom 
historijskom redu milost nije ograničena na vidljivu crkvenu 
organizaciju; gdje god se čovjek iskreno ravna po svojoj sa- 
vjesti i gdje god je u principu spreman, da se ravna po svojoj 
spoznaji, tamo djeluje milost (O. Karrer). Čovjek, koji bez- 
uvjetno prihvaća jednu konfesiju, za koju misli da je prava 
religija, u principu prihvaća onoga, koji je bez uvjeta, naime 
Boga. Možda ćemo čak smjeti reći, da ateist (ukoliko je bona 
fide) ne niječe konkretnog pravog Boga, nego samo Boga, ko- 

jega nije razumio, pa da njegovo nijekanje Boga načelno još 
uvijek uključuje prihvaćanje pravoga Boga. 

Svako filozofsko rezoniranje u prilog naravnoj religiji 
postaje iluzornim uslijed činjenice, da je religija kao uzajamni 
odnos između Boga i čovjeka konačno i bitno određena od Boga 
kao one instancije, koja odgovara na čovjekovo traženje. Kako 
historijski znamo, Bog se objavio ljudskom rodu, a time u prin- 
cipu svim ljudima. Bog oduvijek egzistira kao objavljeni Bog, 
kao Deus revelatus. Zato treba reći, da je Bog kao predmet 
naravne razumske spoznaje apstrakcija našeg mišljenja. Taj 
Bog u sadašnjem redu nije »Bog religije«. Na tu je činjenicu 
s pravom upozorio Max Scheler. Bog kao predmet razumske 
spoznaje zato nije »Bog religije«, jer je pozitivnom Božjom 
objavom (odlukom) religija presađena u carstvo nadnaravi, i 
to bez kompromisa. Treba priznati, da iz toga na prvi pogled 
slijede neke nezgodne stvari obzirom na sudbinu onih ljudi, 
koji bez svoje krivnje ne znaju za pravu religiju, a ipak žive 
ispravnim ćudorednim životom. Međutim te poteškoće treba 
rješavati po istim principima, po kojima i nastaju, dakle sa 
stanovišta Boga ili objave. Stvarno se i dovoljno rješavaju 
naukom o nevidljivoj crkvi (zajednici) onih, koji 1 izvan vidljive 
crkvene zajednice vode moralan život i prema tome stvarno 
žive u milosti. 

Kao što je naprijed spomenuto, neki teoiozi pripisuju 
čovjeku sposobnost za neka naravno-dobra djela, i to bez svake 
pomoći milosti. Oni pri tom obično misle na grešnika (peccator, 
infidelis), svakako na čovjeka u stanju istočnog grijeha, ne u 
stanju čiste naravi. Mnogi teolozi osim toga apstrahiraju od 
pitanja, da li taj čovjek uistinu ili stvarno čini koje dobro djelo 
bez pomoći milosti. U bitnom se kod njih radi samo o tome, 
da protiv protestantske nauke naglase, da čovjek u stanju 
istočnoga grijeha nije monstrum, to jest da njegova narav nije 
toliko pokvarena, da bi mogao ili čak morao uvijek griješiti. 
Oni žele naglasiti, da čovjek i u tom stanju ima još toliko vla- 
stite snage, da barem u određenim slučajevima može postići 
ono, što bi vrijedilo u stanju čiste naravi. Takvi su čini doduše 
konformne naravi, to jest »odgovaraju« stanju čiste naravi, ali 
ipak ne znače ostvarivanje stanja čiste naravi. Ovdje se radi 
samo o materijalnom, ali ne o formalnom slaganju. Razlog je 

taj, što se čovjek bez milosti nalazi u nadnaravnom redu, da- 
kako u negativnom smislu. I prema tome je terminološki u naj- 
manju ruku nejasna i sporna tvrdnja, da čovjek u sadašnjem 
konkretnom redu može biti u naravnom smislu religiozan Ni- 
kako nije dopušteno zaključiti na mogućnost naravne religije 
jednostavno sa stanovišta čovjeka, »odozdo«. 

Promatramo li religiju kao cjelinu, i to sintetički »oda- 
zdo« i »odozgo«, onda vidimo, da je naravna religija samo 
obična misaona konstrukcija. Historijski se ne može do- 
kazati, da postoji naravna religija; a to je već zato nemoguće, 
jer postoji praobjava i zbog toga nikad ne možemo sigurno 
znati, da se neka konkretna religija nalazi potpuno izvan tra- 
dicije. Filozofski je naravna religija moguća samo sa sta- 
novišta čovjeka, to jest sa stanovišta promatranja »odozdo«. 
Sa stanovišta Boga (»odozgo«) čitavo se pitanje identificira 
s historijsko-teološkim pitanjem kršćanstva. U univerzalnosti 
kršćanstva na naročiti je način ostvaren imanentni zahtjev 
isključivosti i totalitarnosti. Kršćanstvo je u najuzvišenijem 
smislu riječi totalna i totalitarna religija.  Milošću oblikuje 
cijelog čovjeka, uzdiže ga kao »novi stvor« nad sve imanentno- 
svjetske vrednote i vodi ga natrag Bogu, najuzvišenijoj punini 
bitka, Kršćanstvo je zaista totalitarni odnos čovjeka prema 
Bogu, i to na način, koji nam se jedva čini mogućim. Kršćan- 
stvo je po svojoj biti totalitarna teocentrika i teocentrička 
totalitarnost. 

Na koncu se može postaviti slijedeće pitanje: Ima li 
filozofiranjeoreligijisamohipotetičkozna- 
čenje? — Kao uzajamni odnos između čovjeka i Boga reli- 
gija obuhvaća dužnosti čovjeka prema Bogu, i to ne samo 
ukoliko ih čovjek shvaća, nego također kako ih Bog određuje. 
Stoga je religija kao predmet istraživanja takve naravi, da nas 
gledanje »odozdo« vodi u određenom smislu samo do hipote- 
tičkih spoznaja, koje treba nadopuniti gledanjem »odozgo«. 
Tim filozofiranje o religiji ne postaje suvišnim, jer u slučaju 
da se nije pozitivno Bog objavio, filozofsko-hipotetički rezultati 
prelaze u apsolutne, dok u slučaju pozitivne objave nisu na- 
prosto stavljene izvan snage, nego se u različnom pogledu upot- 
gunjuju. Prema tome će pogled »odozdo« uvijek sačuvati svoju 
teoretsku vrijednost. Njegovi rezultati nisu u strogom smislu 

hipotetički, tako da bi pod stanovitim uvjetima mogli vrijediti 
ili ne, nego samo u tom smislu, što se ne može apriori reći, da 
li oni vrijede isključivo kao takvi ili tek kao konstitutivni dije- 
lovi jedne pozitivnom objavom određene nadgradnje. Tim je 
rečeno, da bit religije ne smijemo čisto apriorno konstruirati, 
nego da treba također uočiti povijest, i to baš u pogledu pi- 
tanja, da li je Bog nešto odredio, što po sebi prelazi granice 
obične filozofske spoznaje. Ako povijest kaže, da Bog nije ništa 
odredio, onda slijedi, da je takozvana naravna religija kon- 
kretna konfesija; svoju apsolutnu vrijednost dobila je 
ta religija tek tim, što smo spoznali činjenicu, da se Bog stvarno 
nije objavio. Kaže li povijest obratno, da se Bog pozitivno ob- 
javio i da je čovjek prema toj objavi uzdignut u nadnaravni 
red, onda iz toga slijedi, da je naravna religija samo apstrak- 
cija, to jest da vrijedi samo teoretski u jednom redu, koji for- 
malno ne postoji, ali koji zato stvarno nije ni uništen, već samo 
upotpunjen u novu cjelinu. Da upoznamo konkretnu pravu 
religiju, moramo bezuvjetno uočiti samu povijest. (To stanovište 
već nekoliko godina izričito zastupam u svojim predavanjima, 
o čemu svjedoče i moja skripta, kojima se služe slušači. Origi- 
nalno filozofsko fundiranje tih misli vidi u novom djelu isu- 
sovca Karl Rahner, Horer des Wortes, Miinchen 1941.) 

Kako se vidi, kad naglašujemo potrebu sinteze gledanja 
»odozdo« i »odozgo«, nikako ne konfundiramo filozofiju s teo- 
logijom. Filozofiranje o religiji ima svoju teoretsku opravda- 
nost, a njegovi rezultati imaju svoju stalnu vrijednost, ma da 
je i ono samo iz filozofskih razloga primorano da konzultira 
povijest odnosno teologiju, da bi ustanovilo, u kojoj naročitoj 
specifikaciji vrijede ti rezultati. 

Zbog izloženog značaja »posredovanja« između razuma i 
objave filozofija religije mora doduše voditi do teologije, ali 
nikako ne smije da prelazi u teologiju. Ona mora biti na čistu 
s načinom mišljenja, koji ima strogo teološki karakter i koji 
je jedino u teologiji opravdan. Inače ne će moći uspješno bra- 
niti svoje vlastito pravo na opstanak. 

To je razlog, zašto se u slijedećem bavimo pitanjem teo- 
loške egzistencije i teološkog egzistencijalnog mišljenja, i to: 
prema djelu G. Koepgena »Die Gnosis des Christentums«, 
Salzburg 1939 (drugo izdanje: 1941; navodi se odnose na prvo 

izdanje, jer je tekst ostao isti, kako sam pisac ističe u predgo- 
voru drugog izdanja, str. 13 i 14). Djelo je došlo na indeks, kad 
je ovaj prikaz već bio napisan. — U vezi s tim upozorit ćemo 
na opravdane zahtjeve takozvanog kerigmatskog bogo- 
slovlja. 


Gnoza kao teološki oblik mišljenja. 


Po Koepgenu bogoslovlju i bogoslovskom mišljenju od- 
govara naročiti način spoznavanja, a to nije racionalno ili dis- 
kurzivno mišljenje, kako ga zastupa tradicionalna apologetika, 
već gnoza. 

Pojam gnoze nije sasvim jasan. Niti se može reći, da gnoza 
u smislu stroge isključivosti znači bogoslovsko mišljenje, jer 
se bogoslovlje u određenim granicama služi i drugim oblicima 
mišljenja. Ipak je gnoza karakteristična za bogoslovsko mišlje- 
nje. Ona nam danas nažalost manjka (str. 91), ma da je pri- 
stupačna svakom vjerniku, jer gnostički su uvidi jednostavni 
i jasni kao stvari, koje se same po sebi razumijevaju (str. 58). 
Gnoza nije racionalno mišljenje, niti je stvar čuvstva, a još 
manje je intuicija (str. 58). Što ona pozitivno znači, to se ne 
može pojmovno fiksirati (str. 29). Ta nemogućnost pojmovnog 
fiksiranja nije nedostatak, već prednost i odlika (str. 157). 
Ukoliko ipak želimo znati, što ona zapravo znači ili u čemu se 
ona sastoji, moramo je razlikovati od ostalih nama poznatih 
oblika mišljenja. 

Gnoza je pravo mišljenje, ali je bitno vanlogički 
oblik mišljenja. Tim dakako nije rečeno, da se ona svijesno 
sasvim odriče svake logike. Gnoza nije antilogična, jer to bi 
bila besmislenost. Ali ona je prelogična, jer se ne obvezuje kao 
naše statičko mišljenje, da izbjegne protivurječja (str. 140). 

U bogoslovlju doduše i racionalno ili kritičko mišljenje 
igra stanovitu podređenu ulogu (str. 51), ali ono je u isto vri- 
jeme i vrlo opasno za bogoslovlje, jer dogme racionalno pri- 
kazane lako postaju herezama (str. 197). Sve ono što je sveto 
(a time se misli karakterizirati sve ono što je religiozno) dosi- 
žemo naročitim duhovnim držanjem, upravo takozva- 
nom gnozom, dok svi racionalni i dijalektički oblici mišljenja 
zataje (str. 12). To je specijalno duhovno iskustvo. Dok naše 
obično osjetilno iskustvo možemo prikazati pojmovnim obli- 

cima i formulama, gnostičko se iskustvo sasvim protivi svakom 
pojmovnom shvaćanju, a utoliko i svakom jezičkom reprodu- 
ciranju: supstancija dogme nalazi se onkraj svakog formuli- 
renja, ona je neizreciva (str. 38). Jezičko formuliranje dogme 
ima samo tu jednu zadaću, da utvrdi granice između dogme i 
hereze, a u tom smislu ujedno da brani dogmu od hereze: de- 
finicija dogme je obrana od hereze (str. 38, 51 i 57). Sama 
hereza je rezultat »formalne logike« na području bogoslovlja: 
zato Crkva nije htjela poći »ugodnim putem formalne logike« 
(str. 173); sa stanovišta samog razuma nema smisla izmiriti se 
s Bogom žrtvom, koju on sam sebi prinosi (str. 201). Da spa- 
simo smisao bogoslovskih ili dogmatskih istina, ne smijemo ih 
racionalno promatrati, već ih moramo u takozvanoj vanlo- 
gičkoj gnozi prihvatiti. 


Gnostičko mišljenje kao 1 gnostičko iskustvo ne samo da 
ne traže nikakvo racionalno opravdanje, nego ga također isklju- 
čuju: zabluda je govoriti o filozofskom temelju katolicizma 
(str. 120) ili pozivati se na filozofsku spoznaju Boga kao temelj 
religije (str. 146). Metafizika nije pretpostavka objave, nego 
samo pretpostavka dogme; ali i to nije nikakva nutarnja, čisto 
logička ili uzročna veza, nego veza simboličke naravi (str. 65). 
Isto tako su od razmjerno relativne važnosti historijska istra- 
živanja o temeljima kršćanstva, to jest istraživanja u duhu 
apologetskog mišljenja, kako je ono nastalo poslije prosvjeti- 
teljstva u svrhu opravdanja kršćanske vjere; je sigurnost, do 
koje dolazimo u tim pitanjima, ili koju stvarno imamo, ne pro- 
izlazi kao neoboriv rezultat iz samih tih istraživanja, nego se 
konačno osniva na duhovnom stavu, što ga nazivamo 
kršćanskom gnozom, a koji ima svoj korijen u personalnoj 
egzistenciji vjernika te ne može biti predmet kritike ili doka- 
zivanja (str. 111 i 123). 


Kao vanlogički oblik mišljenja gnoza se odnosi na po- 
dručje, gdje ne vrijedi princip kontradikcije. Stoga opet nije 
nikakav nedostatak, ako Crkva formulira dogme, koje jezički 
izriču protivurječne istine, kao što na pr. kršćanska dogma o 
Presvetom Trojstvu vodi do »nerješivih protivurječja« (str. 80 
i 172), ili kao što je pojam »Bogočovjek« sa stanovišta racio- 
nalnog mišljenja protivurječan (str. 58); slično vrijedi o stavu 

Crkve prema tijelu (str. 151—152). No taj stav ipak nije anti- 
logičan, nego samo prelogičan, kako smo već spomenuli. 

Zato je promašen svaki pokušaj logičkog raščlanjavanja 
gnostičkih uvida. Kao što se čisto filološkim i kritičkim apa- 
ratom iz različitih tekstova sv. Pisma može dokazati »sve i 
ništa« (str. 33 i 333), tako isto gnostičke misli nikad ne znače 
ono, što nam sugerira njihovo jezičko formuliranje: »Tko kao 
logičar analizira gnostičke misli, neće nikad shvatiti njihov 
smisao« (str. 112). Uvijek treba imati na umu, da »nije sasvim 
tako«, to jest da je smisao gnostičkih misli uvijek različit od 
smisla logičkih misli (str. 343). 

Opsihološkojbiti gnoze malo se može reći. Možda 
samo toliko, da ona ima svoj korijen u »personalnoj egzi- 
stenciji vjernika« (str. 111). Ta personalna egzistencija ni, 
samo pravne naravi, nego mora značiti živu stvarnost. Nije 
dovoljno priznavanje crkvenog auktoriteta, nego je potreban 
pravi život u kozmičkoj povezanosti s mističnim tijelom Kri- 
stovim (str. 106) i u personalnom jedinstvu mističnog tijela 
Krista (str. 60). U čovjeku nastaje nova svijest, novo svijetlo. I 
tako gnoza znači religiozno gledanje u višem svijetlu i djelo- 
vanje po novoj slobodi: »Wir miissen... das Trinitatsgeheimnis 
in einem objektiven inneren Akt gleichsam nachleben« (str. 
25), »Theologie ist... gleichsam ein Mitvollzug der Inkar- 
nation« (str. 46). Prema tome se konačno ne može reći, u čemu 
se sastoji gnoza kao subjektivni čin. Njene se psihičke kompo- 
nente ne daju točno odrediti. Čini se, da je treba tražiti u 
pravcu intuicije, a da ćemo njenu bit najvjerojatnije pogoditi, 
ako je opišemo kao ono stanje, u kojem je čovjek sasvim obuzet 
i prožet stvarnošću vjerskih istina. Radi se o jasnom, ali neiz- 
recivom uvjerenju (str. 30, 58 i 116), koje nikako nije stvar 
čuvstva (str. 58), niti se smije dovesti u vezu s onim, što se 
filozofski naziva »iracionalnim« (str. 125).  Iracionalno naime 
pripada istom obliku mišljenja kao racionalno, samo što ira- 
cionalno unutar tog oblika mišljenja znači neku granicu za um; 
iracionalno je kao nešto što je unutar »spoznatljivog« stavljeno 
u zagrade. Iracionalno zato niti ne prelazi granice racionalnog 
oblika mišljenja, već jedino znači poseban slučaj tog oblika 
mišljenja. Gnostičko mišljenje naprotiv leži sasvim izvan kruga 
tog mišljenja (str. 125). Gnoza znači naročito egzistencijalno: 

držanje, koje se ne može formulirati, dok je pseudognoza 
(== gnosticizam) uvijek jednoznačna i logična (str. 116). 
Budući da ne možemo definirati što je gnoza, to nam se 
nameće potreba, da na konkretnim primjerima pokažemo, što 
ona otprilike znači. — Krivo je kazati, da je nauka o Presvetom 
Trojstvu prava tajna, koju naš razum ne može shvatiti, pa da se 
od nas traži samo ponizno pokoravanje i poslušno prihvaćanje 
ove dogme. Sa stanovišta gnoze treva baš obratno reći, da 
Presveto Trojstvo najlakše može shvatiti onaj koji vjeruje, 
vjernik, kao i da nam je ono najbliže od svih objavljenih istina. 
No mišljenje i spoznanje »vjernika« ne sastoji se u tom, da mi 
svoj duh, koji se malo prije bavio trgovačkim računima i 
sličnim stvarima, naprosto upravimo na dogmu mjesto na one 
prijašnje predmete. Potrebno je sasvim novo duhovno držanje, 
naime takav oblik mišljenja, koji odgovara religioznom kao 
naročitoj vrsti spoznajnih predmeta (str. 125—126). — Kod 
gnostičkog iskustva religiozno mišljenje nije pojmovno ogra- 
ničeno. Naprotiv, tu ima beskrajnih mogućnosti (str. 129), ma 
da se gnoza odnosi samo na neke »sasvim određene strane i 
predmete« religioznoga (str. 291). Bitno je i važno, da se ona 
odnosi na područje stvarnosti, gdje ne vrijede zakoni točnog 
uzročnog zbivanja i vremena (str. 323). Priča o zemaljskom 
kralju, koji načini svadbu sinu svomu (Mt. 22, 1—14), jedva se 
može protumačiti na način koji zadovoljava, kad je racionalno 
promatrano. Poteškoća je u tom, što je kralj s jedne strane sam 
iziričito naredio: »Idite dakle na raskršća i koje god nađete, do- 
zovite ih na svadbu«, dok je s druge strane dao baciti u tamu 
najkrajnju čovjeka »neobučena u svadbeno ruho«. Da stvar 
razumijemo, moramo se odreći namjere, da u duhu racionalnog 
mišljenja shvatimo cijelu priču kao »jednu duhovnu cje- 
linu«. U priči se naime radi i o općem spasu (svi su pozvani: u 
tu svrhu šalju se sluge) i o specijalnom spasu pojedinih ljudi 
(neki se isključuju: kažnjavaju se neki od pozvanih). Krist u 
priči prelazi od jednog na drugo; nema organske cjeline, nego se 
zapravo radi o dvjema pričama. Krist je to mogao činiti, jer 
je imao pred sobom publiku, kod koje je fantazija bila mjero- 
davnija od razuma. Tako je uostalom na istoku obično slučaj. 
Bez obzira na zakone znanstvenog mišljenja spajaju se hetero- 
gene stvari. Slično djeca i umjetnici mogu povezati u jedno 

takve stvari, koje su zapravo protivurječne, i to mogu zato, jer 
žive u svijetu, koji još nije određen jednoznačnom dosljed- 
nošću racionalnog mišljenja. Svi znamo iz vlastitog djetinjstva, 
da kao djeca izvornije i utoliko stvarnije dosižemo svijet nego 
kao odrasli mislioci, ma da se radi o vanlogičkom načinu 
mišljenja (str. 296—297). I kasnije je bogoslovlje na istoku više 
ostalo vjerno vanlogičkom, gnostičkom mišljenju, nego što je 
to bio slučaj u zapadnim zemljama. Kao jedinstvenu zaslugu 
istoka treba spomenuti —  »die Uberwindung des einseitigen 
Monotheismus durch das trinitarisehe Denken« (str. 81). 

U kasnijem članku pod naslovom »Um die Zukunft der 
Theologie« (Kirche und Kanzel 24, 1941, str. 37—43) Koepgen 
ponovo prikazuje svoje stanovište, dakako samo obzirom ne 
najosnovnije istine. Prije svega konstatira, da se naše bogo- 
slovlje danas nalazi u krizi, koju proživljava naročito mlađa 
generacija teologa. Ne radi se o nekom novijem obliku moder- 
nizma, to jest o pokušaju, da teologiju prilagodimo izvjesnim 
rezultatima znanosti. Trebamo i tražimo pravi teološki stav, 
pravo teološko držanje. Još ni danas nemamo ni 
jednog pravog prikaza o biti kršćanstva, jer se u svim dosa- 
dašnjim pokušajima ravnamo po »logički racionalnim gledi- 
štima« (str. 38). U središte našeg teološkog mišljenja treba da 
stavimo dogmu o Presvetom Trojstvu. Potom je također po- 
trebno, da sve naše teološke probleme promatramo u perspektivi 
ove osnovne istine. Samo se sad pita, kako shvaćamo 
tu dogmu? Obično bogoslovlje odgovara: Razumom ne mo- 
žemo shvatiti dogmu o Presvetom Trojstvu, nego je moramo 
vjerovati. No prema jednoj osobi ne možemo uopće ni stajati 
u čisto racionalnom odnosu; taj odnos može biti samo »vjersko- 
mističan«. U tom vjerskom predanju imamo novi način i novi 
oblik spoznavanja, a pozivom na sv. Pavla _ možemo ga nazvati 
gnozom. U gnozi sama dogma govori o sebi. Gnoza 
znači svijetlo, šta ga dobivamo od ii iz vjer- 
skog predanjaKristu, kako se često i na različit način 
spominje u sv. evanđelju po Ivanu (str. 39). 

Kod obrađivanja i prosuđivanja dogmatskih istina nije 
toliko važno, da raspolažemo svim mogućim filozofskim, filo- 
loškim i historijsko-kritičkim aparatom i znanjem, nego je 
bitna naša »teolaška egzistencija«. Zato filozofsko opravdanje 

objave ipak nije suvišno. Samo treba znati, da je njegovo zna- 
čenje podređeno i sporedno. Katolicizam se upravo odlikuje 
činjenicom, da ne isključuje ostale, to jest negnostičke oblike 
mišljenja. 


Teološka egzistencija i egzistencijalno mišljenje. 

Kad kritički promatramo Koepgenovo stanovište, moramo 
najviše paziti na pojam »teološke egzistencije«. Što 
zapravo znači taj pojam? 

U novije se vrijeme često govori o takozvanom egzi- 
stencijalnom mišljenju, i to baš obzirom na pitanja 
o naziranju na svijet kao i obzirom na religiozne probleme. 
Nastojanja tog mišljenja uglavnom su uperena protiv apstrakt- 
nog rezoniranja i racionalno-diskurzivnog dokazivanja, za koje 
se tvrdi, da konstruira nestvaran svijet, naime takav svijet, koji 
se skroz na skroz razlikuje od konkretnog stanja stvari. Egzi- 
stencijalno mišljenje želi obračunati sa svijetom fikcija i sa 
svijetom raskomadane stvarnosti. Ono se želi vratiti pravoj 
stvarnosti, njenoj originarnoj i nepatvorenoj cjelini. 

Za teologiju mišljenje po principima teološke egzistencije 
znači mišljenje onog konkretnog čovjeka, koji je krštenjem 
podignut i ugrađen u svijet milosti ili nadnaravi, dakle u svijet, 
koji prelazi granice naše vlastite naravi. Teolog, koji prije svega 
mora biti svijestan tog svog novog bitka i novog života, 
ukratko svog novog načina egzistiranja, mora i u svom djelo- 
vanju i u svom spoznavanju da se svijesno ravna po svom 
novom načinu egzistiranja; agere sequitur esse. No to ne znači, 
da za njega ne vrijede takozvani naravni momenti znanstvene 
spoznaje, po kojima razlikujemo različne nauke ili znanosti, 
nego znači, da kod njega i kod njegove punovrijedne spoznaje 
dolazi u obzir još jedan novi momenat, po kojem se njegovo 
znanje nužno razlikuje od svakog ostalog (profanog, naravnog, 
filozofskog) znanja. 

Možda je jedna od najvećih pogrešaka filozofije i psiho- 
logije zadnjih stoljeća, što nisu dovoljno svijetla unijele u 
pitanje o različnim načinima našeg običnog ili naravnog 
spoznanja. Ne spada ovamo, da upozorimo na sve i pojedine 
razloge, uslijed kojih je došlo do velike oprečnosti, da ne kažemo 
do velikog neprijateljstva, između takozvane mođerne i skola- 

stičke ili neoskolastičke filozofije. Ipak je vrijedno konstatirati, 
da je ta oprečnost u pogledu problema religije i Boga dobila 
svoju naročitu značajku u činjenici, da skolastička filozofija 
barem prvenstveno, iako ne isključivo insistira na njihovom 
racionalnom ili apstraktivno-diskurzivnom opravdavanju, dok 
se moderni mislioci pretežno pozivaju na intuiciju. Trebalo bi 
ozbiljno imati pred očima činjenicu, da se do znanja dolazi na 
više načina. Kod spoznavanja činjenica radi se obično samo o 
jednostavnom konstatiranju činjenica, o jednostavnom  isku- 
stvenom konstatiranju; to će reći, da se izvjesne konkretne 
faktičnosti putem osjetila naprosto primaju na znanje. Na to 
nadovezuje racionalno ili diskurzivno mišljenje, koje vodi 
do novih spoznaja tim što primjenjuje ontološke principe, 
to jest takve principe, koji su u isto vrijeme i principi mi- 
šljenja i principi egzistiranja; među njima se ističu princip o 
analogiji bitka i princip uzročnosti, dok bez poštivanja prin« 
cipa kontradikcije uopće ne može biti ni govora o pravoj 
spoznaji. Međutim gdje god se radi o spoznaji neke osobe i 
njenih slobodnih čina, tamo i jedan i drugi spomenuti način 
spoznavanja zataji. Ipak se mora priznati, da nam je takvo 
znanje u izvjesnoj mjeri načelno moguće i da ga često stvarno 
i posjedujemo. Samo kako ćemo ga karakterizirati? U tome je 
najveća poteškoća. Neki skolastički orijentirani filozofi htjeli 
su tu poteškoću riješiti na taj način, da su takozvane intuitivne 
uvide proglasili racionalnim ili diskurzivnim mislima »rutini- 
ranog mislioca«, i to bilo učenjaka bilo priprostog čovjeka. Nem» 
sumnje, da su mnoge »intuicije« samo prividno jednostavni 
uvidi, dok točna psihološka analiza u njima prepoznaje »skra- 
ćene« diskurzivne procese; to naročito vrijedi u pitanju dokazi- 
vanja egzistencije Božje. Ali tim još nije riješeno pitanje, da li 
je uopće moguća intuitivna spoznaja i u čemu se ona pobliže 
sastoji. U  skolastičkoj se filozofiji doduše često govori o 
intuiciji prvih principa, čime se misli na vlastitost nekih 
osnovnih istina, koje su same po sebi jasne te se ne moraju 
pravim dokazivanjem opravdati; dovoljno je analizirati poj- 
move, kojima se one logički formuliraju, da se vidi njihova 
opravdanost. Ali ni ovo drugo shvaćanje intuicije još ne zado- 
voljava, ako imamo pred očima naše pitanje o spoznaji osobe 
kao osobe, njenih slobodnih čina i svega što je s njima u vezi. 

Sjetimo li se Aristotelove izreke, da o individuumu ne može 
biti znanosti (o pć e g znanja), onda nam je tim ujedno jasno, 
da samim diskurzivnim mišljenjem nećemo nikad moći upoznati 
»osobu« i pravo »osobno djelovanje«. Do izvjesnih spoznaja 
dolazi dakako i diskurzivno mišljenje. Ali prodrijeti u samu 
nutarnjost i u svetište osobe, ukoliko nam je to uopće moguće, 
to ipak nije stvar silogističkog zaključivanja. Tako nam se 
barem čini. Zato opet stojimo pred pitanjem: Kako ćemo to 
nesilogističko znanje najbolje karakterizirati? 


Dok o tom razmišljamo, i nehotice nam dolaze u pamet 
riječi, kojima je Bergson opisao svoj pojam intuicije. Bergson 
naime govori o nekoj vrsti simpatije, kojom se prenosimo u 
nutarnjost predmeta, da se podudaramo s onim, što je u njemu 
jedinstveno i uslijed toga neizrecivo. Kako god shvatili poje- 
dine momente te Bergsonove intuicije, svakako nam ona na 
dosta zgodan način izriče ono, čega smo više ili manje svijesni 
kod prosuđivanja jedne osobe ili njenih slobodnih čina, kod 
promatranja jednog umjetničkog djela i sl. Uzmimo k tomu 
činjenicu, da i u našem običnom životu mnogo toga nazivamo 
znanjem, što zapravo nije znanje, nego vjerovanje. Kad na pr. 
neviđenom preciznošću izračunamo kretanje nebeskih tjelesa, 
kad točno odredimo broj kromozoma u stanicama i mnogo drugo, 
onda ne bismo nikad smjeli zaboraviti, da nestručnjak o svemu 
tome nema nikakvog pravog znanja, nego da vjeruje autoritetu 
onih, koji to kao stručnjaci znaju. — U prvom se slučaju radi 
o uživljavanju u sam predmet, dok u drugom slučaju 
imamo jednostavno prihvaćanje neke istine. Možda se u jednom 
i u drugom slučaju pretpostavlja ili barem ne isključuje neki 
diskurzivni proces mišljenja. Ali sam čin uživljavanja i vjero- 
vanja je nešto drugo. Njihova razlika nije samo kao razlika 
između rezultata i čina, kojim se do tog rezultata dolazi, nego 
je takve naravi, da moramo govoriti o naročitom načinu stica- 
nja znanja. 

Ovim smo primjedbama htjeli upozoriti na to, da je 
moguće i potrebno priznati neko intuitivno znanje u opreci 
prema diskurzivnom ili silogističkom zaključivanju, koje se 
obično naziva racionalnim znanjem. Međutim, u novijoj se 
filozofiji religije često insistira na intuitivnom znanju u opreci 
prema  apstraktivnoj iii pojmovnoj spoznaji. Tako na pr. 

Bergson shvaća svoju intuiciju. Čini nam se, da se i mnoge 
Koepgenove tvrdnje osnivaju na sličnom shvaćanju. 

Skoro smo do dosade čuli prigovore i napadaje na ap- 
straktivno ili pojmovno mišljenje, kojem se prebacuje krivo- 
tvorenje stvarnosti. Tvrdi se naime, da nam naši pojmovi nikad 
ne prikazuju pravu vansubjektivnu stvarnost, nego da su 
rezultat subjektivno razrađene stvarnosti. Taj 
prigovor dolazi od Kanta. Po njemu doduše postoji neka 
objektivna stvarnost, samo što nikad ne možemo znati, kakva 
je ona »u sebi«. Razlog je po Kantu taj, što se spoznaja formalno 
konstituira ili određuje subjektivnim kategorijama. Svoj vr- 
hunac nalazi taj nazor u tvrdnji kasnijeg idealizma i psiho- 
logizma, po kojima spoznaja potpuno ovisi o subjektu, barem u 
tom smislu, da se i sami logički zakoni osnivaju na zakonima 
psihološkog doživljavanja. Subjekt je tako konstituiran, da ne 
može drukčije misliti. 

Aristotelsko-skolastička filozofija zastupa stanovište, koje 
vodi računa i o psihičkoj konstituciji spoznajnog subjekta i o 
naročitom načinu, na koji je stvarnost sadržana u pojmovima. 
Ali ona se protivi tvrdnji, da pojmovni svijet znači krivotvo- 
renje stvarno egzistentnog svijeta. Ni fotografija ne znači krivo- 
tvorenje svog predmeta, ako smo svijesni da je način egzisti- 
ranja na fotografiji i u stvari različit. Što protivnici traže, u 
principu je nemoguće, naime kao da bi isti predmet morao 
primiti novu stvarnu egzistenciju, i to na isti način i u istom 
smislu. Da je to nemoguće, jasno je i njima samima, kad se 
radije pozivaju na »doživljavanje« samog stvarno egzistentnog 
predmeta kao takvog. Po aristotelsko-skolastičkom shvaćanju 
spoznaje predmet spoznaje u spoznaji nije nazočan u svojoj 
vlastitoj fizičkoj egzistenciji, nego samo po svojoj »intencio- 
mnalnoj formi«, po svojoj »intencionalnoj slici«. Pa i onda, kad 
predmet stvarno stoji pred subjektom, on ipak ne ulazi u 
subjekt po svojoj fizičkoj egzistenciji, nego samo po svojoj 
»intencionalnoj formi«. To s jedne strane znači, da pojam (kao 
»intencionalna forma«) zahvati u samu bit stvari, jer sadržaje 
upravo ono, po čemu konkretni predmeti imaju svoje naročito 
supstancijalno ili akcidentalno određenje. U tom se smislu poj- 
movno mišljenje ne zadovoljava konkretnom konstatacijom, 
već prodire u samu nutarnjost predmeta. Ono kao da otkriva 

u predmetu one elemente, koji su prostom oku skriveni; ono je 
kao čitanje u samoj nutrini predmeta (intus-legere, intelligere). 
No s druge strane pojmovno mišljenje ima također tu prednost, 
da u opreci prema običnom opažanju može u svom predmetu 
zanemariti neke momente ili od njih »oduzeti«, iz njih »izva- 
diti« (abs-trahere) izvjesnu notu, naročito nezorni sadržaj svog 
predmeta, koji i tako nije pristupačan običnom opažanju. Prema 
tome se dakako može tvrditi, da pojmovno mišljenje nije foto- 
grafija stvarnosti. Ali to nije nikakav prigovor, nego je čak u 
prilog pojmovnom mišljenju: ono samo zato nije fotografija 
svog predmeta, jer u opreci prema običnom opažanju prikazuje 
nezorne elemente, i to u njihovoj biti, a ne u njihovoj indi- 
vidualnoj skučenosti. 

Pojmovno mišljenje u dosad opisanom smislu zove se 
također apstraktivno mišljenje, jer se »intencionalna 
forma« apstrahira od konkretnog predmeta, Bez toga je psiho- 
loški proces spoznaje nemoguć. Kako god neki predmet bio 
nazočan i u kojem god obliku egzistirao, predmetom spoznaje 
postaje tek po svojoj »intencionalnoj egzistenciji«. Ko- 
liko je važno to istaknuti, vidi se iz toga, što prema aristotelsko- 
skolastičkoj filozofiji svaka intuitivna spoznaja u opreci prema 
izloženoj apstraktivnoj spoznaji znači psihološku nemogućnost. 
Bez apstrahiranja »intencionalne forme« od fizički egzistentnog 
predmeta ili bez »intencionalnog« reproduciranja tog predmeta 
u subjektu spoznaja kao čin uopće ne može nastati. To treba 
imati pred očima, ako želimo razumjeti stav neoskolastičkih 
mislilaca, koji se toliko brane protiv intuicije. Samo u tom 
smislu možemo također razumjeti, zašto se po njihovom shva- 
ćanju kod intuicije kao neposredne spoznaje isključuju »me- 
dium ex quo« i »medium in quo«, ane i »medium quo« (»species 
impressa« kao naprijed spomenuta »intencionalna forma«), jer 
bez ovog zadnjeg uopće nema niti može biti spoznaje. 

Ipak postoji još jedna mogućnost shvaćanja opreke između 
intuitivnog i pojmovnog mišljenja. Na nju se pozivaju fen o - 
menološkiorijentiranimislioci. Za njih je intui- 
cija ili »duhovno opažanje« kao izvorno i sasvim neposredno 
gledanje samog sebe. To se gledanje (zrenje) opisuje kao shva- 
ćanje bitka u formalnom smislu, a pripisuju mu se svojstva. 
»suđenja« o bitku i o biti. Pri tom se ne određuje pozitivni 

značaj intuitivnog suđenja, nego se samo naglašuje, da o njemu 
ne moraju vrijediti zakoni takozvanog intencionalnog ili poj- 
movnog mišljenja. — Toj se intuiciji suprotstavlja takozvano 
intencionalno ili pojmovno mišljenje u tom smislu, što u njemu 
imamo nešto, što posreduje između subjekta i objekta — nešto, 
što »intendira« predmet, to jest pokazuje na predmet, a u 
duhovnoj spoznaji ta uloga intendiranja pripada »pojmu«. 

Već je na prvi pogled jasno, da se ova terminologija 
veoma razlikuje od one, koju smo malo prije -izložili. "Tamo 
»intencionalno« ima sasvim drugo značenje, to jest znači isto 
što »spoznajno« (intencija == spoznaja). Zato je tamo svaka 
spoznaja bitno »intencionalna«, to jest apstraktivna ili poj- 
movna. Ovdje je naprotiv samo ona spoznaja »intencionalna«, 
koja je bilo u kojem smislu posredna, koja nešto »izvodi«, i to 
bilo da se radi o pravoj diskurzivnoj spoznaji, bilo da se radi 
samo o običnoj refleksiji. Zato se u ovom promatranju zapravo 
gleda na »funkciju« pojmova u našem spoznavanju. Drugim 
riječima, uočuje se uloga, koju igraju pojmovi u našem svijetu 
mišljenja. Prema tome se onda prvenstveno opravdava mo- 
gućnost pojmova o različnim vrstama predmeta (na pr. o mate- 
rijalnim i čisto duhovnim predmetima), mogućnost naime toga, 
da pojmovi »intendiraju« (pokazuju) te predmete i sl. Originalan 
pokušaj u tom smjeru daje benediktinac D. Feuling u djelu 
»Das Leben der Seele, Einfiihrung in psychologische Schau*«, 
Salzburg-Leipzig 1940, str. 140—165, 

Tim primjedbama, razumije se, nismo htjeli definitivno 
riješiti problem intuicije u odnosu prema pojmu teološke egzi- 
stencije i egzistencijalnog mišljenja. To bi mogao očekivati 
samo onaj, koji ne zna za mnogobrojne poteškoće u tom tako 
zamršenom pitanju, oko kojeg se već dugo muče najbolji 
mislioci najrazličnijeg smjera. Jedino smo htjeli i morali skre 
nuti pažnju na različit smisao, što ga može imati pojam 
intuitivnog mišljenja. O njemu se mnogo govori, ali se rijetko 
fiksira njegov točni smisao, što bi zapravo morao biti prvi 
preduvjet za uspješno raspravljanje. Ta neodređenost vodi do 
nesporazuma, često također do velikih zabluda. 

Obzirom na strogo teološko mišljenje nameće nam se 
4 vezi s onim, što smo izložili, jedna načelna poteškoća. Ako 
stoji, da teolog mora egzistencijalno misliti, to jest kao čovjek 

koji svijesno stoji i živi u milosti, nije li onda naprosto nemo- 
guće, da se na pr. poganin bavi bogoslovljem? Zar ne slijedi 
onda, da takav čovjek ne može ništa znati o bogoslovskim 
istinama, da ne može doći ni do koje nove spoznaje o njinna? 
Čini se, da to ne smijemo tvrditi. No tko previše dokazuje, taj 
ne dokazuje ništa. Na tu poteškoću odgovorio je već D. H. 
Goetz (Kirche und Kanzel 24, 1941, str. 44) ovako: 

I bezvjerac može da se bavi bogoslovljem. Što kršćanin 
vjeruje kao istinu, to uzima bezvjerac kao fikciju, kao neku 
vrstu matematičke fikcije, iz koje uvjetno mogu slijediti odre- 
đene spoznaje. Zato bogoslovlje može i izvan teološke egzi- 
stencije imati karakter znanosti. Ali u »integralnom« smislu je 
bogoslovlje kao znanost moguće samo kod teologa, koji vjeruje 
— »jer ovaj ne živi u fikcijama, nego u istinama«. 

Sad se iznova nameće pitanje: Je li razlika između ove 
dvije vrste znanja (poganina i kršćanina) tako velika, kako bi 
bila između logičkog i vanlogičkog znanja? 

Prije nego što odgovorimo na to pitanje, moramo se još 
malo zaustaviti kod pojma vaniogičkog znanja. Nije li taj 
pojam već sam po sebi protivurječan? Da na to pitanje odgo- 
vorimo, nadovezat ćemo na jednu činjenicu, koja je u izvjesnoj 
mjeri svima poznata. — Za ženu se obično kaže, da ona ne 
misli logički, već da »osjeća« što je pravo i što u pojedinim 
konkretnim situacijama valja činiti. Tim se naravno ne želi 
reći, da se žena uopće kreće na vanlogičkom području ili da za 
nju uopće ne vrijede logički zakoni, kao da za nju ne mora biti 
istina, da je pet više nego četiri ili kao da u njenom svijetu 
može egzistirati četvorokutan krug. Dobro znamo, da logički 
zakoni vrijede i za ženu, a iskustvo nam svjedoči, da se ona 
često i u mnogom pogledu uistinu i ravna po tim zakonima. 
Naprijed spomenutom izrekom želi se samo istaknuti, da žena 
svoje znanje često ne stiče logičkim, to jest racionalno-diskur- 
zivnim rezoniranjem, nego na drugi način. Teško je konkretnija 
formulirati taj drugi način spoznavanja. Ne možemo ga ni pravo: 
opisati. Zato ostaje karakterističan odgovor, što ga sama žena 
daje u takvim slučajevima: »Ne znam zašto je tako, ali si- 
gurno znam da je takol« Sve to još ne mora značiti, da 
postoji jedno područje stvarnosti, na kojem može biti istinito 
i ono, što je prema pravilima zdrave logike očito kontra- 

diktorno. Ali svakako znači, da možemo imati sigurno znanje i 
onda, kad ga eventualno ne možemo logički opravdati. Da u 
tom znanju možemo lako pogrešiti, to je također jasno. Razlog 
je u tom, što nemamo stroge kontrole. Tim se i tumači veliko 
nepovjerenje, što ga obično imamo prema takozvanom alo- 
gičkom ili iracionalnom znanju. S pravom. Ali konačno su i 
tom iracionalnom znanju stavljene granice. Što je očito protivu- 
rječno, to nikako ne može biti istinito, kao što i obratno nije 
istinito sam o ono, što se može logičkim sredstvima opravdati 
ili »izračunati«. Da izbjegnemo svaki nesporazum u tom pitanju, 
moramo još ukratko upozoriti na slijedeću činjenicu: drugo je 
načelno priznati mogućnost nekog vanlogičkog znanja, a drugo 
je — kako su htjeli različni iracionalistički sistemi — proglasiti 
to vanlogičko znanje temeljem našeg uvjerenja o egzistenciji 
Boga i o opravdanosti religije ili uopće temeljem svake 
sigurnosti. 

Kad govorimo o »teološkoj egzistenciji«, kad se pozivamo 
na njen »vanlogički oblik mišljenja«, želimo priznati, da postoji 
neki naročiti teološki etos spoznavanja, što ga posjeduje samo 
onaj, koji konkretno živi u milosti i koji je u svom mišljenju 
konkretno obuzet i prožet onom dinamikom, koja mu se očituje 
u nadnaravnoj ekonomiji spasa. Ukoliko ta dinamika nije 
obični proces matematičkog načunanja ili logičkog zaključi- 
vanja, nego »diktat« neograničene ljubavi, utoliko se s pravom 
može i mora govoriti o nekom vanlogičkom događanju. Odre- 
đenije znači to, da se treba što više uživjeti u onu stvarnu 
datost, u onaj konkretni nadnaravni red, u kojem se nalazimo, 
i to u kojem se nalazimo jedino i isključivo po pozitivnoj 
odredbi slobodne volje Božje. Što nam više uspije, da se »podu- 
daramo« s tom slobodnom odredbom, to je i naše znanje u 
teološkim pitanjima sigurnije. Do tog znanja očito ne vodi 
logičko rezoniranje, već takozvano reproduciranje Božjeg 
života u nama, ukoliko je to uopće moguće. 

Međutim, kako se lako može vidjeti, sve je to opravdano 
samo onda, kad već imamo neko sigurno znanje o tom, da Bog 
uistinu postoji, kao i o tom, da nam je Bog nešto saopćio o 
svojim slobodnim odlukama. Drugim riječima, prije svega 
moraju biti opravdani filozofski i historijski te- 
melji »teološke egzistencije«. Kod tog opravdanja moramo 

nadasve paziti na to, da ne gradimo kulu u zraku. Potrebna je 
najveća moguća kontrola, jer se radi o samom temelju, o sredi- 
šnjoj istini cijele naše egzistencije. Tu najveću moguću kon- 
trolu imamo onda, kad u procesu spoznavanja ili u sticanju 
sigurnosti možemo svaki članak racionalno-diskurzivno oprav- 
dati ili kontrolirati. Kad nedostaju diskurzivna sredstva, ne 
treba odmah tražiti utočište u »vanlogičkom« području. Jer 
ono što je logički opravdano, još ne mora biti racionalno- 
diskurzivno prozirno. U tom smislu govori sv. Toma o intuiciji 
prvih principa: njihova se objektivna evidencija može logički 
pokazati, ali ona se nikako ne može racionalno-diskurzivno do- 
kazati, jer se radi o prvim principima, koji se ne mogu 
osnivati na drugim principima (inače ne bi bili prvi), nego 
jedino mogu biti po sebi i iz sebe jasni. 

Zato nije najsretnije izabran izraz o »vanlogičkom« obliku 
mišljenja. Protiv svoje volje dolazi Koepgen do formula, koje 
očituju omalovažavanje i obesejenjivanje svakog racionalnog i 
historijskog opravdavanja kršćanstva. Te su formule velikim 
dijelom uvjetovane neumjesnim izrazom o »vanlogičkim« ele- 
mentima teološkog mišljenja. No u jednoj točki Koepgen ipak 
ima pravo. U spekulativnom obrađivanju dogmatskih istina 
dogmatičari naime katkad čine utisak, kao da žele pokazati, 
zašto je Bog u svojoj mudrosti baš morao činiti ono, o čemu 
govori objava. To potsjeća na čovjeka, koji hoće pokazati, da 
je Bog na osnovi zdrave logike naprosto morao ići onim putem, 
koji nam je konkretno poznat iz objave. Psihološki je takvo 
nastojanje sasvim razumljivo, jer čovjek i nehotice samog sebe 
smatra mjerodavnim da sudi u svim pitanjima. Međutim naravi 
čisto teološkog ili dogmatskog mišljenja mnogo više odgovara, 
da usredotočimo naše spekuliranje na činjenicu, da su pojedine 
vjerske istine plod slobodne odluke Božje, da iza njih stoji i 
za njih jamči neograničeno mudri Bog u svojoj beskrajnoj 
ljubavi. Potpuno uživljavanje u tu svijest, to je ono za čim 
treba da teži pravo teološko mišljenje. Racionalno raščlanja- 
vanje ne samo da često nije moguće, jer se radioslobodnim 
odlukama, nego nas obično i odalečuje od pravog života. 

Koepgen ide predaleko, kad logičko mišljenje shvaća u 
smislu adekvatnog matematičkog mišljenja, kako se može raza- 
brati iz nekih njegovih izvoda (na pr. str. 57). S tog je stanovišta 

razumljivo, da naši pojmovi o Bogu i o nadnaravi imaju samo 
nepravo ili metaforičko značenje, da metafizički pojmovi za 
dogme nisu drugo do sim boli (str. 65, 114—115 i 158—154). 
Važno je upozoriti na ovu zabludu ne samo zbog nje same, nego 
i zato što ona ublažuje druge Koepgenove formule o mogućnosti 
protivurječja u dogmama. Ako naime dogme nisu drugo do 
nepravi simboli, koji samo nekako pokazuju stvarnost, a ne 
sadržavaju stvarnost, onda one mogu doduše međusobom biti 
kontradiktorne, ali zato ipak mogu također »pokazati« jednu te 
istu stvarnost. Tako uostalom imamo u poganskoj mitologiji 
mnogo primjera, koji u obliku različnih historijskih događaja 
žele prikazati jednu te istu istinu. Pa i danas mnogi opet nastoje 
život Isusov svesti na obični mit, dakako na osnovu neodrživih 
predrasuda i u potpunom nepoznavanju prave biti kršćanstva. 

Kad točno uočimo mišljenje onih, po kojima bi dogme 
bile samo sim boli istine, vidimo da je to stanovište u sebi 
protivurječno. Mogli bismo razumjeti, da se govori o simbo- 
ličkom izražavanju u smislu nesavršenog, nepotpunog, inade- 
kvatnog formuliranja jedne istine. No kad simboličko izraža- 
vanje treba da znači, da se radi oisključivo nepravom ili 
nevlastitom značenju, onda se tim uopće niječe opravdanost i 
smisao simbola. Jer simbol nalazi svoje opravdanje u tom, što 
barem na neki način, iako možda na vrlo nesavršen ili inade- 
kvatan način, izriče ma i najmanji dio prave stvarnosti o svom 
predmetu. Kad naime ni tog momenta ne bi bilo, imali bismo 
same negativne elemente. Samom  negacijom ne možemo 
karakterizirati ili bilo kako formulirati jednu pozitivnu stvar- 
nost. To bi bio pravi agnosticizam. Takvo simboličko znanje 
bilo bi kao jezik u šiframa (Jaspersov izraz!), za koji smo 
izgubili ključ. 

Trebalo bi uvijek točno razlikovati slijedeća dva pitanja: 
1. racionalno-diskurzivno opravdanje filozofskih i historijskih 
temelja religije i kršćanstva, 2. spekulativno obrađivanje poje- 
dinih dogmatskih istina. 

Što se tiče prvog pitanja, to je isam Vatikanski koncil 
dosta jasno govorio. Ne možemo zabaciti racionalno opravdanje 
filozofskih i historijskih temelja kršćanstva ili proglasiti ga 
suvišnim, a da ne dođemo u konilikt s jasnim odredbama 
crkvenog naučavanja. Ipak smijemo postaviti slijedeće pitanje: 

Treba li to opravdanje shvatiti u tako isključivom smislu, kao 
da »vjera« upravo strogom logičkom nužnošću slijedi kao jedini 
ispravni stav čovjeka? Tradicionalna apologetika odgovara na 
to pitanje pozitivno. No s njom se neće složiti oni, koji su 
verzirani u spisima svetih otaca, koji češće naglašuju potrebu, 
da naprosto treba vjerovati, pa da će se u konkretnom vjero- 
vanju postepeno oblikovati uvjerenje o opravdanosti same te 
vjere. Obično dakako ni ne pitaju za pravi smisao takvih i 
sličnih tekstova kod svetih otaca. Njima je prvi korak, kojim 
čovjek stupi u vjeru, kao smjelo usuđivanje, a ne rezultat točno 
kontroliranog misaonog procesa ili logičkog računa. Tko od njih 
ima pravo? Čini se, da donekle imaju pravo i jedni i drugi. 
Možda se borba oko opravdanosti prvog ili drugog stanovišta 
neće nikad ni svršiti apsolutnom pobjedom jednih ili drugih. To 
po sebi ne mora biti nikakav nedostatak, nego je možda čak 
pozitivna odlika, koju dovoljno ne shvaćamo, jer se kod rješa- 
vanja izloženog problema uvijek već služimo principima odre- 
đenog filozofskog »sistema«. Uostalom, nije li slično bilo sa Kri- 
stovim čudesima? Mnoga su Kristova čudesa očito trebala biti 
znakovi njegovog božanskog poslanstva, legitimacija njegove 
osobe i njegovog djelovanja. To otprilike odgovara onom, što 
s današnjim apologetima nazivamo racionalnim opravdanjem 
temelja kršćanstva. Isus je doduše često tražio vjeru prije 
nego što bi tvorio čudo. Ali zato ipak imamo jasnih mjesta, iz 
kojih proizlazi, da su čudesa trebala u prisutnima izazvati vjeru 
u njegovo božansko poslanstvo i u njegovu božansku moć. Tako 
na pr. Isus izričito kaže: »Što je lakše reći: Oprošteni su ti 
tvoji grijesi, ili reći: ustani i hodi? Ali da znadete, da Sin 
čovječji ima vlast na zemlji opraštati grijehe, tada reče uze- 
tome: Ustani, uzmi svoju postelju i pođi kući svojoj« (Mt. 9, 
5—6). Nisu uvijek svi prisutni vjerovali, ma da su znakovi bili 
jasni. Da vjera ne ovisi o samom stupnju jasnoće, kojom shva- 
ćamo razloge za vjerovanje, razabiremo i iz samih riječi 
Isusovih u priči o bogatašu u paklu (Lk. 16, 19—31). Tamo 
Abraham kaže za bogataševu braću, neka se drže onog što uče 
Mojsije i proroci: »Ako ne slušaju Mojsija i proroka, da tko i 
od mrtvih ustane, neće vjerovati«. 


Mnogi misle, da bi sigurno vjerovali, kad bi se dogodilo 
određeno čudo ili kad bi uvidjeli određene istine, do kojih se 

dolazi samo polako mučnim intelektualnim radom. To je iluzija. 
Jer vjera, koliko god bila filozofski ili razumski opravdana, i 
s čisto naravnog stanovišta u svojoj zadnjoj biti nije samo 
jednostavan i jednoznačan rezultat intelektuainog računa, kao 
što ni slobodna odluka nikad nije obični rezultat motiva. Bez. 
navedenog racionalnog opravdanja bila bi vjera (ili barem njen 
prvi početak) naprosto slijepa. Poslije tog opravdanja vjera 
ipak nije samo kao zreli plod, kao logička nužnost. Ona ostaje 
tajanstvena, i to u onom smislu, u kojem je i svaka slobodna 
odluka tajanstvena. Zato i racionalno opravdanje ima svojih 
granica. Tako se po svoj prilici ima razumjeti i Isusov ukor: 
»Ako ne vidite znakova i čudesa, ne vjerujete« (Iv. 4, 48). Još 
je značajnije, što Isus reče Tomi: »Pošto si me vidio, vjeruješ. 
Blaženi oni, koji ne vidješe, a vjeruju (Iv. 
29, 29). 

Sigurnost, što je imamo o objavi odnosno o njenoj faktič- 
nosti, još uvijek uključuje stanoviti »polumrak«, kako ističe P. 
Wust u svom  najoriginalnijem djelu »Ungewissheit und 
Wagnis"« (Miinchen 1940, str. 215). Po njemu je priznavanje 
objave još uvijek neki riziko, zapravo neko »usuđivanje«, da- 
kako ne kao korelat apsolutne sumnje ili apsolutne nesigurnosti, 
kao skok u slijepu sudbinu (str. 268), nego kao »usuđivanje 
mudrosti«, zasnovano na pravoj, ali ograničenoj spoznaj- 
noj sposobnosti našeg razuma (str. 294). 

Što se tiče drugog pitanja, pitanja o spekulativnom obra- 
đivanju i utoliko opravdavanju dogmatskih istina, stvar stoji 
drukčije. Već smo prije spomenuli, da teolozi u tom pitanju 
nisu uvijek bili na pravom putu. Možda je posljedica prosvje- 
titeljskog načina mišljenja, da su se naše dogmatike dugo po- 
najviše bavile onim dijelovima vjerskih istina, koji su bilo u 
kojem pogledu barem donekle bili pristupačni našem shvaćanju. 
Tako je onda i nehotice mogla nastati dvostruka kategorija dog- 
matskih istina: kategorija onih istina, koje znače nešto za naš 
praktični život (na pr. presv. euharistija, otkupljenje, utjelov- 
ljenje itd.), te kategorija onih istina, koje da su »sterilne« i 
»bez upliva« na naš praktični vjerski život (na pr. Presveto 
Trojstvo, Filioque i sl). Protiv takvog stava s pravom se traži 
»radosno stajanje u dogmama«, a ne samo simpati- 
ziranje s onim aspektom dogme, koji nam je u stanovitoj mjeri 

i razumom shvatljiv. Ako tko želi to »radosno stajanje u dog- 
mama« posebnim imenom nazvati gnozom, ne može nitko imati 
opravdanog prigovora. Sigurno će se vjerniku u tom gnostičkom 
stavu pokazati novi vidici, do kojih ne bi došao »racionalnim« 
putem.  Radosno uživljavanje u neko umjetničko djelo ili u 
psihu jedne osobe vodi već u naravnom životu do takvih spo- 
znaja, do kojih se ne dolazi čisto logičkim ili racionalnim raču- 
nanjem. Još više vrijedi to, kad se radi o nesebičnom uživlja«- 
vanju u Božji svijet. Kuda bi nas vodili naši »racionalni računi«, 
kad znamo, da naše misli nisu Božje misli i da naši putevi nisu 
Božji putevi? 


Kerigmatsko bogoslovlje. 

Na katoličkim  bogoslovskim fakultetima i učilištima 
dogmatika i moralno bogoslovlje obično se predaju na latinskom 
jeziku. Skoro je suvišno govoriti o razlozima, koji preporučuju 
ili čak nalažu tu praksu. Latinska je terminologija i u najtežim 
pitanjima obično vrlo jasna, jer je isklesana od najboljih glava 
mnogih naroda. Protiv različnog krivog naučavanja branila je 
Crkva na svečan autoritativan način pra v u nauku, a pri tom 
se i sama služila jezikom i terminologijom, koji su po »školama« 
važili kao najbolji instrumenti za ispravno formuliranje objav- 
ljenih istina. Skolastika je baš po toj svojoj funkciji u najotme- 
nijem značenju »ancilla theologiae«. 

Kandidatima bogoslovlja je na taj način znatno olakšan 
studij spekulativne dogmatike i moralke, ma da to zvuči para- 
doksno, kad pomislimo da u zadnje vrijeme ima mnogo kandi- 
data, koji su svršili realnu gimnaziju te razmjerno slabo 
vladaju latinskim jezikom. S ispitom još nekako ide. Ali poslije 
ispita mladi svećenik mora na živom jeziku naučavati, zapravo 
propovijedati, a to znači ne samo teoretski instruirati, 
nego također praktično oduševljavati. On stoji pred dvostrukom 
novom zadaćom. Prije svega pred zadaćom, da na svom jeziku 
nađe zgodne izraze, kojima će barem vjerno opisati ono, što je 
već odavno pregnantno fiksirano u latinskoj stručnoj termino- 
logiji. A zatim također pred zadaćom, da cijeli sistem spekula- 
tivne znanstvene teologije »pregradi« i »transponira« u naročiti 
oblik pravog propovijedanja; tim se sad ne misli samo na pi- 
tanja, kojima se prvenstveno bave pastirsko bogoslovlje, homi- 

letika i druge bogoslovske discipline, nego se pita, da li je even- 
tualno potrebna naročita nova teološka disciplina, koja bi se 
jednostavno služila rezultatima spekulativne znanstvene teolo- 
gije te prema njima prikazala dogmatske istine u takvoj među- 
sobnoj suvislosti, da bi se odmah vidio pravi životni smisao 
objave. 

Zaustavimo se odmah kod ovog pitanja o potrebi i oprav- 
danosti »jedne teologije propovijedanja« ili — prema grčkom 
izrazu — »kerigmatskog bogoslovlja«. Smisao i zadaću tog 
bogoslovlja ukratko izlaže isusovac Hugo Rahner u djelu 
»Eine Theologie der Verkiindigung*«, Freiburg i. Br. 1939 (na 
str. 8—5 navedena je sva važnija literatura o tom predmetu). 
Valja napomenuti, da se za kerigmatsko bogoslovlje naročito 
zalažu bivši isusovci-profesori u Innsbrucku, najviše braća Hugo 
i Karl Rahner, te F. Lakner. Oni upravo idu za tim, da 
teoretski opravdaju i izgrade kerigmatsko bogoslovlje kao 
posebnu teološku disciplinu. Kao takvo je kerigmatsko bogo- 
slovlje vezano na njihova imena. Sa stanovišta praktičnog bo- 
goslovlja intenzivno se bavio problemima savremenog propo- 
vijedanja vjere J. A. Jungmann, iz iste sredine. 

Po navedenom djelu H. Rahnera kerigmatsko je bogo- 
slovlje prije svega bogoslovlje: ono se zato nikad ne smije 
protiviti znanstvenom bogoslovlju, niti ga smijemo shvatiti kao 
nadomjestak za tradicionalno skolastičko bogoslovlje, od kojeg 
bi se ono razlikovalo samo tim, što bi bilo bliže životu. -— Ali 
kerigmatsko je bogoslovlje »bogoslovljepropovijedanja«. 
Tim se želi naglasiti, da je opravdan samostalan kerigmatski 
oblik bogoslovlja. Ta se samostalnost odnosi prvo na sadržaj, 
jer kerigmatsko bogoslovlje preuzima jednu zadaću, koju niti 
može niti treba da ispunjava bogoslovlje kao čista znanost. 
Znanstveno bogoslovlje dobilo je naime historijski, spekulativno 
i didaktički svoj naročiti oblik, koji znači uvjetnu nužnost. Po- 
trebno je pregrađivanje te tvorbe u drugi teološki oblik, u 
kojem će više doći do izražaja organska povezanost objavljenih 
istina obzirom na stvarno spasenje čovjeka. Zatim se navedena 
samostalnost odnosi također na sposobnost oduševljavanja; čo- 
vjek mora biti ganut od objave. To opet ne znači, da spekula- 
tivna znanstvena teologija uopće ne može oduševljavati za 
vjerski život i za živu vjeru, nego se jednostavno misli na či- 

njenicu, da »škola« prvo nužno mora biti suha »zbog aristotel- 
sko-kršćanske jasnoće i logike« kao i zbog besprijekorne toč- 
nosti u historijskim pitanjima, pa da zato jedva nalazi vremena 
da i u najkraćem obliku tretira »još i« kerigmatska pitanja. 
No kerigmatsko bogoslovlje svijesno ide za onim, što sv. Pavao 
formulira ovako: »Sequor autem, si quomodo com prehen- 
dam, in quo et comprehensus sum a Christo Jesu« 
(Phil. 3, 12). U tom smislu kerigmatsko bogoslovlje treba da 
bude »theologia cordis«. To se dakako može postići na više na- 
čina i u tom treba dati što veću slobodu. Svakako je sigurno, 
da je dogmatsko bogoslovlje u svom današnjem obliku histo- 
rijski uvjetovano i da nam ne pruža objavljene istine u onom 
obliku, u kojem ih moramo propovijedati ili saopćiti današnjim 
ljudima. Kao što ne kažemo za jutarnju rosu, koja leži na cvi- 
jeću poslije ljetne noći, da je H:O, ma da je to znanstveno sa- 
svim ispravno, tako isto ne možemo ljudsko srce oduševiti 
činjenicom, da je milost fizički akcident. Skolastika i znan- 
stvena teologija zato ipak nisu kao sistemi suhih pojmova, koji 
nemaju veze sa životom, nego se prije mogu karakterizirati kao 
»sobria ebrietas«, kao ona mirna promišljenost, »koja gradi 
nasipe, između kojih tek može sigurno da teče struja odušev- 
ljenja«. Time je ujedno najzgodnije karakteriziran odnos iz- 
među znanstvenog i kerigmatskog bogoslovlja. 

Tko nema razumijevanja za problematiku kerigmatskog 
bogoslovlja, taj ili površno misli ili nije svijestan svog sveće- 
ničkog poslanstva, to jest svoje teološke ili svećeničke egzisten- 
cije. Da baš mlađa generacija svećenstva pokazuje najviše za- 
nimanja za ova pitanja, razumljivo je iz onog, što smo rekli o 
dvostrukoj zadaći apsolviranog bogoslova. Poslije određenog 
broja godina svaki i sam nalazi »svoj« način propovijedanja, 
pri čemu ne mislimo na retoriku, već na povezivanje tih istina 
u pravu »spasonosnu« cjelinu. Taj individualni 
način ne mora biti vrlo savršen. No čovjek poslije stanovitog 
iskustva obično više računa sa gotovim činjenicama, nego 
s idealnim ali opravdanim potrebama. I zato kerigmatsko bo- 
goslovlje načelno jest i ostaje zahtjev »mlađe« generacije. 

U principu se i Koepgenova »gnoza kršćanstva« mora 
prosuđivati u svijetlu kerigmatskih zahtjeva. Da njegov način 
u mnogom pogledu ne odgovara, štoviše, da neki njegovi izvodi 

unose zbrku u osnovna pitanja bogoslovlja i filozofije religije, 
o tom smo se naprijed dovoljno uvjerili. — Sigurno je i to, da 
iznesena problematika još ni izdaleka nije riješena time, što 
bi se nastavnik na svojim predavanjima služio i latinskim i ži- 
vim jezikom. Potrebno je ili pravo kerigmatsko bogoslovlje kao 
posebna nova disciplina ili barem sintetičko prikazivanje znan- 
stvenog bogoslovlja u svijetlu kerigmatskog poslanstva. 

Duboko smo uvjereni, da je zapravo iz iste kerigmatske 
krize nastalo djelo, što ga je u ime anonimnih katolika izdao 
protestantski učenjak G. Mensching (izdavač je imao biti 
R. Otto, koji je umro) pod naslovom »Der Katholizismus. Sein 
Stirb und Werde. Von katholischen Theologen und Laien«, 
Leipzig 1937. Djelo je došlo na indeks. Stvarno se u njemu po- 
navljaju stari modernistički nazori. Obzirom na odnos između 
razuma i vjere doznajemo, razumije se, da se religija ne može 
metafizički opravdati odnosno da se religiozni predmet, egzi- 
stencija Božja, ne može dokazati metafizičkim argumentima 
(str. 46). Primjenjivanje aristotelsko-tomističke filozofije na 
kršćansku religiju znači njeno krivotvorenje (str. 51). — Bogo- 
slovska akademija u Paderbornu odgovorila je već 1938. godine 
djelom s prinosima poznatih imena (Bartmann, Pieper, Brinkt- 
rine, Simon, Riische, Mayer) pod naslovom »Reformkatholi- 
zismus? Eine Antwort auf das Buch: Der Katholizismus. Sein 
Stirb und Werde«, Paderborn b. god. No kao što se moglo oče- 
kivati stvar tim nije bila riješena, nego je sad tek slijedio pravi 
polemički spis. Protestant H. M ulert kao izdavač napisao je 
predgovor, a novo je djelo također izašlo anonimno pod naslo- 
vom »Der Katholizismus der Zukunft. Aufbau und kritische 
Abwehr. Von katholischen Theologen und Laien«, Leipzig 1940. 
Ne ulazimo u ovu polemiku, jer se čitavo raspravljanje ano- 
nimnih »katoličkih bogoslova i laika« svodi na osnovne teze 
osuđenog modernizma, o kojem su akti zaključeni i o kojem 
postoji obilna literatura. 


POVIJEST ARMENSKE CRKVE. 


Dr. Kamilo Dočkal. 
(Svršetak) 
15. Sjedinjenje Armenaca s rimskom crkvom. 


U prvim stoljećima nisu Armenci uopće mnogo dolazili u 
doticaj sa kršćanskim zapadom. Od osnivača armenske crkve 
sv. Gregorija Prosvjetitelja, koji je osobno bio u Rimu kod 
pape Silvestra I., nije do 11. stoljeća nijedan armenski patri- 
jar bio u Rimu. Armenci su po svome položaju bili kroz stoljeća 
u dodiru s grčkom, tada još pravovjernom crkvom. Spočetka su 
bili ovisni od Cezareje Kapadočke, a kasnije su stvorili ne- 
ovisnu crkvenu organizaciju. Kad su uslijed političkih prilika 
g. 527. pali u raskol i herezu opirući se kalcedonskom saboru, 
tad su se zapravo odcijepili od Bizanta, a ne od Rima. Armenci 
postadoše skizmatici i heretici, a da uopće nisu formalno raski- 
nuli vezu s Rimom, nego zapravo s Bizantom. 

Stoga vidimo, da je najprije grčka crkva nastojala, da 
Armence predobije za crkveno jedinstvo. A tek kad se Bizant 
za Mihajla Cerularija odvojio od Rima, onda od 11. stoljeća 
dalje nastoji i Rim oko sjedinjenja Armenije. 


1. Unija s Bizantom. 


Kad je Armenija u 6. stoljeću nakon slavne vladavine vla- 
stitih vladara izgubila nacionalnu slobodu, te bila podijeljena 
između Bizanta i Perzije, raznoliko se odvijala povijest bi- 
zantske i povijest perzijske Armenije. Bizantska je Ar- 
menija ostala vjerna kalcedonskom saboru (a prema tome 
i papi Leonu Vel.), dok je perzijska Armenija pala u 
skizmu i herezu. Tu su skizmu perzijske vlasti iz političkih 
razloga nijetile i potpirivale na štetu narodnog i vjerskog je- 
dinstva Armenaca. Tu su politiku kasnije preuzeli i Arapi, kad 
su 636. osvojili pokrajinu Taron. 

Bizantska je Armenija pribivala 5. ekumenskom saboru u 
Carigradu god. 553.?7% Naravski Bizant je radio, kako bi pra- 
vovjerju privukao i perzijske Armence. To je bila osobito 
vruća želja cara Heraklija (610.—641.). Svladavši Perzi- 
jance pođe Heraklije osobno u Karin (danas Erzerum), gdje 
sazva sinodu za sjedinjenje perzijske Armenije s grčkom 
crkvom. Na sinodu dođe katolikos Ezdra sa svojim biskupima 
i velikašima. Ova sinoda zabaci armenski konciliabul u Dvinu 
iz god. 527., gdje je zabačen kalcedonski sabor i gdje je stvo- 
rena skizma. Sabor u Karinu udari anatemom patrijara 
Abrahama I., koji je u Dvinu bio začetnik raskola. Podjedno 
prihvati taj sabor u cijelosti nauku kalcedonskog sabora i pape 
Leona Velikoga. To je bilo god. 629. 


Nažalost ova unija nije bila dugoga vijeka. Trajala je sa- 
mo do smrti patrijara Ezdre. Potkopao ju je monah Ohan iz 
Mairakumi-a. Taj se već za živa Ezdre digne protiv unije, ali 
bude izopćen, degradiran i protjeran. On se povuče u samostan 
Mair u dolini Pizina, te stane poticati tamošnje monahe na ot- 
por. Ti su sektarci doista stvorili i organizirali veliki otpor 
protiv pravovjerja. Njima je uspjelo srušiti Ezdrina naslje- 
dnika, plemenitoga patrijara Nerzesa, i postaviti protupatri- 
jara nekoga Ivana. Taj održa g. 651. konciliabul u Manas- 
gerdu, koji zabaci uniju u Karinu. Tako propada prva unija 
s Grcima.?5% 


U 11. stoljeću nastaju za Armeniju nove prilike. Dok su 
Mongoli i Turkomani osvojili svu Veliku Armeniju od Kavka- 
za do jezera Van i dok su divlji Seldžuci odmah iza njih osvo- 
jivši zemlje preko Araksa i Oksusa provalili u Armeniju, poči- 
nju armenski knezovi ostavljati svoju zemlju i seliti se na za- 


pad. Na emigraciju su ih poticali bizantski carevi Bazilije II, 
Konstantin Monomah i Konstantin Dukas. Tako se malo po- 


2% Tu su Armenci bili tako lijepo vidjeni, da su saborski oci jedna 
vrata Svete Sofije, gdje se držao sabor, od toga vremena prozvali 
>Armenska vrata«. »Sacras Sanctae Sophiae portas ex eorum noj 
appellarunt et hactenus vocatur Porta Armenorum«. Sr. Msgr Asgian, 
La S. Sede e la nazione armena, v. Bessarione 1900. Vol. VIII. St. 488. 

2% Sr. Msgr. Asgian, La S. Sede e la nazione armena, v. Bessarione 
Roma 1900. Vol. VIII. St. 885—491 (Lo scismo armeno e le sue conse- 
guenze nei secoli trapassati, ed i ritorni officiali all unione fino al se- 
colo XI. 

malo naseliše Armenci u Ciliciji i stvoriše novo kraljevstvo: 
MaluArmeniju sa sjedištem u Sisu.?s! 

Kako je u ovo doba bizantsko carstvo za Mihajla Cerula- 
rija palo u potpunu skizmu od Rima, svraća sada sam Rim po- 
gled na istok, pa i na Armeniju. Radi toga slijede sada poku- 
šaji sjedinjenja Armenaca s Rimom. 


2. Gregorije II. Vahram, Gregorije III. Bahlavuni, Gregorije IV. 
Degha. 


Prvi, koji je od papa potaknuo pitanje sjedinjenja s Ar- 
mencima, bio je veliki papa Gregorije VII. (1073—1085). On 
pozva u Rim armenskog katolikosa Gregorija Vahrama 
prozvanog Vkayser, martyrofilos, jer je pisao živote mu- 
čenika. Taj je god. 1065. naslijedio katolikosa Khacika, Bio je 
sin glasovitog pisca Gregorija Magistra, zapovjednika vojske u 
Mesopotamiji (1058). Patrijar posla najprije u Rim poslanika, 
svećenika Ivana, a onda slijedeći primjer Gregorija Prosvjeti- 
telja pođe sam u Rim, da papi Gregoriju VII. izjavi svoju oda- 
nost i odgovori na upite u pogledu vjerskih razlika. Papa je 
isticao ove razlike: 1. što armenska crkva ne miješa vodu u vi- 
no kod sv. mise;?*? 2. što za krizmu rabi maslac mjesto balza- 


*% Bizantski su carevi poticali emigraciju iz interesa, da se doče- 
paju velikih posjeda armenskih kraljeva i velmoža. Tako je kralj Ivan 
Senekerim dao caru Baziliju II. ogromne posjede kod Vaspurakana 
(1021), a mjesto njih je dobio grad Sebastu. Konstantin X. Monomah je 
za ogromne zemlje armenske dao grad Tarz u Ciliciji. Isti je uzeo velike 
posjede armenskom kralju Kakigu II., potomku Bagratida u Ani-u, a 
dao mu je Galonbegad i Bisu kraj Cezareje. Konstantin XI. Dukas dade 
kralju Kakigu, potomku Bagratida u Garsu, god. 1064. grad Dzamentar 
kod Melitene pod Taurusom, oplijenivši ga prije njegovih posjeda. Tako 
se armenski knezovi iseliše iz Velike Armenije na zapad i pomalo nase- 
liše u Ciliciji. Pomalo udomivši se u nekim gradovima počeše Armenci 
oružjem zauzimati druge krajeve. Tako su braća Oscin, Halgam i Pa- 
zumi osvojili glasoviti grad Lampron. Kad su Grci izdajstvom nekoga 
Židova ubili god. 1079. kralja Kakiga, posljednjeg iz roda Bagratida iz 
Ani-a, provali hrabri Rupen u grčku Ciliciju, pa za osvetu osvoji zemlju 
i pripoji je Armencima, utvrdi se u klancima Taurusa i zagospodari 
cijelom Malom Armenijom. Njegov sin Konstantin osvoji važnu tvrđavu 
Vahga, te uredi u njoj prijestolnicu armenskih vladara iz roda Rupe- 
nova, kojoj papa podijeli kraljevsko dostojanstvo. Mala je Armenija bila 
vazda odana Rimu, pa je činila velike usluge križarima, kad su išli osva- 
jati svetu Zemlju. Sr. Msgr. Asgian, ibidem. 

#* Glede nemiješanja vode u vino odgovori patrijar, da taj abusus 
potiče od koncilijabula u Manasgerdu god. 651., sazvanog od antikalce- 
donskog protupatrijara Ivana u opreci s praksom tadanje armenske 
crkve. Za materiju krizme prizna patrijar, da je uporaba maslaca mjesto 

ma; 3. što slijedi nauku hereziarha Dioskura aleksandrijskog; 
4. što doksologiji dodaje riječi »Qui crucifixus es pro nobis«. 
Patrijar dade na sve upite povoljne odgovore, tako da ga je Sv. 
Stolica primila u jedinstvo i priznala za crkvenog poglavara 
Armenaca.?$3 

Obaviv sretno svoju misiju u Rimu vrati se patrijar Gre- 
gorije II. na Istok obišavši najprije sveti grad Jerusalem. Gre- 
gorije Vkayser je udario dobar osnov uniji, koji diljem stolje- 
ća nije nikada bio posve razrušen, 

God. 1113. stupi u izravnu svezu s Rimom armenski patri- 
jar Gregorije III. Bahlavuni (1113—1161). On pođe 
osobno na sinodu, koju je god. 1136. sazvao u Jerusalem papa 
Inocencije II. 

Gregorije Bahlavuni, sin kneza Abirada, potječe iz kraljevske obi- 
telji Arzacida. Uzdignut na čast katolikosa stolovao je najprije u tvrđi 
'Teghek uz jezero Korpert na istočnoj strani Eufrata, koja je pripadala 
njegovoj porodici. Kad su god. 1150. Seldžuci provalili u one krajeve, 
ostavi Teghek i nastani se u glasovitoj rimskoj tvrđavi Rom-Klay 
(Hromglah ili Romghela) na zapadnoj obali Eufrata u Komageni, sje- 
verozapadno od Aleppa. Ta je tvrđava igrala veliku ulogu u križarskim 
ratovima. God. 1116. osvoji Rom-Klay Balduin Burgundski, knez edesski, 
a patrijar se nastani u Marašu. Kad su Saraceni osvojili Maraš, dobi 
Gregorije III. tvrđu Rom-Klay od Josslina I. di Courtenay-a i nje- 
gove žene udove iza armenskog kneza Leona I. Tako ostade Rom-Klay 
stolica armenskih patrijara sve do g. 1293., kad su je zauzeli egipatski 
Saraceni. U njegovo vrijeme god. 1144. zauzeše Saraceni pod Emirom 
mossulskim Edessu počinivši ondje strašne okrutnosti, koje je u klasi- 
čkoj formi opjevao Gregorijev nasljednik Nerzes IV. Klayetski (»Elegia 
in Edessam urbem«). Za ovog patrijara odcijepi uzurpator David, nad- 


balzama za krizmu jedna zloporaba, koja čini sakramenat nevaljanim i 
da se ne može ispričati manjkom ulja i balzama. Što se tiče trećeg pri- 
govora, da svi Armenci slijede zablude Dioskura iz Aleksandrije, odgo- 
vori patrijar, da je to objeda, jer da Armenci u većini prihvaćaju kal- 
cedonski sabor i pravu nauku, a tek neki su fanatički krivo- 
vjerci. Dodatak »Qui crucifixus es pro nobis« u Trisagiju ima posve is- 
pravno shvaćanje. Sr. Gregorii VII. Literae Lib. 8, Epist. I. i Epist. Pa- 
pae Gregorii VII. ad regem armen. Hethum, Clem. Galanus, Concilitio 
Ecclesiae armenae cum Romana, Roma 1658. Pars I. St. 442. 

#% Boravak Gregorija Martyrofila u Rimu, koji donekle osporava 
A. Balgy u svom djelu: Historia doctrinae catholicae inter Armenos uni- 
onisque eorum cum Ecclesia romana in concilio Florentino, Vindobonae 
1878. sr. 30, dokazuju brojni armenski pisci, kao patrijar Nerzes IV. 
Shnorhali (1102.—1173.). Ghiragos Kanzag, armenski povjesničar 13. sto- 
ljeća, Michael Ciamicz armenski povjesničar 18. st, Ignacij Papasian 
i Vartan Estgarian, pisci 19. stoljeća. Isto priznaje i Donat Vernier_u 
svojoj: Histoire du Patriarcat Armćnien catholique, Lyon 1891. sr. 207 
s. O toj literaturi vidi opširnije Msgr. Asgian, ibidem. 

biskup samostana u Aghtamaru, otočiću vanskog jezera, potican od 
islamskih političkih gospodara, provinciju Vaspuragan od zakonitog 
crkvenog poglavara armenske crkve, te se proglasi neovisnim patrijarom. 
Gregorije Bahlavuni sazivao je razne sabore po brojnim laurama mo- 
naškim, rasijanim po brdinama Taurusa, izopćio je uzurpatora, nu sve 
to nije pomoglo. Tek nakon 2 stoljeća prizna kler i puk Vaspuragana za- 
konitog patrijara Jakoba, nu sam Aghtamar osta u raskolu do danas.281 


Gregorije Bahlavuni stajao je u dobrim odnosima s Ri- 
mom, i s papom Inocencijem ]I. (1130—1143) i s papom Euge- 
nijem III. (1145—1153).285 

Tragom Gregorija III. Bahlavuni-a pođe i njegov brat i 
nasljednik u patrijaratu Nerses IV. (116—1173), zvan 
Klayetsi poradi svoje prijestolnice u Rom-Klayu i Snor- 
hali (»Umiljati«) radi klasičke miline stila. Nerzes je već kao 
svećenik s bratom patrijarom pribivao jednoj latinskoj sinodi 
u Antiohiji, koju je sazvao papa Inocencije II. prije one u Je- 
rusalemu. On je osjećao veliko štovanje prema svetoj Stolici 
rimskoj.?5% 

Nerses IV. spada među najslavnije katolikose armenske. Glas o nje- 
govu patrijarhatu raznese se brzo po cijelom Istoku i Zapadu i radi nje- 
gove učenosti i radi njegove brige za narod. U žalosno tadanje doba bio 
je armenski narod razasut gotovo po cijelom svijetu. Osim onih Arme- 
naca, koji ostadoše u Velikoj i Maloj Armeniji, zemljama podložnim ne- 
vjernicima, bilo je Armenaca u Grčkoj, Siriji, Georgiji, Egiptu, otocima 
Sredozemnog mora, zemljama zapadne Evrope. Živjeli su bez duhovne 
utjehe i pomoći iz izgubljene domovine. Jedna od mnogih pastirskih 


24 Sr, Msgr. Asgian, ibidem (I. Patriarchi Gregorio III., Bahlavuni 
e Narsete IV.). 

#5 Sabor u Jerusalemu, održan na nalog pape Inocencija II. dne 5. 
III. 1136. opisan je od Vilima iz Tira u djelu >Historia belli sacri«. O 
armenskom patrijaru kaže Vili (XV. 18) ovo: »Cui synodo interfuit 
maximus Armeniorum Pontifex, omnium episcoporum Cappadeciae, me- 
diae utriuque Armeniae princeps et Doctor eximius, qui Catholicus di- 
citur. Cum hoc de fidei articulis, in quibus a nobis dissentire videtur 
ejus populus, habitis est tractatus, et ex parte ejus promissa est in mul- 
tis correctio«. — Oton, biskup iz Freisinga, kaže, da se je Gregorij protiv 
Grka u nekim raspravama prizvao na sv. Oca papu u Rimu kao na 
vrhovnog suca u Kristovoj crkvi: >Pro his et aliis, dum inter se dissen- 
tirent (Armeni) judicem eligentes Romanam Ecclesiam, consuitum ve- 
niunt, formamque sacrificii juxta consuetudinem ejus sibi tradi de- 
posuunt«. Ep. 7. cap. 31 kod Baronija an. 1145. 

2% Svjedokom su tome među inim ove riječi iz njegove neumrle 
pjesme Jadikovke nad padom Edesse«: >I ti, o Rime, Majko svih gra- 
dova, slavni i časni, Stolico sv. Petra Velikoga, Prvaka apostolskoga, 
Crkvo neuzdrmana, sagrađena na stijeni Cefe, nesavladiva od vrata 
paklenih, Pečate Onoga, koji otvara dveri nebeske...« Armenski ori- 
ginal citiran kod M.gra Algiana, La S. Sede e la nazione armena, Bes- 
sarione, Roma 1301. St. 384. 

briga Nersesovih bila je slati misionare u razne krajeve, da traže i sa- 
biru raspršeno stado. U sve strane slao je Nerses poslanice raspršenim 
Armencima, pune duhovne pouke, pune rječitosti, filozofije, političke 
ekonomije, crkvenog duha i ljubavi, Upravljene su bile biskupima i 
svećenicima, redovnicima i svjetovnjacima. Najvećom mudrošću ukloni 
Nerses zloporabe, koje su se uvukle u crkvu tijekom vremena. Snovao 
je sazvati veliki narodni koncil, gdje bi se reformirao kler i puk, i gdje 
bi se stalo na put neprestanim veksacijama bizantske crkve. 


I s Bizantom je Nerses i nehotice imao mnogo posla. Iza 
patrijara Mihajla Cerularija nastojali su Grci više nego ikada, 
da si podvrgnu cijeli Istok, pa i armensku crkvu. Najviše je na 
tom radio car Manuel I. (1143—1180). Taj pozva još godine 
1165. katolikosa Gregorija Vkaysera, neka pošalje svoga brata 
Nersesa u Carigrad na dogovor radi sjedinjenja. Kad je poziv 
stigao u Armeniju, bio je Gregorije već mrtav. Nerses postavši 
katolikos nije mogao osobno poći u Carigrad, nego posla caru 
još iste godine 1166. opširno pismo, gdje izjavljuje spremnost 
za ovo veliko djelo i gdje izlaže vjeru Armenaca (Libellus con- 
fessionis fidei Ecclesiae Armenicae). God. 1170. posla car Ma- 
nuel drugo poslanstvo Nersesu, koji je prijedlog za uniju s 
grčkom crkvom iznio na sinodi u Rom-Klayu. God. 1173. posla 
car i treće poslanstvo u Rom-Klay, koje je s patrijarom ugla- 
vilo devet točaka, na osnovu kojih se sjedinjenje imade prove- 
sti. Nerses je poduzeo već sve mjere, da uniju provede u život 
nu teško oboli, te god. 1173. u Rom-Klayu umre. 

Njegov rad nastavi njegov nećak i nasljednik katolikos 
GregorijelV.zvan Degha (Dječak). On održa g. 1179. 
u Rom-Klayu sinodu, koja imala zadaću, da provede uniju s 
grčkom crkvom. Na toj je sinodi održao glasoviti sinodalni go- 
vor u prilog uniji čuveni pisac Nerses Lampronski. Ovom zgo- 
dom prihvatiše Armenci kalcedonski sabor i nauku o dvije na- 
ravi u Kristu. Do unije s grčkom crkvom ipak nije došlo, jer 
je slijedeće godine umro car Manuel, veliki promicatelj unije, 
a iza njegove su smrti Grci jako pritisnuli Armence.?57 

Kad nije uspjela unija s Grcima, obratio se katolikos Gre- 
gorije IV. Gegha g. 1184. na Rim papi Luciju III. (1181.— 
1185.), koji radosno prihvati ponuđenu ruku za pregovore, koji 


29 Sr. V. Himpel: >Armenien. Das Land und seine Geschichte«, u 
Hergenrčther — Fr. Kaulen »Kirchenlexikon«, I. Freiburg i. Br. 1882. I. 
St. 1337. 

se završiše za pape Celestina III. (1191.—1198.). God. 1198. 
bude sklopljena formalna unija između Armenije i 
rimske stolice. Armenski knez Leon dobi od pape Cele- 
stina naslov kralja. Papinski legat donese po nalogu pape i u 
ime cara Henrika VI. kraljevsku krunu u Ciliciju. Leon bude u 
Tarzu od katolikosa Gregorija VI. pomazan za kralja i okrunjen 
papinom krunom. Svečanosti je prisustvovao i veliki zatočnik. 
unije NersesLampronski, nadbiskup iz Tarza. Tako se 
Mala Armenija sjedinila s Rimom. 

Sjedinjenje je trajalo tako dugo, kako je dugo trajalo ar- 
mensko kraljevstvo. Papa Gregorij IX. (1227.—1241.) posla 
patrijaru Avanu, kao i patrijaru Konstantinu I. 
pallium. Sinoda u Sisu god. 1251. prihvati nauku o izlasku Du- 
ha svetoga i od Sina, te o tom obavijesti i papu Inocencija IV. 
(1243.—1254.). Kad su Saraceni godine 1293. razorili Rom - 
Klay, bude sijelo armenskog patrijara premješteno u Sis, 
prijestolnicu kralja. Cilicijski kraljevi bili su svi odani uniji, na 
što ih je poticao već i politički interes. Kralj Hayton II., koji je: 
bio u živoj vezi s papom Klementom IV. i Nikolom IV., odreče 
se g. 1305. prijestolja i stupi u franjevački red. 

Armenci su se vrlo brinuli, da im ugled na zapadu ne po- 
tamni. Kad je za pape Benedikta XII. (1334.—1342.) netko iz- 
nesao knjigu o vjerskim zabludama Armenaca, upravi patri- 
jarMechitar papi Klementu IV. (1342.—1352.) knjigu 
sastavljenu od Daniela iz Sisa »O vjeri i ćudoređu Armenaca« 
a god. 1357. putovao je patrijar Jakob I. osobno u Avi- 
gnon papi Inocenciju VI. (1352.—1362.), da odgovori na 
tužbe protiv armenske crkve. Ovaj puta dao je povod 
Nerses Balun biskup iz Urmije, koji je iznesao 117 optužbi pro- 
tiv armenske crkve.?55 


3. Fratres Unitores. Florentinska unija. 


U to doba revnosti za uniju nasta jedna ustanova, koja je 
mogla mnogo dobra učiniti, nu koja je radi prevelike revnosti 
učinila mnogo zla. Ivaniz Kerni-a, muž vatren i pun ener- 
gije, osnuje u zajedini s dominikanskim misionarom Barto- 
lomizBologne jednu vrst armenskog dominikanskog reda, 
koja uze ime »Fratres Unitores«. Njihova je svrha bila 


*# Sr. V. Himpel, ibidem. St. 1338. 

učvrstiti uniju. To je bilo potrebno, jer je g. 1375. propalo kra- 
ljevstvo Male Armenije. Nu njihova je pogrješka bila prevelika 
revnost! U svojoj težnji za unijom oni su počeli armensku 
crkvu latinizirati. Njihova revnost i bezobzirnost uzbudila je u 
plemenitom armenskom narodu opravdanu sumnju, da će stara 
časna liturgija Gregorija Prosvjetitelja biti zamijenjena latin- 
skom. Odatle nasta mržnja na novi red, a i reakcija. Na čelo 
akcije protiv Unitora stade energički Ivan Kakig (1410.). Taj 
zaustavi napredovanje novoga reda. Dok su Fratres Unitores 
bili vrlo rašireni po Armeniji, Georgiji i Krimu, spade domala 
broj njihovih kuća na ciglih 12. U pogibao je došla i sama 
unija.28% 

U to doba održavao seekumenskisaborurFioren- 
ci, kojemu je bila glavna svrha sjedinjenje s Istokom. Unija s 
Grcima sklopljena je 6. jula 1439. Koncem jula već su se Grci 
počeli razilaziti. Još prije njihova odlaska dođoše u Fiorencu i 
zastupnici Armenaca, Kao što s Grcima, tako su se | s Armen- 
cima sve sporne točke raspravljale u posebnim odborima. 
Kad se postigao sporazum, objavljen je u javnoj sjednici dekret 
unije s Armencima: »Decretum pro Armenis«. Ovaj 
dekret sadržava slijedeće točke: 1. Armenci prihvaćaju nicej- 
sko-carigradski simbol s dodatkom Filioque; 2. prihvaćaju 
odredbe četvrtog i šestog ekumenskog sabora protiv Monofizi- 
ta i Monoteleta; 3. prihvaćaju zapadnu nauku o sedam svetih 
sakramenata; 4. prihvaćaju Atanazijev simbol; 5. prihvaćaju 
zapadnjačku praksu glede vremena svetkovanja nekih glavni- 
jih svetkovina, kao Božića, Obrezovanja, Bogojavljenja, Svije- 
ćnice, Navještenja Marijina, Ivana Krstitelja i Velike Gospe. 
Dekret se u originalu na pergameni sa zlatnim pečatom čuva u 
Laurentiani u Fiorenci.?9% 


4. Ečmiadzin i Sis prema Rimu od 1441.—1740. 


Kad je god. 1441. stolica pravog armenskog patrijara pre- 
nesena iz Sisa u Ečmiadzin, nasta nova era u odnošaju 


#9 Sr. Clem. Galanus, op. cit. Pars I. St. 512—521. 

*#% SrX_Al. Knopfler: >Ferrara-Florenz, &kumenisches  Concil 
1438—1442«. u J. Hergenrčther-Fr. Kaulen »Kirchenlexikon«. Freiburg 
i. Br. 186. IV. St. 1376. — Sr. Car. Grimm S. J.: »De auctoritate decreti 
pro Armenis« u Bogoslovskoj Smotri, Zagreb. 1939. St. 106—126. — Sr. 
G. Hofmann: >Die Einigung der armenischen Kirche mit der katholi- 
schen Kirche auf dem Konzil von Florenz 22. XI. 1939.« u »Orientalia 
christ. periodica«. Roma Vol. V. 1939. St. 151.—185. 

sjedinjenja. Katolikos, nastanjen u srcu Velike Armenije, pao 
je u nacionalno-crkvenu tjesnogrudnost, pa se odalečio od Ri- 
ma, tako da fiorentinska unija nije kod Armenaca imala pra- 
voga uspjeha. Uslijed prijašnjih tradicija i uslijed rada reda 
Fratres Unitores bilo je i u Velikoj i u Maloj Armeniji vazda 
pojedinaca, koji su bili sjedinjeni s Rimom. Bilo je i katoli- 
kosa, koli u Ečmiadzinu toli u Sisu, koji su bili sjedinjeni, ali 
hierarhički stalno provedene unije nije bilo sve do g. 1740. 

Intenzivnija veza između Ečmiadzina i Rima bila je sredi- 
nom 16. stoljeća, Katolikos Stjepan (1541.—1547.), muž vrlo 
naobražen, dođe osobno u Rim papi Pavlu III, gdje je ostao 
pune dvije godine. Njegov nasljednik Mihael iz Sebaste 
(1547.—1565.) izjavio je opetovano papi Piju IV. odanost i 
poslušnost armenskog naroda, što više, podržavao je s Rimom 
i crkveno kulturne uske veze. Njegov izaslanik Abgar osnuje u 
Rimu armensku štampariju, gdje je na nalog papin jedan Nije- 
mac rezao armenska slova. Druga takova tiskara osnovana je u 
Veneciji. Prva armenska knjiga, koja je uopće štampana, bila je 
knjiga Psalama. Ta je izašla g. 1565. u Veneciji, a god. 1567. 
u Rimu. 

Papa Gregorije XIV. (1590.—1591.) posvetio je veliku 
brigu odgoju armenskog klera. I katolikos Azarijaiz Sisa 
stajao je u vezi s Rimom, osobito s papom Gregorijem XIII. i 
Sikstom V. 

Vrlo povoljno djelovala je na Armence novo osnovana kon- 
gregacija de Propaganda fide i zavod Collegium Urbanum, gdje 
su i Armenci bili primani. Velik propagator unije bio je katoli- 
kos Moses III. iz Ečmiadzina (1630.—1633.) i njegov 
nasljednik katolikos Filip I. Taj je na novo uredio samostan- 
sku školu u Ečmiadzinu, na koju pozove Dominikanca Pavla 
Firomali-a iz Kalabrije, odličnog poznavaoca armenskog jezika. 
Veliki prijatelj unije bio je katolikos J ak o b IV. koji, ne mo- 
gući ići osobno u Rim, prije svoje smrti g. 1680. predao apostol - 
skom vikaru u Carigradu svoju ispovijest vjere. I katolikos 
Aleksandar1. izjavi god. 1709. papi Inocenciju XI. svoju 
poslušnost.?91 

Ma da su, kako se vidi, mnogi patrijari i u Ečmiadzinu i u 
Sisu, bili odani sjedinjenju, mora se ipak. priznati, da je unija 


**! Sr. V. Himoel, op. cit. 1338—1340. 

imala među Armencima i žestoke protivnike. Među te valja 
ubrojiti jaku nacionalnu stranku svećenika i svjetovnjaka. Ve- 
liku uslugu sjedinjenju činio je red Mechitarista, osno- 
van g. 1701. Taj je podigao jedan samostan u Sv. Lazaru kod 
Venecije god. 1717. odakle se jedan ogranak g. 1773. preselio 
u Trst, a god. 1810. u Beč, gdje je osnovao drugi samostan. 
Jednako su uslugu činili i armenski sjedinjeni redovnici An - 
tonijevci, koji su imali dva samostana na Libanonu. 


5. Trajno sjedinjena armenska crkva. 

Stalan i neprekidan niz sjedinjenih patrijara armenskih po- 
činje godinom 1740. Te je naime godine umro siski katolikos 
Lukas. Sjedinjeni Armenci izabraše na njegovo mjesto 
Abrahama Ardziviana, biskupa iz Aleppa. Nakon svo- 
ga izbora pođe taj u Rim, gdje ga papa Benedikt XIV. g. 1742. 
u konzistoriju potvrdi kao patrijara Cilicije i Male Armenije. 
On uze ime Petar, koje ime nove svi sjedinjeni armenski patri- 
jari do danas. Budući da su nesjedinjeni Armenci izabrali za 
Sis svoga katolikosa, smjesti se Petar I, na Libanon, gdje je 
od god. 1750. samostan Majke Božje od Zmara ili Bzomar sto- 
lica sjedinjenog armenskog patrijara. 2%2 Tu su se redali patri- 
jari Petar II. (1750. potvrđen od Benedikta XIV.), Petar III. 
(1754. potvrđen od istog pape), Petar IV. (potvrđen 1781. od Pi- 
ja VI.), Petar V. (potvrđen 1788. od Pija VI.), Petar VI. (po- 
tvrđen od Pija VIL), Petar VII. (potvrđen 1841. od Gregorija 
XVI.), Petar VIII. (potvrđen 1844. od istoga pape). 

Vlast armenskog patrijara na Libanonu protezala se na 
Armence u Siriji, Ciliciji, Mesopotamiji, Palestini i Egiptu. Za 
katoličke Armence u evropskoj Turskoj, koji su bili izvrgnuti 
velikim nasiljima, podigne papa Pijo VIII. god. 1830. posebnu 
nadbiskupsku stolicu sa sjedištem u Carigradu s naslovom 
nadbiskupa primasa. Prvi takav bio je Antun Nuridžian, 
pitomac Propagande. Pred turskom portom zastupao je sve 
Armence, i nesjedinjene i sjedinjene, kao »vekil« ili narodni 
svjetovni poglavica skizmatički armenski patrijar u Carigradu, 
što je dakako bilo na veliku štetu unije. 

Iza smrti primasa Antuna Nuridžiana g. 1838. posta nadbi- 
skupom primasom Pavao Maruš. Taj dobi g. 1842. za ko- 


#* Sr, R. Janin: Les Eglises orientales et les Rites orientaux, Paris 
1925. St. 429. 

adjutora s pravom nasljedstva učenog Antuna Hassuna, 
koji je također učio na Propagandi. Kako su se u to doba Grci 
počeli buniti protiv porte, pritisnuše Turci strahovito sjedi- 
njene Armence, jer su ih skizmatički Armenci pred portom 
sumnjičili kao izdajice domovine. Radi toga su bili strašno pro- 
gonjeni. Na energičnu intervenciju francuskog poslanika grofa 
Guilleminota prizna Turska i sjedinjenim Armencima politička 
prava. Kao civilnog poglavicu dade im porta najprije jednog 
svjetovnjaka »nazira«, nu kasnije im prizna svećenika Grego- 
rija Enkserdžiana s naslovom civilnog patrijara. Tako su u Ca- 
rigradu bila dva vjerska poglavice za sjedinjene Armence i 
nadbiskup primas kao duhovni poglavica i civilni patrijar kao 
svjetovni poglavica, što je davalo povoda velikim razdorima. 
Na sreću je porta iza smrti Gregorija Enkserdžiana god. 1845. 
imenovala Antuna Hassuna civilnim patrijarom. Kako 
je taj nakon smrti Pavla Maruša g. 1846. postao i nadbiskup 
primas, ujedinio je obje časti u jednoj osobi.??3 

Pošto je bila uklonjena neprilika sa dva poglavice u Cari- 
gradu, bilo je potrebno, da se ukloni i neprilika sa dva sjedi- 
njena armenska patrijara, od kojih je jedan stolovao u Bzo- 
maru, a drugi novi sada u Carigradu. Već je katolikos Petar 
VIII. snovao, da se patrijarška stolica u Bzomaru nekako združi 
s patrijarškom odnosno primacijalnom stolicom u Carigradu, 
tako da bi vjerski poglavica svih sjedinjenih Armenaca stolovao 
ne u Bzomaru, gdje nema nikakove civilne moći, nego u Ca- 
rigradu, gdje mu porta priznaje civilnu vlast nad vjernicima. 
To se pitanje na opće zadovoljstvo riješi poslije smrti katoliko- 
sa Petra VIII. Sinoda u Bzomaru izabere za armenskog katoli- 
kosa Antuna Hassuna, koji uze ime Antun Petar IX, te 
zadrža stolicu u Carigradu (Galata). Papa Pijo IX. g, 1867. rado 
potvrdi izbor Antuna Hassuna, te bulom »Reversurus« uredi 
točno prava patrijara, biskupa, kao i udjel svjetovnjaka u 
upravi crkve. 

Činilo se, da se sve najljepše svršilo. Nu kad je Hassun 
otišao na ekumenski vatikanski sabor, nasta reakcija. Jedna 
grupa nezadovoljnika stade tvrditi, da su narušena prava ar- 
menske crkve, da je upliv pape postao prevelik, pa uskrati po- 


*% St. Jos. Kergonrčther: »Patriarchate der Armenier« u J. Her- 
«genrčther-Fr. Kaulen >Kirchenlexikon« Freiburg i. Br. 1852 I. St. 1340 s. 

sluh koli patrijaru Antunu Hassunu, toli i njegovu vikaru Jo- 
sipu Arakialu iz Angore. Nezadovoljnicima uspije predobiti 
više biskupa, veći dio monaha Antonijevaca (među njima i uče- 
nog MalahijuOrmaniana), te dosta laika. Tako nasta u 
krilu sjedinjenih Armenaca skizma koja potraja 10 godina (od 
1869.—1879.) Turska je vlada s dopadnošću gledala skizmu, a 
evropski su ju liberalni diplomati, osobito francuski, otvoreno 
podupirali gledajući u skizmaticima »Armenske starokatolike«. 
Hassun posegne za silom, te izopći 35 svećenika, nu time navuče 
odium turske vlade. God. 1871. bude Hassun od turske vlade 
prognan iz Carigrada. Skizmatici zabaciše vatikanski sabor, te 
silom oteše veći dio crkava i crkvene imovine, premda bijahu 
u znatnoj manjini (jedva 4000 od 100.000 Armenaca). Pošto 
je porta prognala Hassuna, dade za patrijara izabrati svrgnutog 
svećenika Ivana Kupeliana, komu se s početka u svjetovnim 
stvarima morahu pokoravati i sjedinjeni Armenci. Tek g. 1874. 
dopusti porta sjedinjenima posebnog »vakila«. Kasnije se pa- 
trijar Hassun vrati u Carigrad, a turska se vlada pokaza obzir- 
na prema njemu. Nu ipak nije silila disidente, da vrate otete 
crkve, jer su ih štitili evropski diplomati. Međutim pođe Has- 
sunu za rukom, da predobije za sebe uplivnije disidente. Na taj 
se način mnoge otete crkve vratiše u posjed katoličkim Ar- 
mencima. G. 1879. podvrgne se skizmatički patrijar Kupelian 
osobno u Rimu papi Leonu XIII., a njegov su primjer slijedili 
drugi Armenci, svećenici i laici. Sada je porta opet službeno 
priznala Hassuna za legitimnog poglavara sjedinjenih Arme- 
naca, Međutim Hassun se miru za volju zahvali na svojoj časti, 
a papa Leon XIII. imenova ga kardinalom rimske crkve.?91 


Kad se kardinal Hassun preseli u Rim, bude na njegovo 
mjesto izabran Stjepan Azarian, nadbiskup iz Nikosije. 
koji uze ime Petar X. (1884.—1899.). Azarian uđe u posjed 
gotovo svih crkvi i crkvenih dobara. Da udovolji želji svjetov- 
njaka za nekim uplivom u crkvenoj upravi, odobri Azarian 
»Narodnu uredbu« od g. 1888., koja je svjetovnjacima davala 
dosta veliki upliv u upravi crkve, nu g. 1890. dokine istu ured- 
bu kao štetnu. 


*&i Sr. Jos Hergenrčther, ibidem. I. R. Janin, op. cit. St. 429 ss. 

Unutarnji mir uživahu sjedinjeni Armenci od 1900. do 
1910. Kroz to vrijeme bijahu katolikosi Msgr. Emmanue- 
lian Petar XI i Petar XIL?%5 

Unutarnje borbe obnoviše se u Carigradu iza turske revo- 
lucije god. 1908. Armenski katolikos Msgr. Terzian Petar 
XIII. smatrao je za nužno, da se otrese prevelikog upliva svje- 
tovnjaka. Zato htjede provesti neke reforme. Uplivni laici izra- 
diše, te je porta god. 1912. svrgnula Terziana, koji potraži uto- 
čište u Rimu. U to plane svijetski rat. Za vrijeme toga rata, a 
i poslije njega Turci su strahovito progonili Armence. 

Kako se Terzian nije mogao vratiti u Carigrad, a armenska 
crkva bila u neredu, bude odlukom sv. Stolice od 28. juna 
1928. sijelo sjedinjenog armenskog patrijara preneseno iz Ca- 
rigrada u Beyruth, dok je carigradska stolica snižena na puku 
nadbiskupiju. 

Terzian Petar XIII. vladao je od 1910. do 1928. Njega je 
naslijedio Avedis Arpiarian Petar XIV., koji je sre- 
ino vladao od 1928. do 1938. 

Njega je naslijedio Franjo Agagianian, rektor ar- 
menskog kolegija u Rimu i naslovni biskup iz Kumane, rođen 
je 18. IX. 1895. u Kavkazu. Kao dječak od 12 godina došao je 
u Rim u papinski kolegij Propagande, tako da je svu svoju na- 
obrazbu dobio u svetom gradu. On nosi ime Petar XV. 


16. Organizacija sjedinjene armenske crkve. 


Danas potpadaju armenski katolici pod razne jurisdikcije: 
pod patrijarat Cilicije, kome pripada stara Turska, Perzija i 
Egipat; pod nadbiskupiju u Lavovu, kome pripada Galicija. 
Ostale su zemlje podvrgnute latinskim Ordinarijima, osim 
Grčke i Rumunjske. 

Dok je papa Pijo IX. god. 1867. spojio obje obedijencije: 
Carigrad i Ciliciju, Pijo XI. ih je god. 1928. opet rastavio. Sa- 
danji armenski poglavica u Beyruthu nosi dva naslova: »Pa- 
trijar katoličkih Armenaca« i »Katolikos Cilicije«. Njemu stoje 
uz bok dva vikara, koji su vazda naslovni nadbiskupi. Patri- 
jar beyruthski imao je prema uredbi od g. 1888. kraj sebe više 


%%5 Ibidem. 
2% Sr. »L/Oriente christiano e I/Unita della Chiesa«. Roma, 1938. 
St. 27. 

vijeća: crkveno vijeće od 12 svećenika, civilno vijeće od dva 
svećenika i 10 svjetovnjaka, dva upravna vijeća, sudačko vi- 
jeće, bolničko i grobno. Na sreću ova komplicirana uredba od 
1888. ne postoji više. 

Patrijar upravlja izravno dijecezu Beyruth, nadalje tri 
znamenite crkve: crkvu sv. Gregorija Prosvjetitelja u Livornu, 
crkvu sv. Blaža i sv. Nikole od Tolentina u Rimu i sjemenište 
u Bzomaru na Libanonu, 

God. 1914., dakle prije rata, imao je patrijar pod sobom 2 
nadbiskupije (Aleppo i Sivas-Tokat), te 13 biskupija: Adana, 
Aleksandrija, Angora, Brussa, Cezareja, Diarbekir, Erzerum, 
Kharput, Maraš, Mardin, Malacija, Muš 1 Trapezunt. Danas po- 
stoje samo 2 nadbiskupije: Aleppo i Carigrad, te 4 biskupije: 
Aleksandrija, Beyruth, Ispahan i Mardin. Sve su druge bisku- 
pije od Turaka uništene. 

Sve do god. 1928. bio je patrijar biran od sinode biskupa 
iz liste kandidata, postavljenih od zastupnika naroda. Isto je 
tako bilo s izborom biskupa. Diecezanski kler i odlični laici 
imađahu pravo postavljati listu kandidata. Sada je udjel laika 
kod izbora biskupa i patrijara posve uklonjen.?%7 


1. Statistika sjedinjenih Armenaca. 


Prema statistici Istočne Kongregacije od g. 1932. bio je ar- 
menski patrijar Avedis Arpiarian Petar XIV. (1931.—1938.). Od 
prošle je godine patrijarom Franjo Agagianian Petar XV. Nje- 
govi su vikari: Ivan Naslian, nadbiskup od Tarza, i Jakov Nes- 
simian, nadbiskup iz Mardina. 

Budući da je armenska crkva u svjetskom ratu uzdrmana 
i djelomice razrušena, a još nije uređena, navest ćemo sjedi- 
njene armenske biskupije po državama, gdje se nalaze. 

U Siriji su dvije dijeceze: Beyruth i Aleppo. 

U Beyruthu stanuje sam patrijar, pa je ta _ biskupija 
njegova vlastita. Broji oko 7000 vjernika, ima katedralu, 5 žu- 
pa, 5 kapela, patrijarško sjemenište sa 25 pitomaca, 1 ženski sa- 
mostan, 5 škola i zavod sa 1000 učenika, 85 profesora, 34 sve- 
ćenika, 9 redovnica. 


27 Sr. R. Janin: Les Eglises orientales et les Rites orientaux. III 
od. Paris 1935. St. 432 s. 

Nadbiskupija Aleppo broji 15.000 vjernika, ima kate- 
tralu, 8 župa, 8 kapela, 2 ženska samostana, 10 škola i zavoda, 
48 svećenika, 18 redovnica. Nadbiskup je Georgije Kortighian 
sa sijelom u Aleppu. Nesjedinjenih ima 35.000 sa 1 biskupom i 
10 svećenika. 

U Turskoj su ove biskupije: 

1. Adana. Ta je biskupija u vrijeme rata raspršena i uni- 
“tena. Njezin ordinarij Paskal Keklikian boravi u Jaffi, 

2. Amidaili Diarbekir. Dijeceza je u vrijeme rata 
raspršena i uništena, Ordinarija nema. 

3. Angora (Ancara). Broji 500 vjernika, ima 1 sve- 
čenika, 1 sirotište sa 40 pitomaca. Biskupom je Gregorije Ba- 
haran, koji boravi u Parizu. 

4. Artvin. Dijeceza je u vrijeme rata razrušena i uni- 
štena, Biskupa nema. 

5, Brussa. Dijeceza je u vrijeme rata razrušena i uni- 
štena, Biskupa nema, 

6. Cezareja u Kapadociji. Dijeceza je u, vrijeme 
tata razrušena i uništena. Biskupom je Antun Bahaban, zare- 
ćen za biskupa god. 1911. On boravi sada u Marselji. 

s Carigr ad. Broji 8000 vjernika, ima katedralu, 14 
i 5 ženskih samostana, 46 svećenika, 
voda sa 84 nastavnika i 822 učenika. 


Nadbiskup. primas han Kthuri . Nesjedi- 
njenih Armenaca Z 

8. Erzerum (Karin). Dijeceza je u vrijeme rata raz- 
rušena i uništena. Biskupa nema. 

10. Maraš (Marasc). Dijeceza je u vrijeme rata razru- 
šena i uništena. Biskupa nema. 

1i. Mardin. Biskupija broji 2000 vjernika, i crkvu, 1 
kapelu, 3 svećenika. Nadbiskup stanuje privremeno u Bagda- 
du. Nesjedinjenih ima 5000 sa 1 biskupom (i patrijarom u de- 
misiji) 5 svećenika. 

12. Melitene (Malacija). Dijeceza je u vrijeme rata 
razrušena i uništena. Biskupa nema. 

13. Muš (Mush). Dijeceza je u vrijeme rata razrušena i 
uništena, Biskupa nema. 

14. Sebastei Toka Ujedinjene biskupije su za vri- 
jeme rata uništene. Biskupa nemaju. 

15. Trapezunt (Trebizonda). Dijeceza je u vrije- 
me rata uništena. Biskupa nema. 

Na taj način broji patrijarat 42.000 vjernika, od toga više 
od polovice u Siriji, 8000 u Egiptu, 1000 u Perziji. Više tisuća 
je emigriralo iza g. 1919. na zapad. 

U Egiptu postoji jedna biskupija sa sijelom u Aleksandriji, 
koja ima 8000 vjernika, katedralu, 4 župe, 5 kapela, 3 ženska 
samostana, 20 svećenika, i 14 redovnika. Biskup je Ivan Gou- 
zian. Nesjedinjenih Armenaca ima u Egiptu 20.000 sa 4 crkve 
i 15 svećenika, 

U Palestini postoji jedna biskupija kao patrijarški vika- 
rijat sa sijelom u Jerusalemu. Biskupija ima 300 vjernika, 2 
crkve, 1 kapelu i 1 pučku školu. Patrijarški vikar je Jakov Ghi- 
ragossian. Nesjedinjenih ima u Palestini 3000 s 1 nesjedinjenim 
patrijarom, 4 biskupa, 33 monaha svećenika i 24 monaha laika. 

U Perziji ima jedna biskupija sa sjedištem u Ispahanu. 
Broji 1000 vjernika, 1 župu, 3 svećenika, 1 školu sa 5 učitelja i 
65 učenika. Biskupijom upravlja sam patrijar iz Beyrutha. Ne- 
sjedinjenih Armenaca ima u Perziji 150.000 sa 30 crkvi i 50 
svećenika. 

U Galiciji imade Armenaca tamo iza 11. stoljeća. Oni su 
tijekom stoljeća bili ovisni o patrijarima u Ečmiadzinu, bili 
oni sjedinjeni ili skizmatci. Definitivno  sjediniše se galički 
Armenci s Rimom god. 1630. Njihova crkvena glava bio je me- 
tropolit u Lavovu, koji je do god. 1808. upravljao i svim armen- 
skim katolicima u Bijeloj Rusiji, Poljskoj i Volhiniji. Danas se 
njegova jurisdikcija proteže samo nad provincijom Galicijom. 
God. 1932. brojila je armenska nadbiskupija u Galiciji 5000 
vjernika, imala je katedralu, 10 župa, 20 kapela, 50 svećenika, 
1 ženski samostan sa 17 redovnica, i 2 škole. Metropolit je bic 
od 1901. čuveni učenjak Josip Teodorović. Taj umro god. 1938. 
Nesjedinjenih ima u Poljskoj oko 1000. 

U Rumunjskoj postoji jedna biskupija, podložna izravno 
Svetoj Stolici. Ta broji 36.000 vjernika, ima katedralu, 5 župa, 
6 crkava, 8 kapela, 14 svećenika, 1 školu, 2 sirotišta. Biskupi- 
jom upravlja apostolski administrator Sahak Gokian, Mechita- 
rist iz Beča. On stanuje u Gherli. Nesjedinjenih Armenaca ima 
u Rumunjskoj 18.000 sa 23 crkve, 5 kapela i 24 svećenika. 

U Grčkoj postoji jedna armenska katolička biskupija, po- 
dložna izravno Svetoj Stolici. Biskupija broji 3000 vjernika, 

katedralu, 4 župe, 1 muški samostan, 18 svećenika i 3 redov- 
nika. Biskupijom ravna O. Ćiril iz Erzeruma, kapucin, koji sta- 
nuje u Ateni. Nesjedinjenih Armenaca ima u Grčkoj 37.000 sa 
3 crkve i 12 svećenika.?% 

Za sjedinjene Armence u Rusiji osnovao je papa Pijo IX. 
god. 1850. biskupiju u Artvinu. Poznata intolerancija carske 
vlade učinila je kraj ovoj biskupiji. God. 1912. bilo je sjedinje- 
nih ruskih Armenaca u Transkavkaziji 37.088. Oni su bili po- 
dloženi latinskom biskupu u Tiraspolu. God. 1914. imali su 54 
crkve, 5 kapela i 54 svećenika. Kako je danas kod njih u vri- 
jeme sovjetske vlade, nije moguće doznati.29% 

Želja za bogatstvom i političke prilike otjeraše mnoge Ar- 
mence iz domovine u tuđe zemlje. U Sjevernoj Americi nalazi 
se oko 3000 sjedinjenih Armenaca. Patrijar im je poslao ne- 
koliko svećenika, da ih organizira. Ima ih nešto u Braziliji. 
Mnogo sjedinjenih Armenaca ima i u evropskim trgovačkim 
gradovima, kao Marselji, Manchesteru, Liverpoolu. Ti su pod- 
vrgnuti latinskim biskupima, te polaze latinske crkve u nedo« 
statku svojih. Ovakovih emigranata u Evropi ima danas 
8250.500 

Prema svemu gore rečenomu bilo bi danas sjedinjenih Ar- 
menaca oko 132.000 pod jednim patrijarom, tri nadbiskupa, 
četiri biskupa, I apostolskim administratorom. Drugi uzimaju 
njihov broj iza rata oko 135.000. 


2. Sjedinjeno armensko svećenstvo. 


Armensko svećenstvo dobiva dostatnu izobrazbu u svojim 
narodnim sjemeništima. Jedno takovo jeu Bzomaru na Li- 
banonu, koje broji poprečno 25 do 30 bogoslova. U Rimu imadu 
Armenci kolegij zvan »Collegium Leoninum«. osnovan 
god. 1883. Pitomci zavoda uče na Gregorijanskom sveučilištu, 
Veliki broj armenskih bogoslova uči u sjemeništu sv. 
Ljudevita u Carigradu, kojim upravljaju francuski 
Kapucini, ili u orijentalnom sjemeništu sv. Fra- 


#" Sr. Sacra Congregazjione Orientale: Statistica con cenni storici 
della Gerarchia e dei fedeli di rito Orientale. Roma. 1932. str. 83—91: 
R. Janin, op. cit. str. 432 33; C. de Clerque: Les fglises unies d'Orient 
Paris 1935, str. 95—98. 

%% Sr. R. Janin, op. cit. str. 434. 

* Sr. Janin, op. cit. str. 434; C. de Clerque, op. cit. str. 98. 

nje KsaverskoguBeyruthu, kojim upravljaju Isu- 
sovci. God. 1912. povjerio je patrijar Terzian ocima Asumpci- 
onistima, da u Carigradu organiziraju veliko i malo armenske 
sjemenište. Djelo je lijepo napredovalo. Ali dođe rat, koji 
uguši oba sjemeništa u zametku. Mnogi Armenci polaze bogo- 
slovne nauke na evropskim učilištima, osobito francuskim.š“! 


Rimski kolegij Armenaca datira od prijašnjih vremena. 
Već je papa Gregorij XIII. bulom »Romana Ecelesia« od 
13. X. 1584. odlučio osnovati u Rimu armenski kolegij, nu on 
umre prije nego je mogao izvršiti svoju osnovu. God. 1630. po- 
takoše misao osnutka armenskog kolegija armenski trgovci iz 
Džulfe. Ali ni sada nije kolegij sagrađen. Pitomci, koji su se 
javili, smješteni su u »Collegium Urbanum« Propagande. Ple- 
meniti kardinal Antun Barberini osnuje za njih ondje dvije 
burze. U te burze su se primali Armenci ponajprije iz Poljske, 
Kad su god. 1867. prigodom jubileja smrti sv. Petra i Pavla 
bili armenski biskupi u Rimu, zamolili su papu Pija IX., da 
ostvari misao pape Gregorija XIII., pa da osnuje armenski ko- 
legij. Papa je bio sklon, nu nije mogao učiniti ništa radi zlih 
političkih prilika. Tek je papi Leonu XIII. pošlo za rukom, da 
osnuje armenski kolegij. On to učini breveom »Benigna homi- 
num parens« od 1. III. 1883. Zavod bude smješten kod crkve sv. 
Nikole Tolentinskog, koju papa preda Armencima umjesto 
crkve sv. Marije egipatske. Uprava zavoda bude povjerena 
svjetovnim armenskim svećenicima. Konačna pravila zavoda 
potvrđena su 27. III. 1929.302 


Ma da svećenici nisu obvezani na celibat, ipak je praksom 
uvedeno, da ga gotovo svi drže. Svi, koji su ređeni posljednjih 
30 godina, su neoženjeni. Odijelo sjedinjenih armenskih sveće- 
nika je isto kao i ono od disidenata, tek što im je kosa druk- 
čija. Svećenici, koji nisu oženjeni nose na kapi crni muselin. 
Po gradovima nose armenski svećenici sve više latinsku halju 
i ogrtač sa šeširom. Biskupi se nose na latinski način, imadu 
križ i prsten, tek što su zadržali orientalnu frizuru.39* 


%4 Sr. R. Janin: >Les Seminaires des Eglises orientales unies« u 
»L'Unitć de TEglise«, Paris 1935, str. 490; C. de Clerque, op. cit. str. 99. 

%% Sr. R. Janin, ibidem. str. 496. (College armćnien). 

% Sr, R. Janin: Les Eglises orientales... Paris 1935., str. 436; C. 
de Clerque, op. cit. str. 98. 

3. Sjedinjeni armenski redovnici. 


Nekada je redovnički život kod Armenaca cvao. Nu to je 
bilo u ono herojsko doba prvoga kršćanstva. U srednjem vi- 
jeku i dalje ne pokazuju Armenci takove sklonosti za redov- 
nički život. 


Dominikanska kongregacija zvana Fratres Unitores, koju 
osnovaše Ivan iz Kerni-a i Bartol iz Kalabrije, posve je išče- 
zla. Kongregacija Antonijevaca, osnovana počet- 
kom 18. stoljeća na Libanonu, bila je jaka i vrlo aktivna sve 
do god. 1871. Nu tada iza vatikanskoga sabora prijeđoše skoro 
svi redovnici zajedno sa svojim opatom Kasagianom i učenim 
redovnikom Ormanianom u skizmu. U Armenskom samostanu 
Orta-K&yu na Bosporu nema više redovnika. Postoji samo kon- 
gregacija u Bzomaru, koja ima dvije kuće i oko 20 redovnika, 
koji se bave uzgojem klera i duhovnom pastvom. To je više po- 
božna udruga svjetovnih svećenika, nego pravi red. 


Jedini pravi armenski redovnici jesu Mechitaristi. 
Njih je god. 1701. osnovao armenski svećenik Mechitar iz Ca- 
rigrada, On je osnovao najprije samostan u Modonu u Moreji 
(1702.), a onda u Veneciji (1715.). God. 1717. dobi Mechitar za 
svoje redovnike otok sv. Lazara kod Venecije. Mechitaristi 
slijede u glavnom regulu sv. Benedikta. Glavna svrha reda 
je pouka i rad za nesjedinjene. Kad je jedan opat god. 1773. 
uveo neke reforme u redu protiv većine članova, razdvojio se 
red u dva ogranka. Oni, koji se odijeliše od opata sv. Lazara, 
osnovaše vlastiti samostan najprije u Trstu, a onda god. 1810. 
u Beču. Na čelu venecijskim i bečkim Mechitaristima stoji 
opat, koji imade naslov nadbiskupa. Venecijski Mechitaristi 
imadu glasovitu armensku tiskaru, odakle su izlazile i odakle 
izlaze armenske knjige znanstvene i nabožne. Iza 1845. izdaju 
znanstveni časopis Pasmaveb. Oni su najviše pridonesli pro- 
cvatu armenske literature. Pravila reda dobila su posljednju 
potvrdu 28. jula 1938. Danas ima samostan sv. Lazara 41 sve- 
ćenika, 15 profesa, 32 aspiranta u 2 samostana, 2 škole i 2 ko- 
legija. I bečki se Mechitaristi bave znanošću. Oni svraćaju 
glavnu pažnju na liturgiju, nu uz to ne zanemaruju misije 
među disidentima. Od god. 1847. izdavaju znanstveni časopis 
Hantes Amsorya. Njihova su pravila konačno potvrđena 23. I. 

1885, Bečki Mechitaristi posjeduju 4 samostana, 2 škole, 4 mi- 
sije i 2 župe. Broje 38 svećenika i 9 braće. 3% 

Od ženskih redova imadu Armenci prije svega Sestre 
Bezgrješnog Začeća. Osnovao ih je god. 1852. Antun 
Hassun kao nadbiskup primas carigradski. Svrha im je bila 
odgoj ženske mladeži i djela milosrđa. Nekoliko godina kasnije 
osnovao je Antun Čičmanian, biskup u Angori, u svojoj prije- 
stolnici sličan ženski red pod imenom Bezgrješnog Začeća u 
istu svrhu. God. 1887. osnuje Pavao Marmarian, biskup u Tra- 
pezuntu, žensku kongregaciju pod imenom Marijina Uznesenja, 
ali s pravilima sestara Bezgrješnog Začeća iz Carigrada. Ko- 
načno je u Marašu postojala još jedna mala dijecezanska kon- 
gregacija, koja je pomagala sestre od Bezgrješnog Začeća. 

Danas ne postoji ni jedna od pomenutih armenskih ženskih 
kongregacija, izuzev onu Bezgrješnog Začeća u Carigradu. Sve 
ostale su u svjetskom ratu i iza njega propale, pa se više nisu 
mogle uspostaviti. Sestre, koje su ostale žive, stupile su u sa- 
mostan Bezgrješnog Začeća u Carigradu. Te sestre imadu da- 
nas 16 kuća, od kojih je jedna u Parizu, a jedna u Turinu. Ku- 
ća matica im je u Beyruthu, a glavarica u Rimu. Broj sestra 
je oko 150. 

Nadbiskupija armenska u Lavovu imade jedan ženski ar- 
menski samostan Benediktinki, kome počeci sižu u 16. 
stoljeće. Papa Aleksandar VIII. dao im je pravilo sv. Benedik- 
ta. Njihova je svrha odgoj ženske mladeži. Njihova kuća u La- 
vovu, koja broji 15 redovnica, imade jednu pučku školu i je- 
dnu gimnaziju za žensku mladež.305 


4. Obred sjedinjenih Armenaca. 


Armenci slijede u glavnom isti ob red, koji imadu i Gre- 
gorijanci. Tijekom stoljeća uvedene su razne modifikacije, koje 
su prihvaćene u cijelosti ili s dijela u raznim dijecezama. Ovdje 
ćemo navesti glavne razlike, koje ih luče od disidenata.306 

Sjedinjeni Armenci prihvatiše mnoge rimske odbičaje u 
služenju svete mise i u dijelenju svetih sakramenata. Na nalog 


%4 R, Janin: >Les instituts religieux des orientaux catholiques u 
»L'Unitć de YEglise«, Paris 1935, str. 525—527. 

%5 R. Janin, ibidem str. 527. 

%6 S, Salaville, Liturgies orientales, Paris 1932, str. 19. 33. 

Propagande umetnuše u simbol Filioque. Ma da imadu povla- 
sticu dijeliti svetu pričest pod obje prilike, ipak se tom povla- 
sticom ne služe. Posljednju pomast dijele prema rimskom obre- 
dniku. Kao kod svih Istočnjaka, mogu se svećenički kandikati 
ženiti prije djakonata i služili se ženidbom iza ređenja, među- 
tim oni se i tom povlasticom malo služe, jer je ušlo u praksu, 
da su svećenici neoženjeni. Iza g. 1892. prihvatila je većina ar- 
menskih biskupija, makar i ne bez teškoća gregorijanski kole- 
dar. Posljednje 4 biskupije, koje su se opirale, popustile su god. 
1912. te i one prihvatiše gregorijanski koledar. 

Prema želji Propagande sjedinjeni Armenci svetkuju odi- 
jeljeno Božić (25. XII.) i Bogojavljenje (6. 1.). Imadu 15 zapo- 
vijedanih blagdana, od kojih 5 pada vazda na nedjelju. Glede 
posta vrijedi kod sjedinjenih Armenaca ova praksa: u velikoj 
korizmi je nemrs i post svaki dan osim nedjelja, subota, Blago- 
vijesti i blagdana sv. Josipa. Pred blagdanom sv. Gregorija 
Prosvjetitelja je nemrs kroz 5 dana, isto i pred Velikom Go- 
spom. Pred Božićem je post 6 dana. Kroz sve srijede i petke u 
godini je nemrs. 

Od god. 1911. dužni su svećenici moliti dnevno časoslov. 

Latinski se upliv vidi ne samo u sv. misi, nego i u pobo- 
žnostima. Armenci rabe blagoslovljenu vodu, krunicu, škapu- 
lar, križni put. U njihovim se crkvama vide kipovi, klupe, ispo- 
vjedaonice i sl. Ti su zapadnjački običaji negdje imali 
oporbu.39%7 

Armenski je puk u glavnom dobar i pobožan, te točno vrši 
svoje vjerske dužnosti. Izuzima se koji stotinjak onih, koji u 
crkvi gledaju tek puku nacionalnu ustanovu. Ti čine neprestano 
opoziciju patrijaru. Revni armenski svećenici, pa brojni misi- 
onari latinski: Isusovci, Franjevci, Kapucini, Dominikanci i 
Asumpcionisti marljivo rade po župama, školama. Plodovi su 
toga rada što dalje sve to ljepši. Broj svećeničkih zvanja raste 
a mnogi pobožni Armenci stupaju rado i u zapadne redove. 


57 Sr. R. Janin, Les Eglises orientales..., Paris III. 1935. str. 437 s. 

+ DR ANTUN SOVIĆ. 
redoviti sveučilišni profesor Bogoslovskog Fakulteta u Zagrebu. 


Bogoslovski Fakultet Sveučilišta Nezavisne Države Hrvat- 
ske i Hrvatska Bogoslovska Akademija u Zagrebu zaviše se u 
tugu, jer oplakuju smrt jednoga od najuglednijih članova svojih 
zborova, Dra Antuna Sovića, koji je nakon odulje bolesti od go- 
dinu dana, okrijepljen po više puta otajstvima svete vjere, dne 
29. rujna 1941. u 3 sata popodne blago u Gospodinu preminuo 
u 61. godini života. 

Pojava blagog pokojnika bila je uistinu osebujna i značajna 
u profesorskom zboru Hrvatskog Sveučilišta i Bogoslovskog fa- 
kulteta u Zagrebu, jer je s otmjenim dostojanstvom priznatog 
učenjaka združivala tihu i nenametljivu skromnost od svijeta 
gotovo zaboravljenog, ali zaslužnog kulturnog radnika, spaja- 
jući je ujedno s dostojanstvom uzorna katoličkog svećenika, 
nastavnika i odgojitelja. Bila je to pojava predstavnika one pred- 
ratne generacije hrvatskih korjenika sa čvrsto izgrađenim zna- 
čajem i jasnim pogledima o svijesti odgovornosti i o visokim 
kulturnim zadacima člana najodličnijeg zbora hrvatske Almae 
Matris, koji treba u smislu evanđeoskih riječi da bude s6 zemlji, 
svijetlo postavljeno na povišeno mjesto da svima svijetli, grad 
na gori, koji je izdaleka ljudskom oku na vidiku, što se u pot- 
punom smislu riječi moglo primijeniti i na značaj našega bla- 
gog pokojnika. 

Pokojnik nikao je iz čestite hrvatske seljačke porodice, te 
je tipičan primjer, kako iz hrvatskog sela niče jedar elemenat, 
u kom se kriju divne sposobnosti i zamjerne energije, koje se 
u životu mogu bujno razviti i visoko uzdići, ako im providnost 
Božja dade povoljnih prilika za oplemenjenje i usavršenje. Ro- 
dio se u Velikom Bukovcu nedaleko Ludbrega 25. IV. 1881. 
Poslije osnovne škole u rodnome mjestu svršio je srednju školu, 
kao pitomac Nadbiskupskog orfanotrofija, u kr. gornjogradskoj 
gimnaziji u Zagrebu, položivši ispit zrelosti 2. VII. 1901. U 
gimnaziji pokazivao je osobitu sklonost za shvaćanje klasičnih 
nauka, a ta mu je odredila i posebni smjer u bogoslovskim na- 
ukama, kojima se nakon toga posvetio i među njima najviše 
zavolio biblijsku struku. Zanimljivo je, kako se u njega na is- 
pitu zrelosti pokazalo osobito poznavanje grčkoga jezika, kad 
je jednoga od najtežih klasika, Tukidida, iz kojeg je dobio us- 
meni zadatak, s najvećom lahkoćom prevodio, na udivljenje: 

stručnjaka A. Musića, koji je kao sveučilišni profesor tom zgo- 
dom predsjedao ispitnom odboru. Nekoliko dana poslije toga 
sastao je prof. A. Musić mladog abiturijenta A. Sovića na ulici, 
pa ga zaustavio i čestitao mu na uspjehu, i ponudio mu, da će 
mu isposlovati stipendij za studij klasičnih nauka u inozemstvu, 
ako bi imao volju, da se posveti klasičnim naukama. Mladi A. 
Sović zahvalio se na toj laskavoj ponudi, jer je već bio odlučio 
da se posveti bogoslovskim naukama, koje je svršio g. 1905. te 
bi 16. VII. iste g. zaređen za svećenika, a malo zatim dne 11. 
VIII. 1905. postavljen bi nadstojnikom nauka u Nadbiskupskom 
orfanotrofiju u Zagrebu, uz koju je službu imao prilike, da se 
bavi produbljivanjem bogoslovskih nauka, te je dne 31. VII. 
1908. bio promaknut na čast doktora bogoslovlja. U svrhu ospo- 
sobljenja za starozavjetnu biblijsku struku poslan je svršetkom 
rujna 1910. u Rim, gdje je kao alumnus hrvatskog zavoda sv. 
Jeronima polazio posebne nauke na Papinskom Biblijskom In- 
stitutu. Tu je postigao akademski stepen prolitata biblij- 
ske struke i habilitirao se za stolicu Sv. Pisma Staroga Zavjeta 
na Bogoslovskom fakultetu u Zagrebu. Dne 21. X. 1911. postao 
je suplentom na Bogoslovskom fakultetu, a dne 13. I. 1912. iz- 
vanrednim i napokon dne 30. X. 1915. redovitim sveučilišnim 
profesorom Bogoslovskog fakulteta, i ujedno nastavnikom se- 
mitskih jezika: hebrejskog, aramejskog, sirskog i arapskog. U 
školskoj godini 1913/14 poslan je na naučno putovanje, da istraži 
grčke kodekse Komentara monaha Nila k Pjesmi 
nadpjesmama i da tako nadopuni svoje naučno istraživa- 
nje o rekonstrukciji toga komentara, kojega je odlomak otkrio 
u Vatikanskoj knjižnici. Tom je zgodom istraživao grčke ruko- 
pise u najznatnijim evropskim knjižnicama: u Miinchenu, Ber- 
linu, Bruxellesu, Parizu, Londonu, Oxfordu, Madridu, El Esco- 
rialu, Zaragozi, Milanu, Torinu, Veneciji i u Rimu. Na tom je 
istraživanju sakupio golemi naučni materijal od 4500 
stranica faksimila iz najznatnijih grčkih kodeksa, pomoću 
kojih mu je uspjelo podpuno rekonstruirati spomenuti komen- 
tar monaha Nila iz 5. st. k Pjesmi nad pjesama. Nažalost piod 
toga prvorazrednog istraživanja nije mogao kod nas biti objelo- 
danjen, jer bi tehnička oprema izdavanja toga djela daleko 
premašila materijalne mogućnosti tadanjih naših domaćih pri- 
lika. Ovakva edicija bila bi na ponos velikim kulturnim naro- 
dinma, kod kojih bi pisac stekao besmrtnu slavu, a kamoli da 
ne bude na ponos jednom malobrojnom kulturnom narodu hr- 
vatskom. Od svekolikog truda, što ga je pokojnik uložio u taj 
znanstveni rad, mogao je objelodaniti tek skromne izvještaje 
u hrvatskom naučnom časopisu »Bogoslovska Smotra« od g. 
1905. i u rimskoj stručnoj reviji »Biblica« g. 1921. Hrvatska je 
u to doba bila premalena i u suviše skučenim prilikama, a da 
bi mogla dati mogućnosti za prvorazredni naučni stručni rad 

u vrijeme svjetskog rata, a i nekoliko godina kasnije, kad je 
u bivšoj državi Jugoslaviji krivnjom nehaja tadanjih režima 
najugledniji stalež intelektualaca, sveučilišnih profesora, spao 
u pravom smislu riječi na prosječki štap, što je zaista bila naj- 
veća sramota pred licem kulturnog svijeta. Ipak je i u takvim 
nepovoljnim prilikama naš pokojnik budno pratio naučni na- 
predak svoje struke i o suvremenim stručnim pitanjima pisao 
u »Bogoslovskoj Smotri« ili u »Katoličkom Listu«. Osobito je 
znatna njegova rasprava u »Bogoslovskoj Smotri« (1924): Tel- 
el-Amarnski izvještaji i Sv. Pismo. Prigodom priređivanja hr- 
vatskog prijevoda Rimskog Obrednika (1929) preveo je naš po- 
kojnik za Obrednik 68 Psalama, 4 kantika i 9 lekcija iz knjige 
Jobove, a da i ne govorimo o njegovim nastavničkim radovima 
što je priređivao priručna skripta za olakšanje studija bogo- 
slovima, kao gramatikama hebrejskoga, aramejskoga, sirskog i 
arapskog jezika, te tumačenjima pojedinih knjiga Biblije. Češće 
se javljao kao kritik i polemik povodom biblijskih članaka, gdje 
je bilo potrebno bistriti pojmove. U takvim je prilikama po- 
kojnik nastupao svom odrješitošću, imajući na umu načelo: 
Amicus Plato, amicus Cicero, sed magis amica veritas! G. 1923. 
upozorio je u svrhu naučnog ispravka na jedno krivo mišljenje 
i uglednog njemačkog bibliciste profesora Dra Josefa Schmidta 
u Dilingenu u stvari komentara monaha Nila tako, da je taj 
profesor sa zahvalnošću uvažio ispravak Dra Sovića. Kako je 
plodan bio naučni književni rad pokojnika, vidi se iz ovog po- 
pisa njegovih radova: 


A) ŠTAMPOM IZDANA DJELA. 


1. Prijevod Sv. Pisma od dr. Čebušnika, Bogoslovska Smotra 1912. 
br. 2. str. 202—208. (Kritika). 

. Neka se bistri, Katolički list. 1912. br. 27. str. 318—319. (Pole- 

mički odgovor dru. Č.). 

. Msgr. G. Scoti, Lezioni di Propedeutica Biblica, Bog. Smotra, 

1912. br. 4. str. 451—453. (Recenzija). 

. Prijevod Sv. Pisma od dra Čebušnika, Bog. Smotra, 1913. br. 

3—4. str 348—352; 466—472. (Kritika). 

. Walde dr. Bernhard, Die Esdrabiicher der LXX., Bog. Smotra, 

1914. br. 1. str. 97. (Recenzija). 

. *Or Ha-'emeth ili Jedna mala knjižica u svijetlu istine, Bog. 

Smotra 1916. br. 1—4. str. 38—55; 156—167; 254—270; 360—373. 

*Or Ha-'emeth ili Jedna mala knjižica u svijetlu istine, Bog. 

Smotra 1917. br. 1 str. 28—51; br. 2. 132—148. 

. "Or Ha-'emeth ili Jedna mala knjižica u svijetlu istine. Bog. 

Smotra 1918. br. 1. str. 23—46; br. 3. str. 266—270. 

. De Nili Monachi Comentario in Canticum Canticorum recon- 
struendo, Rimska Revija »Biblica«, 2 (1921) p. 45—52. (Posebni 
otisci). — Studija (Separata). 

10. Fragmentum Commentarii anonymi in Canticum Canticorum, 

(ex cod. Bodl. Miscell. gr. 205) Rimska revija »Biblica« (1921) 
p. 448—453. (Posebni otisci) — Studija (Separata). 

11. 


12. 


13. 


14. 
15. 
16. 


17. 


18. 


19. 


283. 


24. 
25. 


Tel-el-Amarnski izvještaji i Sv. Pismo. Habiri i Izraelci, Bog. 
Smotra 1924. br. 2. str. 82—104. (Posebni otisci). — Studija 
(Separata). 

Dva naučna izvještaja: 1. O komentaru Nila Monaha (f 430) 
Pjesmi nad pjesmama. II. O oxfordskom fragmentu Hipolitova 
(f 235) komentara Pjesmi nad pjesmama, prigodom 50-godišnjice 
Zagrebačkog Univerziteta, Bog. Smotra 1925. br. 1. str. 1—32. 
sa 8 slika (Tab. I—VIII). (Posebni otisci). — Studija (Separata). 
Deuzieme Congržs International des Etudes Byzantines Bel- 
grade 1927. Belgrade Imprimerie de VEtat 1929. p. 85—89. 
Veber die Rekonstruktion des verloren gegangenen Hohelied- 
Kommentars von Nilus Monachus (430) aus den griechischen 
Catenen. — Naučni izvještaj na 2. Vizantološkom kongresu u 
Beogradu, april 1927. 

Vatikan i Palestina, Katolički List, 1929. br. 15. str. 189—192. 
(Polemika sa listom »Židov«). 

Nova navala Arapa na t. z. Zidinu naricanja u Jerusalemu, Ka- 
tolički List, 1929. br. 16. str. 207—208. 

Bogoslovski fakultet i veza s realnim životom, Katolički List, 
1929. br. 21. str. 264—267. Polemički odgovor. Ima nekih važni- 
jih bilježaka u vezi s autorovim prijevodom Sv. Pisma i nje- 
govim putom u Palestinu, odnosno u halkidsku (danas Kinne- 
srin) pustinju. 

IL Vaticano e la Palestina o la Chiesa Romana ed il Zionismo 
Giudaico, 2 articoli, p. 1—16. Zagreb, 1929. Polemički odgovor 
»Židovu«. Talijanski prijevod članaka pod 14. i 15. 

Rimski obrednik (u hrv. prijevodu) 1929 Zagreb. U njemu 6& 
Psalama, 4 Kantika i 9 Lekcija iz Jobove knjige, što ih je autor 
priredio prema Vulgati po crkvenom mandatu i napucima. 
Rimski misal (u hrv. prijevodu — Dr. Drag. Kniewald). U 
njemu se nalazi po autoru sa jevrejskoga preveden Plač Jere- 
mije proroka, str. 324—326; 332—334; 354—356. Drugo izda- 
nje 1930. 


. Psalmi u hrvatskom izdanju Rimskog Obrednika, Katolički List, 


1931. br. 1. str. 1—4. (Članak). 


. Actes du Illme Cogrčs International d'Etudes Byzantines (Ses- 


sion d' Athčnes, Octobre 1930), Athčnes. Imprimerie »Hestia« 
1932. p. 147—148. (Les remarque sur la bataille de Kosovo). 


. XVIII. Kongres orijentalista u Leidenu (Holandija), Katolički 


List, 1931. br. 40. str. 485—489. Isp. Actes du XVIIle Congrčs 
International des Orientalistes, 7——12 Septembre 1931. — Leiden, 
Pp. 183. i 241. — Izvještaj o autorovu radu na 18. internacional- 
nom kongresu Orijentalista. 

Moj komentar Nila Monaha (#430) k Pjesmi nad pjesmama i 
E«positio Nili in Cant. Cant. u cod. A. 187. (Landesbibliotheic 
in Dresden), Katolički List, 1932. br. 41—43. str. 483—486; 
496—499; 510—513. — Informacioni članci, kao odgovor nje- 
mačkom sveučilišnom profesoru dru Josefu Schmidu. 

Nešto o svom prijevodu Sv. Pisma Staroga Zavjeta, Katolički 
List, 1932. br. 50. str. 597—598. 

Moj komentar Nila Monaha, napose izdan sa Latinskim Suma- 
rijem, Ogledom rekonstruisana Komentara i 8 slika grčkih ko- 
deksa. U vel. formatu str. 1—16., Zagreb 1932. — U bilješkama 

imade mnogo važnih podataka o autorovu radu oko prijevoda 
Sv. Pisma. 

26. Enkomij liječnicima u Sv. Pismu, Sirah 38, 1—15. »Bogoslov- 
ska Smotra« 1938. br. 2. str. 165—179. Studija. (Posebni otisci). 

27. Prospekt s ogledima, Sveto Pismo Staroga Zavjeta preveo s1 
jevrejskog, aramejskog i grčkog jezika na hrvatski književni 
jezik, sa leksikonom i bilješkama: str. 1—16 u vel. formatu. — 
— Izdala »Zaklada Tiskare Narodnih Novina« 1938. 


B) U RUKOPISIMA. 


1. Comemntarius Nili Monachi (# 430) in Canticum Cant. e Catenis 

Graecis Reconstructus, p. 1—219., cum Prolegomenis germani- 

cis p. I—VI, 1—163. — Codices 18 graeci, e quibus reconstructio 

facta est, in photocopiis (c. 4500 feuilletes) apud auctorem cum 
aliis quibusdam codicibus graecis inveniuntur. — Opera anno 

1920. 

Gramatika jevrejskog jezika sa velikom Hrestomatijom, iz 29 

knjiga Sv. Pisma, s pripadnim jevrejsko-hrvatskim Rječnikom. 

Napisano god. 1925—1926. 

. Prijevod Sv. Pisma Staroga Zavjeta sa jevrejskog, aramejskog 
i grčkog izvornika na štokavski, ijekavski književni jezik, uz 
paralelno-analitički jevrejsko-njemački Leksikon. — U 2 pri- 
mjerka, i u 2 fino lakovana drvena kovčega (77 X 44 X 30). Ori- 
ginal rukopisa treba da se po želji pokojnika pohrani u Vati- 
kanskoj knjižnici; kopija rukopisa čuva se kod preuzv. gosp. 
nadbiskupa zagrebačkog. 

. Adnotacije (Bilješke) k pjesničkim i didaktičkim knjigama Sv. 
Pisma St. Zavjeta prema Cramponu i vlastite. — G. 1937—1938. 

. Velika studija (Opus priucipale) a jedinstvenu pravopisu i 
akcentu jednoga u sebi, a trolična prema vani (e-ije-i) štokav- 
skog književnog jezika. Rašeno god. 1930—1934. uz prevođenje 
Sv. Pisma. 

6. Brojne manje radnje egzegetsko-filološkog i dogmatsko-filozof- 

skog sadržaja. (O inspiraciji i ineranciji Sv. Pisma, o fizički 
i istoriskim stvarima u Sv. Pismu; sramatike arapskog, aramej- 
sko-l kog i sirskog jezika, itd.).*) 


i 


w 


ra 


7) 


Uz literarni rad pokojnik je s velikim zanimanjem i ak- 
tivno sudjelovao na međunarodnim naučnim kongresima, kao 
na etnološko-religijskom u St. Gabrielu kraj Beča g. 1923., na 
bizantološkom u Beogradu 1927. i u Ateni 1929, te na orijenta- 
lističkom u Leydenu 1931. No najznatnije među posljednjim 
naučnim putovanjima pokojnog profesora bilo je ono u proljeću 
g. 1928. kroz Tursku, Siriju, Palestinu i Egipat sa svrhom, da 
se na licu mjesta upozna sa terenom i mnogobrojnim arheolo- 
škim otkrićima, što su u vezi s biblijskim povijesnim događa- 
jima. To je putovanje smatrao najpotrebnijim preduvjetom go- 


* Djela pod B. 2. 5. 6. nijesu se mogla izdati. pošto u Zagrebu 
nema potrebnih slova i znakova, a za djela opet pod 1. 3. 4. nije bilo 
buđetskih mogućnosti. Auctor, quod potuit, fecit. 

lemog svog književnog naučnog pothvata, na koji se poslije 
toga dao svom dušom, a to je prevođenje čitavog Sv. Pisma 
Staroga Zavjeta iz izvornih jezika: hebrejskog, aramejskog i 
grčkog na hrvatski jezik. To je bio za hrvatsku književnost pot- 
hvat analogan onomu, što ga je izveo sv. Jeronim svojim prije- 
vodom Sv. Pisma s izvornih jezika na latinski, nazvanim Vul- 
gata. Za takav posao trebao je sv. Jeronim uz neznatne prekide 
punih 16 godina, da ga dovrši, a pokojnik svršio je taj rad, da- 
kako uz najveći intenzitet, za punih 6 godina. Da uzmogne u 
tom radu biti potpuno nesmetan, povukao se tako reći u ere- 
mitsku samoću u kućici vinograda g. Cesara, kraj Samobora, 
a ujedno se za čitavo ovo vrijeme obvezao kao na nazirejski 
zavjet: da ne će okusiti vina, dok ne svrši taj zamašan posao. 
Za vrijeme tog rada dešavalo se, da bi po čitave noći probdio 
zadubljen u svoj posao, i tek u zoru primijetio bi, da mu je 
noć neopazice prošla, Nije čudo, da mu je napor toga posla 
znatno oslabio tjelesne sile, i kad je svršio to svoje najveće ži- 
votno djelo, pohađala ga sve češće bolest, dok ga nije sasvim 
shrvela u postelju tako, da posljednje vrijeme čitavu godinu 
dana nije mogao izlaziti iz sobe, osim što je u mjesecu lipnju u 
par navrata prošetao. Uz bolest jetara i srca glavna je bila še- 
ćerna bolest. Pokraj sve pažnje i brige liječnika nije se više 
moglo zaustaviti napredovanje bolesti, koja je napokon skršila 
pokojnikov život. Premda je pokojnika najviše boljelo to, što 
nije mogao doživ, asa, kad bi njegovo djelo bilo objeloda- 
no tiskom, ipak je s potpunom predanošću u volju Božju 
kivao svršetak svoga života. 

Pokojnik ne samo da je bio priznati učenjak svoje struke, 
nego je bio i vrstan profesor nastavnik i uzgojitelj, koji je znao 
kod svojih slušača pobuditi ve zanimanje za svoj, makar i 
teški predm na omladinu slušača 
kog života. Osobito 
. Jeronimu, kojega je kao 
y. Pisma sebi odabrao za nebe- 
skog zaštitnika u svojoj i. Njegove svetačke relikvije trajno 
je nosio uza se, kao najsveti imanet, pa ih je prema svojoj želji 
i u grob sa sobom ponio. Čas njegove smrti pada u predvečerje 
svetkovine sv. Jeronima. 

Kako je pokojnik uživao veliki ugled i poštovanje, poka- 
zelo se prigodom njegova sprovoda dne 2. X. 1941. kojemu je 
prisustvovalo uz elitu predstavnika hrvatske Almae Matris i 
Bogoslovskog fakulteta mnoštvo svećenstva i građanstva. Po- 
grebno je opijelo izvršio preuzv. g. nadbiskup Dr Alojzije Ste- 
sinac s asistencijom preč. gg. zanonika Pećnjaka i prebendara 
M. Ivšića. Nakon toga izrekao je oproštajno slovo u ime Bogo- 
slovskog fakulteta prof. Dr J. Oberški. Kondukt na groblje vo- 
čio je uz asistenciju presvij. g. apost. protonotar Dr Franjo 


o 


najvećeg uči 

Zagoda, sveuč. prof. u m., a nad grobom izrekao je u ime slu- 
šača Bogosl. fakulteta dirljivo slovo mladomisnik J. Slaviček, 
Pokojnikov nekrolog izašao je u »Hrvatskom Narodu« i »No- 
vom Listu« od 1. X. 1941. te u »Katoličkom Listu« od 10. i 17. 
X. 1941. Pokojnikova smrt toplo je komemorirana i na 1. redo- 
vitoj sjednici Bogoslovskog iakulteta po dekanu Msgru Dru. 
Stj. Bakšiću, te na odborskoj sjednici HBA po predsjedniku 
Msgru Dru A. Živkoviću dne 25. X. 1941. 

Značajno je, da se nakon smrti prof. Dra Antuna Sovića 
s više strana zapaža zanimanje za njegov prijevod Sv. Pisma 
St. Zavjeta, da li će se sada moći objelodaniti. Za ravnanje 
javnosti saopćujemo, da je rukopis toga prijevoda sačuvan u 
izvorniku i u kopiji, svaki vezan u 8 debelih folio svezaka, po- 
hranjenih u dva posebno u tu svrhu udešena drvena kovčega. 
Jedan (izvornik) odredio je pokojnik, da se mora pohraniti u 
Vatinkanskoj knjižnici u Rimu, a drugi (kopija) čuva se u nad- 
biskupskom dvoru u Zagrebu. Ovaj potonji stoji preuzv. g. 
nadbiskupu na raspolaganje, ako se odluči, da se prijevod 
štampa. U priredbi za štampu razumljivo je, da će se morati 
provesti pravopisne promjene prema sadašnjim našim prilikama, 
a moći će se provesti i izmjene imena, o koja su se neki najviše 
spoticali, kad se govorilo o tom, da se djelo štampa. Svakako 
bila bi neizreciva šteta, da ovo životno djelo pokojnika, izra- 
đeno prvorazrednom akribijom znanstvenog stručnjaka, ostane 
zakopanim blagom. Ufamo se, kad pokojnik nije za života mo- 
gao doživjeti te utjehe, da vidi ovo svoje djelo štampano, da će 
u našim povoljnijim javnim političkim i kulturnim prilikama 
biti više razumijevanja za shvaćanje važnosti i vrijednosti toga 
životnog djela pokojnikova, s kakvim bi kod velikih kulturnih 
naroda stekao neumrlu slavu i zauvijek zadužio čitav narod. 
Za pokojnika pak vrijedit će ona lijepa riječ Psalmiste: 

»Pravednik bit će u vječnoj uspomeni, 
Ne će se o njemu čuti zao glas!« 
(Ps. 111, 7). 
Dr. J. Oberški. 


DR. STJEPAN ZIMMERMANN, FILOZOFIJA ŽIVOTA. 


(XIII. knjiga znanstvenih djela za opću naobrazbu, izdanje Hrv. 
Akademije), Zagreb 1941., veliki 8", str. XI, 494. 

Ovo je djelo doprinos k tisućtristogodišnjici kršćanske kul- 
ture hrvatskoga naroda, Možemo reći, da ono zauzimlje najvi- 
đenije mjesto među djelima i raspravama, koje su se tokom te 
jubilarne godine pojavile kod nas. Ne možda radi toga, što bi 
se pisac obazirao na prošlost hrvatskog naroda i iznašao plodove 
kršćanske kulture kod našega naroda iz prošlosti, kako bi tko 
mogao pomisliti gledeći na prigodu, u kojoj je djelo izašlo, nego 
obzirom na svoj sadržaj i svrhu, za koju je pisano. Ono je nai- 

u našem životu ili ne. Je li čovječanstvo sretno, što gotovo i ne 
zna za te izraze, ili je u tome baš njegova tragika?« (str. 439). 
»Svi, koji ne će Boga, a ipak bi hjeli nekakvu religiju, služe 
idolima, iskazuju bogoštovlje nečemu, što nije Bog« (str. 444). 
»Netko čak mora i hrptenicu slomiti u bogohulstvu (kao stari 
Simeoni u Gigi Barićevoj Milana Begovića), da se u posljednje 
čase života pomiri s Bogom« (str. 488). »Mislilac vazda zre_u 
ljudskom življenju tajnovitost njegova opstojanja« (str. 490). 
»Ako razumjesmo, da naš život nije sam o sebi, — ukazuje se 
opstojnost Boga upravo toliko sigurnom, kao vlastiti život« (str. 
491). »Ako nema vječne ljubavi, i Boga nema — jer je nespoji - 
vo, da ima Bog, a nje nema. Zašto nespojivo? Jer samo je vje- 
čna ljubav kadra pružiti sreću, koju Bog mora dati za mo- 
ralnu dobrotu« (str. 493). 

Naveli smo tek mali broj rečenica, nazovimo ih aforizmi- 
ma, kakovima obiluje ovo djelo Dra Zimmermanna, Nisu to 
aforizmi u običnom smislu te riječi, nego su to duboko fifozof- 
ski osnovane refleksije, koje su poduprte jakim razumskim 
dokazima. Ako nam je ikada bilo potrebno ovakovo djelo, po- 
trebno nam je bilo u sadanjem vremenu, kad su sva nastojanja 
uperena na nacionalni moralni preporod našeg hrvatskog naroda. 
Bez dubokih moralnih kvalifikacija, osobito kod naobraženih 
krugova i vođa naroda, posao oko preporoda bit će jalov po- 
sao. Zato bi bilo potrebno, da svi, osobito svećenici, nastoje, da 
to djelo dođe u ruke naše inteligencije, za koju je djelo i pi- 
sano. Ovo djelo provejava onaj eros Platonov, koji teži za i: 
vorom istine — Bogom; koji teži za plemenštinom. Cijelom knji- 
gom na mnogo mjesta diže se ogorčeni protest protiv svake ne- 
pravde, nasilja, materijalističkoga kapitalizma i bilo kakovog 
izrabljivanja slabijih. U njoj se odrazuje duša, koja je iskusila, 
što znači borba za istinom, pa kad ju je našla, nema te sile, ko- 
joj bi dozvolila, da joj tu istinu ugrabi, jer razumije, što znače 
riječi: Veritas salvabit vos!... 

Ali ova se knjiga ne čita poput kakova romana ili pripo- 
vijesti i i drugog zabavnog štiva. Nju treba proučavati. Zato pu- 
nim pravom auktor u predgovoru kaže: »Ova se knjiga čita po- 
lagano i i na prekide, da uzmogne trajno poticati na razmatranje 
i da opetovano upozori na one misli, koje nam razotkriva; 
uvid u smisao života«. Kamo sreće, da svi naši naobraženi s: 
tovnjaci prihvate tu knjigu onakovom ljubavi i težnjom za isti- 
nom, kakovom je ona bila pisana. 


P. Dr. Teofil Harapin 


ŠKOLSKA KVALIFIKACIJA SVEUČILIŠNIH NASTAVNIKA. 


Mislimo ovdje na sveučilišne nastavnike takovih fakulteta, 
što imaju ili samo crkveni značaj ili uz državni i crkveni tako, 
da mogu podieljivati akademske stupnjeve (licencijat i dokto- 
rat) s vrijednošću i učinkom u crkvenopravnom području 

(»qui effectus canonicos in Ecclesia habent« vd. k. 1377). Ko- 
deks kanonskog prava ne ima potanjih propisa za takove fakul- 
tete niti odredaba o potrebnoj kvalifikaciji sveučilišnih nastav- 
nika, nego to ostavlja posebnim odredbama, koje će sv. Stolica 
o tom izdati (vd. k. 1376). I zaista je sv. Stolica međutim izdala 
novi crkvenj Sveučilišni zakon: to je poznata konsti- 
tucija Pija XI. »Deus scientiarum Dominus« od 24. V. 1931, de: 
Universitatibus et Facultatibus studiorum  Ecclesiasticorum. 
(AAS, 1931, 241).! Ova konstitucija ima značaj općega 
crkv. zakona, pa iznimke (oprost, dispenzaciju) od nje- 
zinih propisa može da dopusti samo sv. Stolica (vd. k. 81) od- 
nosno S. Kongregacija za Sjemeništa i Sveučilišta (vd. k. 256), 
koja je izdala za taj crkveni sveučilišni zakon i provedbenu na-- 
redbu (Ordinationes de 12 jun. 1931. AAS, 1931, 263). Taj 
crkveni zakon traži od sveučilišnog nastavnika kao neophodno 
potrebitu školsku kvalifikaciju, da ima propisni dokto- 
rat (Art. 21: »Ut quit in Professorum Collegium cooptetur, 
requiritur: ... »Laurea congruenti praeditus sit«), Zakon traži 
ovu kvalifikaciju ne samo od onih, koji će imati i formalno 
naslov profesora, nego od svakoga, koji ima biti primljen 
u nastavnički zbor. Ta se kvalifikacija traži za »profesore« u 
smislu nastavnika (magistri) uopće. To nesumnjivo pokazuje i 
odredba (čl. 19 $ 3), koja glasi: »Pro opportunitate etiam alu 
assumi possunt Professores, qui ad certum tempus munere 
fungantur tradendi aliquam disciplinam«. Dakle spadaju među 
Professorum i privremeni nastavnici, suplenti i t. d., a ne samo 
oni, kojima je formalno podijeljen naslov profesora. To 
drukčije i ne može biti, jer ista konstitucija u svojim općim 
(Art. 10 $ 1) propisima izrijekom određuje, da tek postignuti 
doktorat (Laurea) daje propisnu kvalifikaciju za sveučilišnog 
nastavnika uopće (»ut idoneus haberi possit ad docendum etiam 
in Universitate vel Facultate«).3 


Ta se kvalifikacija stiče tek formalnom promocijom na: 
akademski stupanj doktorata, a ne možda već svršenim ispi- 
tima. Doktorat koji daje potrebitu kvalifikaciju mora biti povrh 
toga propisni (»Laurea congruens«), dakle prije svega 
mora biti stečen na crkvenom fakultetu, koji ima pravo: 
promocije (vd. k. 1377), zato ne dostaje doktorat stečen na svje- 


!Vd. Ruspini, Novi propisi sv. Stolice o univerzitetima i fakul- 
tetima cr nih nauka, Bogosl. Smotra, Zagreb 1831, str. 353. 
Odar. Cerkvena reforma fakultet, Bogosl. Vestnik, Ljubljana, 
1932, str. 169. 

* »Sicut standum est ex CIC iuri communi, ita etiam circa res et 
gradus universitarios sola auctoritas sollemnis manet et viget Consti- 
tutionis »Deus scientiarum Dominus«. Vd. Walz, De laurea doctorali 
velut summo gradu academico, Angelicum, Romae 1941, 208. 

* »Qualitas igitur doctoris obtenta, est praerequisitum ad locum. 
magisterii implendum. Laurea doctoralis non est praemium pro cursu 
tradito, sed condicio pro magisterii officio exequendo.« W a1 z, ibd. 212. 

tovnom fakultetu.“ Doktorat iz sveukupne teologije vrijedi za 
sve predmete na bogoslovskim faktultetima, osim za sv. Pismo, 
za koji je predmet propisana još posebna kvalifikacija.5 Dokto- 
rati stečeni na posebnim crkvenim fakultetima (institutima) 
n. pr. iz kanonskog prava, istočnog bogoslovlja i t. d. dostaju 
samo za odnosne predmete. 

Prema tomu tko nema propisnog doktorata, ne može doći 
u obzir za sveučilišnog nastavnika na fakultetu, koji ima crkveni 
značaj i negraduiranoj osobi ne mogu se ni u kojem slučaju 
povjeriti predavanja. To vrijedi za sve predmete bili oni glavni 
(disciplinae proncipales) ili sporedni odnosno pomoćni (d. auxi- 
liares). Iznimku bi mogla dopustiti samo sv. Stolica (S. Kon- 
greg. Sveuč.), ali držim, da bi se takova dispenza možda mogla 
dobiti za pomoćne, ali jedva za glavne predmete. 

Dr. Fr. Herman. 


Župnik i mješovite ženidbe. Župnik ima strogu dužnost, da 
u svim prilikama i svima pastoralnim sredstvima odvraća svoje 
vjernike od sklapanja mješovitih ženidaba (v. k. 1064, 1). Kada 
se ipak u iznimnom slučaju takav mješoviti brak neda 
spriječiti, treba da župnik nastoji (v. k. 1064, 2), da stranke 
udovolje kanonskim propisima i da se brak sklopi s oprostom 
od zabrane u kat. Crkvi. Sve takove mješovite ženidbe treba 
da župnik (v. k. 1064, 3) drži u stalnoj evidenciji, ali isto 
tako i sve one mješovite ženidbe, koje su sklopljene izvan kat. 
Crkve i zato ostale nevaljane radi manjka u bitnom obliku. 
(v. k. 1099 S 1, 2). Katolici, koji žive u takovim nevaljanim 
mješovitim ženidbama moraju se smatrati javnim grješnicima 
(v. k. 2357 & 2), koji su pod crkvenim kaznama (v. k. 2319) i 
prema tomu će župnik s njima postupati. Dužnost je župnikova, 
da svakom prigodom, a napose onda kada takovi katolici do- 
nose na krštenje djecu iz nevaljanih mješovitih brakova, svima 
dušobrižničkim sredstvima nastoji oko toga, da oni naknadno 
ukrijepe svoju nevaljanu ženidbu i s Crkvom se izmire. 
No u svakom će slučaju ovakovu djecu, kada mu se donese na 
krštenje, svejedno da li je otac katoličke vjere ili majka, krstiti 
i u matice uvesti kao »zakonitu za građansko područje«. 

Dr. Fr. Herman. 


non habent auctoritatem constituendi Doctores 
in scientiis ecclesiasticis, quia incompetentia sunt. »Vd. Trombetta, 
De juribus et privilegiis Doctorum ecclesiasticorum, Surrenti, 1911, 8. 

% Motupropr. Pija XI. >Bibliorum scientiam«, 27. apr. 
1924. (AAS, 1924, 180) propisuje, da svi profesori biblijskih znanosti mo- 
raju imati od sada akademske stupnjeve bilo Biblijske komisije bilo 
Bibl. Instituta. 


*“ >»Gubernia civili 


RECENZIJE. 


Nada Sremec; Nismo mi krive. Kako živi narod. III. knjiga (Sla- 
vonska žena). Izdavač Gospodarska sloga, Zagreb 1940., 8% str. 120, ci- 
jena 20 dinara. 

Da gradski ljudi upoprijeko ne znaju >kako živi narod«, o tom smo 
na čistu. Ali je nepobitna činjenica, da ne samo gradski nego ni se- 
oski ljudi u jednom našem hrvatskom kraju ne znaju kako živi narod 
drugoga kraja. Tolika je razlika u načinu života koji ovisi o mogućno- 
stima što ih pruža pojedini kraj, da će sud prema jednima ispasti dje- 
lomično vrlo kriv, ako se bez daljnjega jednako primijeni i na ljude 
drugoga kraja. Konkretno: Dalmacija živi posve drugačije nego Sla- 
vonija, Bosna drugačije nego uža Hrvatska; međusobno upoznavanje 
je prijeko potrebno, jer je svuda u pitanju jedan te isti hrvatski narod 
i njegova budućnost. Za knjigu Nade Sremec su ljudi javno priznali, 
da su iz nje mnogo naučili, »mnogo nova, zanimiva i značajna«, I kad 
bi tu knjigu pročitali svi ljudi koji se bave našim javnim životom i o 
njemu izricaju sudove, često puta autoritativno i bez priziva, oni bi o 
tom kraju što ga autorica opisuje morali promijeniti svoje negativno 
mišljenje, koje su do sada imali. Ali, nažalost, ona će kao i mnoga 
druga dobro napisana stvar ostati najvećem dijelu naših ljudi nepo- 
znata; uslijed nepoznavanja će se i prijeka potreba reforme onih pi- 
tanja što ih ta knjiga samo za ovaj naš kraj dotiče, i možda i opet 
odgoditi i odgađati, dok nas odande sasvim ponestane! 

Imajući pred očima populacioni problem Slavonije valja priznati, 
da ga je autorica iznijela na vrlo uspio način. To joj priznaje i >Ka- 
tolički Tjednik«, koji je njezinu knjigu nazvao »pravim javnim skan- 
dalom i javnim nemoralom« (br. 16/1941). I nema sumnje: uz pretpo- 
stavku, da gđa Nada Sremec >hoće da obnovi hrvatski narod i hrvatsko 
seljaštvo bez morala, bez Boga i bez duše, tretirajući ljude kao stoku 
a rasplod«, njezina bi knjiga zaslužila takvu osudu. Doista, svaka je 
takova »obnova« bila, jest i uvijek će biti identična s propašću i živo- 
tinjstvom. Tek bi trebalo utvrditi, da autorica zbilja »hoće« takovu 
obnovu. 

Kad čitam izjave njezinih snaša, strinki, baki, kad čitam tužbe i 
jadikovke čiča i didaka, kao da ih vidim pred sobom i kao da ih slu- 
Šam, ljude i žene koje sam poznavao i poznajem iz svoga rodnoga kraja. 
Ništa nije iskrivljeno, ništa uveličano ni nategnuto; tužna istina, živi 
odraz onoga realnoga života koji se grči, grca i otima propasti što mu 
prijeti sa svih strana. Opjevana i obijesnom proglašena Slavonija, kr- 
vavo se danas muči da nađe izlaz iz krize;i ona i Moslavina i Podravina 
pri tom zastraniše na puteve zločinačkih pothvata prema sebi i svom 
narodnom opstanku. Njihovim se ženama, stvarno >»mučenicama« otima 

iz duše krik »Nismo mi krive«; autorica bi ih kao intelektualka morala 
ispravno uputiti, da nisu samo one krive. Posve je promašeno i 
stvarno ničim opravdano kad ona očituje namjeru: (str. 6) oprati 
svaku moralnu krivnju sa svojih bližih zemljakinja; ona čini veliku 
pogrješku i zavodi na krivi sud kad se jednostavno povodi za uzrječi- 
com: >sve razumjeti znači sve oprostiti«. Mi razumijemo patničke duše 
žena slavonskoga kraja, mi trpimo s njima, žalimo ih i u jednom dijelu 
ispričavamo, ali mi nipošto ne brišemo s njih sve krivnje. A ne može 
je niti je smije zbrisati ni autorica; kad bi to ozbiljno željela, seriozni 
bi ton svoje knjige izmijenila u propagandističku literarnu igrariju. 

Što ona nije napose naglasila vjerski momenat kod rješavanja 
ovoga našega bolnoga pitanja, i što je taj momenat po nekim sporednim 
opaskama izašao (str. 55, 75, 98) u nejasnom, da ne kažem u nesimpa- 
tičnom svijetlu, valja ocijeniti kao očiti pozitivni manjak knjige; za 
ispriku bi joj tek moglo služiti što je to polje izvan njezine kompe- 
tencije, a s obzirom na faktore koji tu dolaze u obzir, podosta teško, da 
ne kažem — i nezgodno. Bolje da ga se nije ni dotakla. Neka o tomu 
pozvaniji kažu svoju na način, koji će objektivno i mjerodavno raz- 
otkriti rane na duši slavonskoga čovjeka i žene, 

Ne pada samo ovaj problem u oči kao gorući problem Slavonije, 
nego knjiga nabacuje razmišljanja o osnovici svih socijalnih problema: 
pitanju moralnog preporoda hrvatskoga sela uopće. 

Nitko, istina, ne misli da će osnutkom Nezavisne države Hrvatske, 
“u svima tima pitanjima odmah kao sam od sebe prostrujati drugi vjetar 
našim selima i dušama našega gradskoga svijeta. Tko bi to mislio ljuto 
bi se varao; moralni se preporodi ne zbivaju u tren oka. Mnogo će još 
vode Savom proteći dok se u duše našega svijeta unese nova snaga 
kojom se izgrađuju novi ljudi i stvaraju nove države. Ali da će taj 
proces poći brže, po jednom smišljenom planu i uz jednu pozitivnu 
potporu i sa strane naših civilnih vlasti, o tom ne sumnjamo ni časak. 

Onda će želje i nade snaše Anice u >Seljačku vladu« i »seljačku 
vlast« (str. 116) tek moći naći svoju pravu i korisnu primjenu u životu 
našega slavonskoga hrvatskog življa, kad se uz ekonomsko pridi- 
zanje bude harmonično vodila briga i za moralni preporod njegov. 
I opet dakle: suradnja Crkve i države; svaka na svom po- 
dručju, slobodno i intenzivno, u potrebnoj koordinaciji. Inače će sve 
ostati pri starom: polaganom propadanju... A Ž 


Viktor Kralj: L. N. Tolstoj, Zagreb 1941., izdala Binoza, 8%, str. 224, 
cijena Kn 50.— 

O 30-godišnjici smrti L. N. Tolstoja izdao je nakladni zavod Binoza 
u Zagrebu (u zbirci Hrvatski moderni pisci, kolo V. kao knjigu I.) »ras- 
pravu« g. Viktora Kralja, pisca gramatike i gramatičke čitanke nje 
mačkoga jezika, knjiga, pripovijedaka i rasprava po našim i njemačkim 
časopisima. Ova rasprava o Tolstoju ima osim predgovora i pogovora 8 
dijelova. Nakon >općega pogleda« o »velikom pjesnikui umniku«, pripo- 
vijeda autor njegov život i značaj, priopćuje nakratko sadržaj pjesni- 
čkih djela T., a zatim prelazi na važna poglavlja, u kojima izlaže T. na- 

zore o životu, vjeri i crkvi, državi i društvenom pitanju; napose se zau- 
stavlja kod njegovih nazora protiv vojne i smrtne kazni, te kod T. misli 
o odgoju i estetici. 

Autor izlaže 'T. nazore po njegovim djelima; često ga pušta da sam 
govori, što je za objektivni prikaz posve na mjestu. Tek je jedna opa- 
snost kod takova metoda, da autor možda i nehotice bira onakova mje- 
sta, koja se snjegovom mišlju o piscu potpuno slažu, a da izosta- 
vlja ona koja bi misao piščevu stavila i u drugo svijetlo. To je dakako 
od neosporne važnosti kod pisca koji je svojim nazorima došao u najo- 
štriji sukob ne samo s pravoslavnom crkvom, nego i s društvom, 
državom, umjetnošću, pedagogikom, estetikom. Velika je stoga teškoću 
iz mnogobrojnih T. spisa iznijeti baš ono što će objektivno najtočnije 
prikazati autora tih misli. 

Medjutim su T. misli o svim gore spomenutim pitanjima naučnom 
svijetu dobro poznate. Publici pak kojoj je ova knjiga namijenjena, do- 
brim dijelom ne će biti poznate, napose s razloga, što je eto već 30 go- 
dina prošlo od smrti T., pa on kao zanimiva ličnost svoga vremena, toj 
publici nije više ni poznat ni zanimiv. Ali njoj će T. misli pružene ova- 
ko kako ih pruža g. Kralj, ojačati njezine eventualne predrasude kako 
o društvu i državi, tako napose o crkvi i vjeri. Zašto? Zato jer ta pu- 
blika iz prikaza g. Kralja ne će moći razvidjeti što je na T. stavu is« 
pravno i možda opravdano, a što je potpuno promašeno i zašto je mno- 
go toga neosnovano. Ne će toga moći razvidjeti kod prikaza T. nazora, 
jer ih K. iznosi uvijek u simpatičnom svijetlu, na način iz kojega je vi- 
dljivo, da ih i sam usvaja, ili na način iz kojega opet nikako nije vidlji- 
vo, da li im se i zašto bi im se valjalo usprotiviti. Jedino iz »Pogovora«, 
je razvidno o čemu se pisac s T. ne slaže. On ne usvaja T. misli o dru- 
štvu i državi, jer smatra državu potrebnom; ne usvaja misao o »neopi- 
ranju zlu«, jer bi dovela društvo do nemoguća stanja; niti »povratak k 
prirodi«, zapravo k životu seljaka, jer bi tim bio onemogućen stvarni 
ljudski napredak. Ali usvaja T. kritiku kršćanske nauke i diobu na 
»crkveno« i t. zv. »pravo« kršćanstvo. Njemu se T. »usudio kao nitko 
dotada reći onako otvoreno i javno svoje mnijenje« (str. 9) Crkvi u lice; 
on je »duboko proniknuo u dušu čovječju (str. 11); njemu će se silni 
preokret u svijetu dogoditi« samo čovječanstvo treba da dodje do takve 
spoznaje (str. 13) kakovu T. naučava; njemu je T. »najvjerniji sljed- 
benik Krista (str. 15), a Crkva do u treće stoljeće unatrag »jedan je- 
dini lanac laži, okrutnosti i prevare« (str. 33). 

Iz opazaka kojima K. popraćuje T. izvode vidi se što i kako on mi- 
sli; pokazuje se da je pisac veoma daleko od toga, da bi mogao dati neki 
kritički sud, izvršen na temeljitom poznavanju predmeta: njemu nema 
vjere bez onoga što se može shvatiti umom, »jer se ne može vje- 
rovati ono štose ne može pojmiti« (str. 107); njemu zato zvuči 
posve uvjerljivo što T. izvodi i s čim završava svoje razilaženje s pra- 
voslavnim bogoslovima, pa kaže: >ovako dakle stoji s crkvenom nau- 
kom, koja se udaljila od prave Kristove nauke« (str. 125); njemu pra- 
voslavni bogoslovi (a valjda ni kakovi drugi) »nisu mogli istupiti s pro- 
tivnim dokazima« (str. 132) — biva s dokazima kojima bi pobili T. iz- 

vode o kršćanstvu. Gospodin Viktor Kralj dozvoljava sebi još i danas 
govoriti o »sredovječnom neznanju i zaostalosti« (str. 218); tim pokazuje 
da o srednjem vijeku, njegovu životu i mislima, duhovnom stvaranju i. 
snazi nema ni pojma, niti je išta uradio u tom smjeru, da stekne potre- 
bno znanje prije nego što izrekne negativan sud. 

Pisac se ove knjige o T. prikazuje kao tipičan predstavnik onih i 
onakovih literata, koji pišu zato da pišu, ne mareći mnogo da li imaju 
potrebnu spremu za ono o čem pišu. Osim toga on po ovom prikazu T. 
nazor& izgleda površan, neskrupulozan, jednostran i filozofski potpuno- 
neorijentiran. On je i kulturno neorijentiran, pomalo sektarski nastro- 
jen, kako se to opaža u čitavoj knjizi. Bolje bi učinio da i dalje sasta- 
vlja njemačke čitanke, nego da se plete u posao za koji nije. Napose 
kad se radi o pitanjima hršćanske vjere i crkve Kristove: to je polje 
vrlo delikatno, zahtijeva mnogo spreme i poznavanja predmeta o čemu 
gospodin Kralj nije dao dokaza u ovoj knjizi. Baš naprotiv: on n, pr. 
usvaja misao, da je »Krist svoju nauku crpio od budista boraveći kod 
njih« (str. 212). 

Meni ne pada na um pobijati stanovište i pogrješne izvode g. Kra. 
lja; on nije svoje knjige ni pisao s tim, da bi očekivao eventualne is- 
pravke, debatu ili izmjenu misli u smjeru, da se utvrdi objektivna isti- 
na o nabačenim pitanjima, pa čak ni o samom objektivnom stavu po- 
kojnog Tolstoja; njemu je, čini se, ipak glavno od svega, da se sazna, 
primi i ustanovi, da je »napokon došao jedan od bogatih i velikih koji 
se usudio Kristovu nauku bolje tumačiti od njih« (str. 212) t.j. ođ 
crkvenih predstavnika. To on želi kazati nama i drugima. On se po- 
malo i nada, da će jednom doći i takovo vrijeme kad će se T. misli 
ostvariti, jer se »potpuno slažu s malone dvije tisuće starim i u mnogo- 
me nepromjenljivim Sv. Pismom« (str. 221). 

A baš po tim svojim opaskama pokazuje g. Kralj, da ne posjeduje 
sposobnosti kritički prosuđivati pitanja, koja su vezana s najzama- 
šnijim i najdubljim problemima ljudskog života. On nije kadar o njima 
ni naučno ni popularno raspravljati; svojom knjigom ne će nikoga 
»usrećiti kome je do istine poštenja i pravednosti« (str. 222), jer je u 
njoj pokazao, da ne pozna pravoga značenja tih pojmova. 

Šteta truda; u vrijeme koje se od najnovijih dana nadaje za život 
hrvatskoga naroda, potrebno je pozitivno graditi, a ne razgrađivati. 
Ova je knjiga pak podesna samo da ruši i onako već dosta poljuljane 
duhovne vrijednosti u dušama hrvatskoga naroda. O tom će valjda od- 
sele i Binoza voditi više računa nego do sada, pa nas ne će, nadajmo 
se, obogaćivati nevrijednim knjigama što odišu sektarskim duhom. 

AZ 


Dočkal Dr. Kamilo: Dijecezanski muzej nadbiskupije zagrebačke. 
Preštampano iz >Katoličkog lista«, Zagreb 1940., 8", str. 88, cij. Kn. 15.—. 
Sada kad imamo ovako na okupu sabrano sve što se u zagrebačkoj 
nadbiskupiji u prvom naletu učinilo za Dijecezanski muzej, vidi se, 
kako je velik grijeh propusta naših predšasnika, koji nisu za ovu stvar 
imali baš nikakova razumijevanja. Pred 40 godina, kako spominje autor, 

ostalo je samo kod pripovijedanja. A da je ideja onda privedena u ži- 
vot, danas bi taj muzej bio jedna od prvorazrednih kulturnih vrijedno- 
sti grada Zagreba. Hvala neka bude i sada onima koji su ovu potrebu 
ostvarili: preuzv. g. nadbiskupu i Stolnom kaptolu zagrebačkom. Još 
ostaje mnogo toga da se učini, ali sada će sama stvar siliti na daljni 
posao. 

Autoru ovoga djelca smo svi zahvalni na trudu koji je uložio oko 
ostvarenja zagrebačkog dijecezanskog muzeja. Ako se samo uzme u 
obzir, da nema ni potpunih 100 župa koje su muzeju dale svoje stvari, 
koliki još posao preostaje da se skupi svaka i najmanja vrijednost što 
negdje leži na tavanu, a za koju župnik još do sada »nije dospio« da 
se zanima. A ako se uznastoji da u dijecezanski muzej dođu i stvari 
crkvena karaktera koje se nalaze u posjedu privatnika, posao se znatno 
povećava. Preč, dr. Dočkalu želimo, da uznapreduje i nadalje u radu, 
pa da nas kroz godinu, dvije dana ponovno obdari ovako zanimivim i 
vrijednim prilogom 

Ne će li ovaj uspjeh zagrebačke nadbiskupije štogod možda djelo- 
vati i na druge biskupije u Nezavisnoj Državi Hrvatskoj? Zar na pr. 
Djakovo ne bi moglo poći tim istim putem, ili zar ono ne bi imalo s 
obzirom na svoju slavnu i povijesno važnu prošlost, što da pohrani u 
svom dijecezanskom muzeju? Nekad smo tamo razgovarali o Strossmaye- 
rovom muzeju, koji bi mogao sačinjavati jedan dio dijecezanskog mu- 
zeja. Još bi uvijek bilo vrijeme da se počne. Za druge naše biskupije 
vrijedi isto. AZ 


Eva Verona i Jelka Mišić-Jambrišak: Knjižnice u gradu Zagrebu. 
Vodič i popis časopisa koje navedene knjižnice primaju. Izdalo Dru- 
štvo hrvatskih srednjoškolskih profesora, Zagreb 1941. 8%, str. 201, Kn. 
50.—, 

Ova je knjiga već davno trebala hrvatskoj javnosti, napose radnici- 
ma na znanstvenom polju. Izašla je medjutim u vrijeme, kad se mnogim 
podacima što su u njoj marno sakupljeni i prijegledno poredani, ne će 
biti moguće poslužiti. Jedva da je izašla, valjat će misliti na njezinu re- 
viziju, jer su prilike premašile dobar dio njezina sadržaja. Ali unatoć 
toga smo autoricama zahvalni, jer nam je njihovim trudom otkriven 
razmjerno obilat broj knjiga i popis časopisa, za koji smo teško mogli 
doznati, da li se uopće i gdje se nalaze. 

Kao u svakom djelu ove vrsti, dade se ovdje ondje pitati, zašto je 
ovo ovako a nije drukčije. Autorice su jamačno imale kod razvrstava- 
nja pojedinih knjižnica svoj odredjeni smjer, po kojem su ih dijelile. 
Mislim tako, da bi knjižnici Akademskog križarskog bratstva (322) bilo 
mjesto medju akademskim društvima, a »Različita društva«, (388, 389, 
390), da su mogla naći mjesto medju ostalima nabrojenima. >Posudbenih 
knjižnica knjižara« ima daleko više u Zagrebu nego što su nabrojene 
(trd. 

Popis časopisa domaćih i stranih. svake je pohvale vrijedan. 

U >Stručnom  indeksu« ne nalazim naziva  »bogoslovlje« ili 
»bogoslovija« kao ni naziva »teologija«. Isto tako manjkaju nazivi apo- 

logetika, dogmatika, moralka, bibličke znanosti i ako su to važne po- 
sebne naučne grane. Nalaze se pak nazivi kao što su bioklimatologija, 
homeopatija, hemetologija, pa čak i feminizam. To je potrebno u no- 
vom izdanju popraviti. 
Radi nastalih novih životnih i političkih prilika u kojima će se od- 
sele razvijati hrvatska znanstvena djelatnost, bit će od prijeke nužde, 
da ovaj vodić što skorije izađe u novom prerađenom izdanju, koje će 
odgovarati stvarnom položaju u Nezavisnoj Državi Hrvatskoj. A. Ž. 


Rogošić Dr. Fra Roko: Priručnik crkvenog prava s posebnim obzi- 
rom na župnike. Svezak prvi: Pristup, Opće i Osobno pravo, Zagreb 1941, 
Vel. 8, str. XVI—599. Cijena 100 Kuna. 

Ovo djelo je novi doprinos kanonskopravnoj literaturi kod nas. 
Sadržaje uz uvodna poglavlja komentar općih pravnih norma i osobnog 
prava, t. j. prve dvije knjige Zakonika. Djelo je plod autorova rada kao 
profesora kanonskog prava, ali je očito da to nisu sama školska preda- 
vanja. Naročitu pažnju posvetio je autor župskom pravu, gdje opet po- 
sebno mjesto zauzima partija o župskom uredu (str. 347—458), što je 
pisac obradio s mnogo truda i potpuno iserpivo. Ova sama partija bila 
bi vrijedna da se posebno odštampa, jer je i onako zasebna cjelina, a 
vrijedila bi mnogo svim svećenicima u duhovnoj pastvi. Opširno, možda 
i više nego bi se u ovakovom jednom priručniku smjelo očekivati, obra - 
đeno je odgovarajuće pravo istočnih crkava, a također i građansko 
pravo raznih naših pravnih područja. Djelo može odlično poslužiti kao 
priručnik našim  dušobrižnicima, Autor mu je posvetio mnogo 
truda i rada, što se vidi iz svake stranice, a isto tako iz upotrebe bogate 
literature, Djelo je bez sumnje vrlo uspjelo, pa se možemo veseliti i 
nadati da će naskoro moći ugledati svijetlo i druga dva sveska, od kojih 
će, kako autor navješćuje, drugi sadržavati stvarno pravo (III. knjiga 
zakonika), a treći procesualno i kazneno pravo (IV. i V. knjiga zakonika). 

Moramo spomenuti, da bi se mnoge stvari mogle izostaviti bez 
ikakove štete, kao na pr. tekstovi raznih konkordata, tekst zakona o 
izvanjskim odnosima katol. Crkve od 7 maja 1874, dugi izvatci iz I. za- 
grebačke sinode, slučajevi iz »Consultationes iuris canonici«, statistički 
obrasci i t. d. 

Autor posvećuje posebnu pažnju pravnoj terminologiji, ma da u 
tome nije, kako se čini, najbolje sreće. Za redovnike (religiosi) upo- 
trebljava termin »duhovnik«, dok je kod nas već posve udomaćen termin 
»redovnik«; duhovnik i duhovnici odgovara latinskom clericus, clerici. 
Prema tome i clericalis duhovnički a ne klerikalni. — Nespretan je izraz 
klerikalna religija za religio clericalis mjesto hrvatskog: duhovnička 
družba. Isti taj izraz drugi put pisac označuje kao: klerikalna duhovnička 
zajednica (v. na pr. str. 493, 529 i t. d.). 

Ne uvjerava nas dokazivanje autora na str. 461, da župskog vikara, 
ako se radi o župama punopravno ujedinjenim samostanima, Ordinariju 
prezentira moralna osoba. Sam tekst i kontekst kanona 471, na kojeg se 
autor poziva, to ne iziskuje. Naprotiv se u $ 2 toga kanona stavlja re- 
dovnički poglavar, a ne samostan; dakle izričito drukčije nego ako se 

radi o kaptolu ili kojoj drugoj moralnoj osobi. Zašto se baš izričito 
stavlja redovnički poglavar, a ne moralna osoba? Izvod iz franjevačkih 
konstitucija, čini se, ne pogađa točno predmet, jer terminologija konsti- 
tucija ne odgovara onom što autor hoće, naime jedino i samo kanonu 
456. Rađe odgovara kanonu 451 $ 2. 

Ne možemo se također složiti s izvodima pisca na str. 548, da je 
svaka crkva uz samostan samostalna moralna osoba; nema dvije moralne 
osobe samostalne ni ondje gdje je župa punopravno ujedinjena sa sa- 
mostanom, a zašto bi bila u svakom slučaju, ako je crkva uz samostan, 
pa i u slučaju da je pravno ujedinjena sa samostanom, i to upravo zato 
što se radi o pravnom ujedinjenju moralnih osoba. 

Isto tako ne možemo se složiti s tumačenjem o pravnom značaju 
crkve, kod koje rezidira redovnička zajednica. Mi smatramo da nije 
identično: crkva kod koje rezidira redovnička zajednica (kan. 609) i 
crkva koja pripada redovničkoj zajednici (kan. 630 & 4), pa prema tome 
nije svaka crkva, kod koje rezidira redovnička zajednica eoipso redov- 
ničke zajednice, t. j. ne pripada redovničkoj zajednici, ako nema nekog 
drugog pravnog naslova osim aktualne rezidencije. U kanonu 630 8 4 
treba, mislimo, tražiti determinaciju odredbe kanona 609 odnosno 515 
baš u pogledu uprave imovinom. Dr. K. Karin. 


Kalt Edmund, Werkbuch der Bibel, I. Bd, das alte Testament. Mit 
86 Werkbilden und entsprechenden Erklšrungen als Beilage, Freiburg 
im Breisgau 1941. Herder & Co. Str. XVI + 583, platn. vez. RM. 10.80. 


Neosporna je činjenica, da je Biblija ili Sveto Pismo u čitavoj lite- 
raturi čovječanstva nešto tako izvanredno, da se s pravom naziva »Kra- 
ljicom svjetske književnosti«, jer ni o kojem literarnom djelu nije napi- 
sana tolika, tako opsežna i svestrana literatura, kao što o Bibliji. Po- 
čevši od njezinih prijevoda na stotine i stotine kulturnih jezika. nje- 
zinih raznovrsnih tumačenja u obilnoj egzegetskoj literaturi, pa do ne- 
brojenih djela, koja obrađuju mnoga zasebna pitanja od neiserpljivih 
problema Biblije uvijek se može naći novih pobuda i gledišta, da se piše 
o ovoj knjizi. Kako se pak u današnje vrijeme sve većma pobuđuje in- 
teres za biblijska pitanja i u širim obrazovanim slojevima, nailazi se 
ma potrebu, da se udovolji zahtjevima i očekivanjima tih slojeva sa 
strane stručnjaka na takav način, koji je pristupačan shvaćanju ovih 
čitalačkih krugova, Zato je zaslužni biblicista Kalt priredio ovaj pri- 
ručnik o Bibliji, koji bi imao u neku ruku zamijeniti Schuster-Holzam- 
merov Handbuch der Biblischen Gerschichte, ali ipak na mnogo ra- 
zličitiji i lakši i u sadašnjim prilikama zgodniji način. 

U ovom svesku obrađen je Stari Zavjet. Pisac nakon nekoliko uvo- 
«dnih poglavlja o bitnim obilježjima Biblije i njezinom svrhunaravnom 
značenju usljed upliva Božjeg nadahnuća izlaže hronološkim redom sa- 
držaj i kratko tumačenje biblijskih dogođaja na osnovu povijesnih i 
Troročkih knjiga. Na svršetku pak dodaje ukratko prikaz glavnih mi- 
sli i sadržaja poučnih i pjesničkih knjiga. U tom se znatno razlikuje od 
'Schuster-Holzammerova načina obradbe, koja je pretežno težim stilom 

i s priličnim naučnim aparatom obrađena, a sadržaj poučnih knjigi 
uvršten je prema odgovarajućim hronološkim razdobljima. 

Kod pojedinih poglavlja ističe pisac i samom razlikom u tisku po- 
davanje stvarne građe (goticom) od idejnih reflekcija (latinicom), Što :e 
tiče zamršenijih povijesnih i egzegetskih pitanja pisac redovno ne ulazi 
u raspravljanje o njima, nego napomenuvši oprečna mišljenja priklanja 
se obično onom, kojemu naginje crkvena predaja. Dakako da problemi, 
kao na pr. objašnjavanje heksaemeroma, pitanje starosti roda ljudskoga, 
pitanje potopa, vrijeme boravka i izlaska Izraelaca iz Egipta i slični 
ostaju sveudilj predmetom neriješenog raspravljanja. 

Kao dodatak knjizi dodan je poseban sveščić sa 86 slika iz biblij- 
sko-arheološkog i geografskog područja s odgovarajućim tekstom, otisnu- 
tim opet na posebnom sveščiću od jednog štampanog arka. 

Djelo je vrlo praktičan priručnik vjeroučiteljima srednjih škola, 
a napose je praktično za katoličke lajike, da u njem uzmognu naći u 
laganoj i pristupačnoj obradbi sve ono, što ih može zanimati i uputiti ih 
u pregledno poznavanje čitave biblijske povijesti. Zato ga najtoplije 
preporučujemo, Dr. J. Oberški 


Rudolf Hrašćanec: Radnici u pokretu (strike) s etičkoga gledišta 
Zagreb 1940. 8. Strana VI ++ 95, cij. Kuna 30.—. 

Socijalno je pitanje uvijek aktuelno pitanje. Koliko god se je u po- 
vijesti rješavalo, nikada nije sasvim riješeno. I danas je to pitanje otvo- 
reno. Možda je teže nego je ikada prije bilo. Zato je dobro došao svaki 
radnik, koji se bavi tim pitanjem, pa pridonosi ma i najmanji udio 
k rješavanju toga tako gorućega problema. 

Mladi je doktor R. Hrašćanec uzeo za svoju doktorsku disertaciju 
pitanje štrajka s etičko-moralne strane. Štrajk je najčešće sredstvo u 
borbi za radnička prava — prema tome je i tema oštrajku jedna od naj- 
suvremenijih tema, A da temu obrađuje s etičko-moralne strane, može 
se samo pohvaliti. Neka se odnošaji između poslodavaca i radnika urede 
po etičko-moralnim načelima, otpast će potreba štrajka. A ako ipak do 
štrajka dođe i on se uredi po etici i moralu, sasvim je sigurno, da će 
biti i poslodavci i radnici pošteđeni od mnogih bolnih posljedica, koje 
redovito prate štrajk. 

Radnja počinje s historijatom radničkoga pitanja s naročitim obzi- 
rom na štrajkove. Tu je govor o postanku i značenju radničkih sindi- 
kata kao nosilaca klasne borbe i o strujama unutar sindikata. Naročitu 
pežnju posvećuje radničkom pitanju kod nas. Da može naše prilike što 
iscrpljivije prikazati, poslužio se autor svom domaćom literaturom, do 
koje je mogao doći. 

Među sredstvima u borbi za radnička prava svestrano obrađuje pi- 
tanje štrajka. »Pravedni i važni razlozi koji dopuštaju i mor&lno oprav- 
davaju štrajk, postoje onda, kada radnik ne prima pravedne nadnice, 
kada je vrijeme odviše dugo, kada mora raditi u nedjelju i blagdane, 
kada mu u poslu nije dosta osiguran život i zdravlje, kada se s njim 
nepravedno i grubo postupa, kad je psovan i upotrebljavan u nemo- 
ralne svrhe, kad ne prima redovite plaće i kad mu se mimo pogodbe 

nanose novi tereti. Ako se poslodavci u takvim prilikama opiru prave- 
dnim zahtjevima radnika i ne će popraviti nepravde, radnici slobodno. 
organiziraju štrajk i napuštaju pogođeni posao. U ovom je slučaju štrajk 
s moralnoga i pravnoga gledišta radnicima samopomoć i samoobrana« 
(str. 54). 

Disertacija prikazuje opširno socijalnu strukturu glasovitih papin- 
skih enciklika >»Rerum novarum« i »Quadragesimo anno«. Da slika su- 
vremenoga društva bude potpunija, autor spominje i moderne socijalne 
sustave: fašizam, nacijonalizam i ruski boljševizam; njihovu nauku i 
kritiku njihova rada. 

Konačno se osvrće na posljedice štrajka. Iznosi njegove prednosti 1 
štete. Da se predusretne štrajkovna borba, jedan je od načina: posre- 
dovanje države. Do izražaja može doći koncilijacija i arbitraža, pa uloga 
radničkih vijeća i radni sudovi. Radnja svršava statističkim prikazima 
radničkoga pitanja i štrajkova u hrvatskim krajevima do najnovijega 
vremena. č 

Rado ističem, da je dr Hrašćanec u svome radu ukratko sakupio i 
pregledno prikazao sve, što je današnjemu inteligentu potrebno znati o 
socijalnom pitanju. 

Autoru su kod izradbe radnje bili na pomoć naši stručni profesori: 
dr Andrija Živković s moralne strane, a dr Milan Ivšić sa socijalne 
strane, Dr. J. Penić. 


Godišnjak hrvatskog sveučilišta u Zagrebu (Annuaire de l'univer- 
sit€ croate A Zagreb) za školske godine 1933/34 — 1938/39. Zagreb 1940. 
8% veliki, str. 363, tisak Narodne tiskare. 
U ovom Godišnjaku nalazimo s potpunom dokumentacijom povijest 
i razvitak djelovanja našega sveučilišta u razdoblju zadnjih šest godina. 
Donosimo ovdje samo pregled sadržaja: Predgovor — Izvještaj o radu 
sveučilišta — Sveučilišna knjižnica — Pučko sveučilište — Hrvatsko: 
sveučilišno društvo — Društvo hrvatskih sveučilišnih profesora — Filo- 
zofski fakultet — Pravni fakultet — Bogoslovski fakultet — Veterinar- 
ski fakultet — Poljoprivredno-šumarski fakultet — Medicinski fakultet. 
Kod svakoga fakulteta izneseni su podaci i povijest o njegovom raz- 
vitku i radu osoblja kao i o većim primjenama na njemu. Ima i brojnih 
ilustracija. Ovim je Godišnjakom Dr Vladimir Bazala, koji ga je uredio: 
velikom pažnjom i trudom po naputcima Dra A. Bazale i naredbi Rek- 
tora Dra A. Živkovića, ispunio zapažajnu prazninu kod nas, a bez sumnje 
će taj Godišnjak biti na čast naše Alma Mater i u vanjskom svijetu. 
Dr P. T. Harapin. 


Uredio: Dr. Janko Oberški. 


Vlasnik: Hrvatska Bogoslovska Akademija, Zagreb, Kaptol 29. — Odgo- 
vorni urednik: Dr. J. Oberški, Zagreb, Jandrićeva ul. 28. — Tisak 
Narodne tiskare; za tiskaru odgovara Rudolf Vedo, Zagreb, Kaptol 27. 


